নদীভাঙনে নিশ্চিহ্ন জনপদ এবং উন্নয়ন ও বন্ধুত্বের ফানুস – দৈনিক ঢাকার ডাক\nHome / উপ-সম্পাদকীয় / নদীভাঙনে নিশ্চিহ্ন জনপদ এবং উন্নয়ন ও বন্ধুত্বের ফানুস\nনদীভাঙনে নিশ্চিহ্ন জনপদ এবং উন্নয়ন ও বন্ধুত্বের ফানুস\nSeptember 19, 2018\t196 Views\nজামালউদ্দিন বারী : আমরা অর্থনৈতিক কারণে যতই প্রকৃতির উপর যথেচ্ছ নিয়ন্ত্রণ কায়েমের চেষ্টা করছি প্রকৃতি যেন ততই আমাদের উপর বিরূপ ও নির্মম হয়ে উঠছে। গত বছর বাংলাদেশের বিভিন্ন প্রান্তে একাধিকবার প্রলম্বিত বন্যা ও পানিবদ্ধতা শিকার হয়েছিল লাখ লাখ পরিবার। এবার বন্যা ও নদীভাঙ্গন যেন আগের চেয়েও ভয়ালরূপে আবির্ভূত হতে চলেছে। গত এক সপ্তাহে মার্কিন যুক্তরাষ্ট্রের দক্ষিনে ক্যারোলিনা উপক‚লে হ্যারিকেন ফ্লোরেন্স, ফিলিপাইন উপক‚লে টাইফুন মাংখুতসহ সামুদ্রিক ঘর্ণীঝড় ও জলোচ্ছাসের আঘাতে বিশ্বের বেশ কয়েকটি দেশে লাখ লাখ পরিবারের জীবনযাত্রা বিপন্ন হয়ে পড়েছে। ঘুর্ণীঝড় ফ্লোরেন্সের আঘাতে ক্যারোলিনাতে কয়েকলাখ মানুষ পানি ও বিদ্যুতের বিপর্যয়ের মধ্যে পড়েছে বলে গণমাধ্যমে প্রকাশিত খবরে জানা গেছে। এর আগে ঘূর্ণীঝড় ক্যাটেরিনার আঘাতে মার্কিন যুক্তরাষ্ট্রে এ ধরনের প্রাকৃতিক দুর্যোগে জনজীবনে বিপর্যয় নেমে এসেছিল। বাংলাদেশের উপক‚লীয় অঞ্চলে এ ধরনের ঝড় আঘাত হেনেছিল প্রায় একযুগ আগে, ঘূর্ণীঝড় সিডর ও আইলায় ক্ষতিগ্রস্ত উপক‚লের অনেক অঞ্চল এখনো সেই আঘাতের ক্ষতি থেকে বেরিয়ে আসতে পারেনি। ঘর্ণীঝড় সিডর ও আইলায় ক্ষতিগ্রস্ত শত শত কিলোমিটার উপক‚লীয় বেড়িবাঁধ, বন্যা নিয়ন্ত্রণবাঁধের অনেক স্থান মেরামত করে এখনো পূর্বাবস্থায় ফিরিয়ে আনা সম্ভব হয়নি। প্রতিবছর দেশের অবকাঠামো উন্নয়ন খাতে জনগণের রাজস্ব থেকে হাজার হাজার কোটি টাকা ব্যয় করা হচ্ছে। শহরের রাস্তার উপর উড়ালসেতু, মেঘনা, যমুনার পর পদ্মার উপর সেতু নির্মিত হচ্ছে। অথচ কোটি মানুষের জীবন-জীবিকা, খাদ্য নিরাপত্তা, বাস্তু, জীববৈচিত্র্য ও পরিবেশগত নিরাপত্তার সর্বোপরি জলবায়ু পরিবর্তনের মত বিষয়গুলো সম্পৃক্ত হওয়ার পরও নদী ও পানিসম্পদ ব্যবস্থাপনা উন্নয়নে সরকার চরমভাবে ব্যর্থ হয়েছে। যেখানে উন্নত বিশ্বও জলবায়ু পরিবর্তন জনিত প্রাকৃতিক দুর্যোগ ও ট্রপিক্যাল ঝড়-জলোচ্ছাসের মত দুর্যোগ মোকাবেলা করতে ব্যর্থ হচ্ছে সেখানে বাংলাদেশের মত দেশ সিডর-আইলার মত সামুদ্রিক ঝড়ের ক্ষত দু’য়েক মাস বা বছরে মেরামত করে ফেলবে এমন দাবী অবান্তর। তবে যেখানে সরকারের বার্ষিক উন্নয়ন বাজেটের আকার লক্ষকোটি টাকা, সেখানে একযুগেও ঘূর্ণীঝড় সিডর-আইলায় ক্ষতিগ্রস্ত বাঁধ মেরামত করা যাবেনা, এমনটা বিশ্বাসযোগ্য নয়। এ ক্ষেত্রে উন্নয়ন পরিকল্পনা গ্রহণে অগ্রাধিকার নির্ধারণে সরকারের সংশ্লিষ্টদের ব্যর্থতা স্পষ্ট। গত দুই সপ্তাহে দেশের বিভিন্ন স্থানে নদী ভাঙ্গনের কবলে শত শত হেক্টর কৃষিজমি, আবাসিক এলাকা, রাস্তা, বাজার, স্কুল-মাদরাসা, হাসপাতালসত হাজার হাজার বাড়িঘর, স্থাপনা নদীগর্ভে বিলীন হয়ে গেছে। শরিয়তপুরের নড়িয়া উপজেলা সদরের বিশাল অংশ ইতিমধ্যে পদ্মার ভাঙ্গনে বিলীন হয়ে বাংলাদেশের মানচিত্র থেকে নড়িয়া উপজেলার অস্তিত্বই নিশ্চিহ্ন হয়ে পড়ার আশঙ্কা দেখা দিয়েছে। এ সপ্তাহে সামাজিক যোগাযোগ মাধ্যম এবং মূলধারার মিডিয়ায় নড়িয়ার ভাঙ্গন কবলিত এলাকার দৃশ্যপট এবং বাস্তুহারা, সর্বস্বহারা মানুষের হাহাকার যেন দেশের সব মানুষের মধ্যেই ছড়িয়ে পড়েছে। শুক্রবারের জুম্মার জামাতে পদ্মার ভাঙ্গন কবলিত নড়িয়ার মানুষের জন্য দেশের বিভিন্ন স্থানে বিশেষ দোয়া মুনাজাত করা হয়েছে। এ সপ্তাহে দেশের প্রায় সবক’টি নদীর পানি বিপদসীমার উপর দিয়ে প্রবাহিত হচ্ছে এবং তা অব্যাহত গতিতে বেড়ে চলেছে। নড়িয়া ছাড়াও দেশের কয়েকটি অঞ্চলে পদ্মা-যমুনাসহ উত্তরে আরো বেশ কয়েকটি নদীর ভাঙ্গনে প্রতিদিনই শত শত পরিবার বাস্তুহীন হয়ে পড়ছে। এ যেন এক দুর্ঘলঙ্ঘ যুদ্ধাবস্থা, পরম করুণাময় আল্লাহর কাছে দোয়া মুনাজাত করা ছাড়া এ অবস্থা থেকে পরিত্রাণের যেন আর কোন পথ নেই। অথচ এই পরিস্থিতির প্রায় পুরোটাই মানব সৃষ্ট। গাঙ্গেয় ব-দ্বীপে ভাটি বাংলার ভাগ্যাহত মানুষ এখন উজানের ভারতীয়দের চানক্যবাদী ভ‚-রাজনীতির নির্মম শিকার।\nফারাক্কা বাঁধের বিরূপ প্রভাবের সুত্র ধরে বাংলাদেশের পানি বিশেষজ্ঞরা গত চার দশক ধরে একটি ন্যায়ভিত্তিক পানিচুক্তির পাশাপাশি অববাহিকাভিত্তিক পানি ও নদী ব্যবস্থাপনা গড়ে তোলার উপর জোর দিচ্ছেন। কিন্তু দেশের অস্তিত্বের সাথে নিবিড়ভাবে সম্পর্কযুক্ত এমন একটি প্রকল্পের প্রতি দেশের শাসকশ্রেনী ও রাজনীতিবিদদের যেন তেমন কোন আগ্রহ নেই, পরিকল্পনাও নেই। সত্তুরের দশকে দেশের প্রাজ্ঞ রাজনীতিবিদ, গণমানুষের নেতা মাওলানা ভাষানী ফারাক্কা লংমার্চের ডাক দিয়ে দেশে-বিদেশে সাড়া ফেলতে সক্ষম হয়েছিলেন। ভারতীয় আধিপত্যবাদিদের রক্তচক্ষু উপেক্ষা করে দেশের অস্তিত্বের দাবীতে এমন একটি গণআন্দোলন গড়ে তোলার মত রাজনৈতিক দূরদর্শিতা আগে ও পরে আর কোন রাজনীতিবিদের মধ্যে খুঁজে পাওয়া যায়নি। ক্ষমতার রাজনীতির ধারক-বাহকরা প্রকাশ্য অপ্রকাশ্যভাবে ভারতীয় আধিপত্যবাদের সাথে আপস করেই যেন ক্ষমতা আঁকড়ে রাখতে চায়। এ কারণেই দেশের ইতিহাসে ভারতের সাথে বন্ধুত্ব(!)কে একতরফা অনন্য উচ্চতায় নিয়ে যাওয়ার সময়টিতে বাংলাদেশের মানুষ অভিন্ন নদীর পানিতে সবচেয়ে বেশী প্রবঞ্চনার শিকার হয়েছে। গত এক দশকে দেশের নদনদীগুলো যেন মৌসুমী জলাধারে পরিণত হয়েছে। শুকনো বা খরিপ মওসুমে নদী অববাহিকার কৃষকরা ফসলের জন্য প্রয়োজনীয় পানি না পেয়ে জমি অনাবাদি রাখতে বাধ্য হয়। আবার বর্ষায় পাহাড়ি বর্ষণ ও হিমালয়ের বরফগলা অতিরিক্ত পানিতে ফারাক্কা ও তিস্তার উজানে সয়লাব হয়ে যাওয়ার উপক্রম হলে কোন পূর্ব সর্তকতা ছাড়াই ফারাক্কা ও গজলডোবা বাঁধের সব ¯øুইসগেট খুলে দিয়ে এ দেশের নদীপাড়ের জনপদ ভাসিয়ে দিয়ে কোটি মানুষের জীবন বিপন্ন করে তোলা হয়। যতই দিন যাচ্ছে নদীপাড়ের মানুষের জীবনের এই বৈপরীত্য প্রভাব বেড়েই চলেছে। একসাথে সবগুলো নদীর বাঁধ খুলে দিয়ে ভারত নিজের কোন কোন অঞ্চলের মানুষকে সম্ভাব্য বন্যা থেকে রক্ষা করতে বাংলাদেশকে চরমভাবে বিপদগ্রস্ত করে তুলতে মোটেও কুণ্ঠিত নয়। এর জন্য তাদেরকে কখনো, কারো কাছে জবাবদিহিতা করতে হয়না। অথচ অভিন্ন বা আন্তর্জাতিক নদীর পানির উপর ভাটির দেশের অধিকার সবচেয়ে বেশী। আন্তর্জাতিক নদীতে একতরফা বাঁধ নির্মান, পানি প্রত্যাহার করে মরুভ’মিতে পরিনত করা এবং যথেচ্ছভাবে বাঁধের গেট খুলে দিয়ে ভাটির দেশের মানুষকে ডুবিয়ে মারার এমন বহুরূপী কীর্তিকলাপ বিশ্বের আর কোন ভ‚-রাজনৈতিক অঞ্চলে ঘটেনা। অভিন্ন নদীর ক্ষেত্রে ভারত-বাংলাদেশ যেন বিচ্ছিন্ন ব্যতিক্রম ও নিকৃষ্ট উদাহরণ। একদিকে বন্ধুত্বের প্রগাঢ় সম্পর্কের দাবী, অন্যদিকে পানির ন্যায্য দাবীকে অগ্রাহ্য করে কখনো শুকিয়ে মারা, কখনো ডুবিয়ে মারার নির্মম তৎপরতার পুনরাবৃত্তি চলছেই।\nবিংশ শতকে বৈশ্বিক বাণিজ্য, রাজনীতি, ক‚টনীতি, অর্থনীতি তথা বিশ্বব্যবস্থার কেন্দ্রবিন্দু ছিল পেট্টোলিয়াম ও জ্বালানী নিরাপত্তাকে ঘিরে। ইতিমধ্যে পারমানবিক জ্বালানীসহ ও পরিবেশবান্ধব ও নবায়নযোগ্য জ্বালানীর নানাবিধ বিকল্প আবিস্কৃত ও ব্যবহৃত হওয়ায় পেট্টোলিয়াম নিয়ে নিরাপত্তাহীনতার উদ্বেগ অনেকটাই কমে এসেছে। তবে সুপেয় পানির কোন বিকল্প না থাকায় বিশ্বের মিঠাপানির উৎসগুলো ঘিরে প্রভাবশালী রাষ্ট্রগুলোর আধিপত্যবাদী চিন্তা ও পরিকল্পনা ক্রমে স্পষ্ট হয়ে উঠেছে। একোবিংশ শতকের শুরুতেই বিশ্বের অনেক নিরাপত্তা বিশেষজ্ঞ চলতি শতকের মাঝামাঝিতে বিশ্বের দেশে দেশে পানি নিয়ে দ্বন্দ-সংঘাত চরম আকার ধারণ করার আশঙ্কা প্রকাশ করেছেন। যদিও পানির সংকট ও পানির দ্বন্দ কোন নতুন বিষয় নয়। গত হাজার বছর ধরেই এই সংকট মোকাবেলা করছে বিশ্বের বিভিন্ন স্থানের মানুষ। পানি নিয়ে আঞ্চলিক দ্ব›দ্ব প্রকট হয়ে উঠার আগেই দ্বিপাক্ষিক, বহুপাক্ষিক বা আন্তর্জাতিক মধ্যস্থতায় হাজার হাজার পানিচুক্তি হয়েছে। প্রাচীন কাল থেকে বর্তমান অবধি বিশ্বের নদনদীর পানিবন্টনের জন্য সাড়ে তিন হাজারের বেশী পানিচুক্তি হয়েছে বলে জানা যায়। দেশে দেশে আঞ্চলিক ও আন্তর্জাতিক রাজনৈতিক-অর্থনৈতিক দ্বন্দ থাকলেও পানির মত একটি সার্বজনীন ইস্যুকে আধিপত্য প্রতিষ্ঠা বা রাজনৈতিক-অর্থনৈতিক হাতিয়ারে পরিনত করার উদাহরণ খুব বেশী নেই। এ ক্ষেত্রে রাজনৈতিক-অর্থনৈতিক শক্তির ভারসাম্য এবং আন্তর্জাতিক মধ্যস্থতা অনেক বড় ভ‚মিকা পালন করেছে। ভারত ও পাকিস্তান বরাবরই পরস্পর বৈরীভাবাপন্ন বা শত্রুরাষ্ট্র হিসেবে বিবেচিত হলেও ষাটের দশকের শুরুতে বিশ্বব্যাংকের মধ্যস্থতায় দুই দেশের মধ্যে অভিন্ন সিন্ধু নদীর পানিবন্টন চুক্তি হয়েছে। এরপর দুই দেশ অন্তত তিনবার যুদ্ধ বা সামরিক সংঘাতে লিপ্ত হলেও সিন্ধুর পানিচুক্তি নিয়ে কখনো বড় ধরনের ব্যত্যয়ের অভিযোগ শোনা যায়নি। কখনো কখনো ভারতের পক্ষ থেকে সিন্ধুর পানি আটকে দেয়ার হুমকি দেয়া হলেও পাকিস্তানের পাল্টা হুমকি এবং বিশ্বব্যাংকসহ আন্তর্জাতিক সংস্থাগুলোর নজরদারি ত্বরিৎ হস্তক্ষেপে সংঘাত এড়ানো সম্ভব হয়েছে। শক্তি ও সম্পর্কের ভারসাম্যহীনতা এবং শর্তহীন বন্ধুত্বের অলীক সম্পর্ক জাতিকে বড় ধরনের বিপর্যয়ের দিকে ঠেলে দিতে পারে। অভিন্ন নদীর পানি বন্টনে ভারতের দায়দায়িত্বহীন অনীহা ও স্বেচ্ছাচারের পরও বাংলাদেশের শাসকদের নিরবতা ও শর্তহীন বন্ধুত্বের স্বীকৃতি জাতিকে এক বড় বিপর্যয়ের দিকে নিয়ে যাচ্ছে। আমাদের নদনদী, আমাদের কৃষিব্যবস্থা, খাদ্য নিরাপত্তা, জলবায়ু, পরিবেশ, জীববৈচিত্র্য, বাণিজ্যবৈষম্য, অর্থনৈতিক নিরাপত্তা, সীমান্ত নিরাপত্তার মত বিষয়গুলোর পাশাপাশি আমাদের সামাজিক নিরাপত্তা, গণতান্ত্রিক ব্যবস্থা ভারতের প্রত্যক্ষ হস্তক্ষেপের শিকার হয়ে পড়লেও আমাদের শাসকদের নিরবতা জাতিকে প্রতিকারহীন বিপর্যয়ের দিকে ঠেলে দিচ্ছে। বিশ্বের বিভিন্ন দেশ আগামীতে সুপেয় পানির জন্য বড় ধরনের সংকটে পড়বে এমন আশঙ্কা নিরসনে পক্ষগুলোর মধ্যে চুক্তি ও সমঝোতার প্রয়াসও অব্যাহত আছে। তবে দেশের শত শত নদনদী একসময় শুকিয়ে মরুময় হয়ে পড়া এবং জনপদের কৃষকদের মধ্যে সেচের পানির জন্য হাহাকার সৃষ্টি হওয়া এবং বর্ষায় নদীর দু’কূল ছাপানো প্লাবণ ও প্রলয়ঙ্করী ভাঙ্গনে হাজার হাজার পরিবার গৃহহীন বাস্তুহীন মানুষের দুর্দশা যেন বাংলাদেশের এসব মানুষকে সিরিয়া লিবিয়ার গৃহযুদ্ধ কবলিত মানুষের ভাগ্য বরণ করতে হচ্ছে।\nবর্তমান শাসকদল গত ১০ বছর ধরে রাজনৈতিক স্থিতিশীলতার মধ্যে নিরবচ্ছিন্নভাবে দেশ চালাচ্ছে। ভারতের শাসকদল কংগ্রেসের সাথে আওয়ামীলীগের ঐতিহাসিক সুসম্পর্কের ধারাবাহিকতা বর্তমান বিজেপি সরকারের সময়ও অক্ষুন্ন রয়েছে। এখানে বাংলাদেশ সরকার শুধুই দাতার ভ’মিকায়, ভারত গ্রহীতা। গত এক দশকে বাংলাদেশে তেমন উল্লেখযোগ্য কোন বৈদেশিক বিনিয়োগ হয়নি। তবে বাংলাদেশ না চাইলেও তুলনামূলক উচ্চ সুদ এবং ভারসাম্যহীন শর্তে তিন দফায় বাংলাদেশকে প্রায় চার বিলিয়ন ডলারের ঋণ সহায়তা চুক্তি হয়েছে। এ সময়ে ভারতের অনুকুলে বাংলাদেশের বাণিজ্য বৈষম্য দ্বিগুণের বেশী বেড়েছে। সেই সাথে বাংলাদেশ হয়ে উঠেছে ভারতের বৈদেশিক রেমিটেন্স আয়ের তিন নম্বর দেশ। অর্থাৎ বাংলাদেশের গাছেরটা খাচ্ছে, তলারটাও কুড়াচ্ছে ভারত। এমনকি বাংলাদেশের সম্ভাবনাময় চারাগাছটিও নিজের করে নিতে তৎপর ভারতীয়রা। সর্বশেষ গত সোমবার মন্ত্রী পরিষদ ভারতকে চট্টগ্রাম ও মংলা বন্দর ব্যবহারের প্রস্তাব অনুমোদন দিয়েছে। এর মধ্য দিয়ে এটাই প্রমান হচ্ছে, আমদানী-রফতানী বাণিজ্যে বাংলাদেশের বন্দরের সক্ষমতা, অক্ষমতা যা’ই থাক, প্রতিবেশী বড় দেশকে সুবিধা দিয়ে আগামী নির্বাচনকে সামনে রেখে তথাকথিত বন্ধুত্বের সুবিধা অক্ষুন্ন রাখতে চায় সরকার। এটা এমন সময় ঘটছে, যখন ভারতের বিজেপি সরকার বাংলা ভাষাভাষি মুসলমানদের বাংলাদেশী আখ্যা দিয়ে বাংলাদেশে পাঠিয়ে দেয়ার তৎপরতা চালাচ্ছে। এটা বন্ধুত্ব না বৈরীতা? আর আমরা তাদেরকে বন্দরগুলো খুলে দিয়ে বন্ধুত্ব ফলাচ্ছি! গত কিছুদিন আগে ভারতে বন্যার সতর্ক সংকেত পাঠিয়েছিল চীন। পাহাড়ি ঢলের কারণে গঙ্গা ব্রহ্মপুত্রের উজানে তিব্বতের সাংপো নদীতে পানিবৃদ্ধির চাপ ভাটির দেশ ভারতে যাবে, এটাই স্বাভাবিক। অনেক বছর আগে চীন ইয়ারলং সাংপো পানিবিদ্যুত প্রকল্প গ্রহণ করলেও সাংপো নদীতে বাঁধ দিয়ে পানি আটকে দেয়নি। তবে পানি প্রত্যাহারের প্রকল্প অব্যাহত আছে। এমনকি তিব্বতের এ অঞ্চল থেকে পাইপ দিয়ে পানি নিয়ে হাজার কিলোমিটার দূরের তাকিলা মাকান মরুভ‚মিতে মরুদ্যান করার পরিকল্পনা করছে চীন। বাঁধ দিয়ে গঙ্গা-ব্রহ্মপুত্রের পানি আটকে দিয়ে ভাটির দেশ বাংলাদেশকে মরুভ‚মি করে ফেলা এবং সময়মত বাঁধের গেট খুলে বাংলাদেশ ভাসিয়ে দেয়ার মত চীন যদি ভারতের অনুরূপ উজানে বড় বাঁধ ও আন্তনদী সংযোগ প্রকল্প গ্রহণ করে তাহলে ভারতের অবস্থাও এক সময় বাংলাদেশের মত হবে। গত মাসে ভারতের উত্তরপূর্বাঞ্চলীয় রাজ্যগুলোতে বন্যার সময় বে কিছু বন্যার্ত পরিবার সীমান্ত পেরিয়ে বাংলাদেশে আশ্রয় নেয়ার খবর গণমাধ্যমে ও সোশ্যাল মিডিয়ায় প্রকাশিত হয়েছে। কেরালায় শতাব্দীর ভয়াবহ বন্যায় শত শত মানুষের প্রানহানী ঘটেছে। লাখ লাখ মানুষ ঘরবাড়ি ছেড়ে আশ্রয়কেন্দ্রে চলে যতে বাধ্য হয়েছে। এখন বাংলাদেশের শরিয়তপুর সিরাজগঞ্জসহ উত্তর-মধ্যাঞ্চলের পদ্মা-যমুনা বিধৌত জেলাগুলোতে যে ভাঙ্গন শুরু হয়েছে তা জনজীবনের জন্য সাধারণ বন্যার চেয়ে অনেক অনেক বেশী বিদ্ধংসী। গতমাসে যমুনার ভাঙ্গনে সিরাজগঞ্জের শতাধিক প্রাথমিক বিদ্যালয় নদীগর্ভে বিলীন হয়ে গেছে। একটি গ্রামে যদি একটি বা দুটি বিদ্যালয় থাকে তাহলে মানুষের ঘরবাড়ি ও অন্যান্য স্থাপনার ক্ষয়ক্ষতির পরিমান কত তা সহজেই অনুমেয়। কিছুদিন আগেও নদীর যে অংশে হাটুপানি ছিল আজ ভারতের বাঁধগুলো খুলে দেয়ার পর সে সব নদীর প্রবাহ প্রলয়ঙ্করী হয়ে উঠেছে। শত শত গ্রাম নদীতে বিলীন হওয়ার পর নড়িয়া উপজেলার অস্তিত্বই নিশ্চিহ্ন হওয়ার পথে। মাদারিপুর, শরিয়তপুর, সিরাজগঞ্জের আরো বেশকিছু এলাকায় ভয়াবহ ভাঙ্গন অব্যাহত রয়েছে। ঘরবাড়ি, খেতের ফসল ও জমিজিরাত হারিয়ে হাজার হাজার পরিবার নি:স্ব হওয়ার বাস্তবতা দেশের জিডিপি প্রবৃদ্ধির উপর অনেক বড় আঘাত হয়ে দাঁড়াতে পারে। নদীর উপর সেতু নির্মান যোগাযোগ ব্যবস্থার উন্নয়নের জন্য গুরুত্বপূর্ণ অবদান রাখে। তাতে কোন সন্দেহ নাই। তবে নদীতীরের জনপদ এবং ফসলের মাঠ রক্ষা করা সেতু নির্মানের চেয়ে বেশী গুরুত্বপূর্ণ। আমাদের সরকার নদী ও জনপদ রক্ষার চেয়ে সেতু নির্মানের মাধ্যমে উন্নয়নের মডেল দেখাতে চাইছে। জাতির সামনে এটি এক বড় শুভঙ্করের ফাঁকি। তবে বর্তমান সরকার দ্বিতীয় মেয়াদের একেবারে শেষপ্রান্তে এসে যে ব-দ্বীপ পরিকল্পনা গ্রহণ করেছে তা’ অনেক বড় ইতিবাচক ঘটনা। এই প্রকল্পের প্রথম পর্যায়ের অগ্রাধিকার ভিত্তিক প্রকল্প হিসেবে গঙ্গা ব্যারাজ নির্মানের পরিকল্পনা অন্তভর্’ক্ত রয়েছে। ফারাক্কার প্রভাব মোকাবেলায় ষাটের দশকেই গঙ্গা বাঁধ নির্মানের পরিকল্পনা নিয়েছিল তদানিন্তন পাকিস্তান সরকার। বাংলাদেশ স্বাধীন হওয়ার পর ফারাক্কা চালু হলে এই বাঁধের প্রয়োজনীয়তা আরো গুরুত্বপূর্ণ হয়ে উঠলেও ভারতের প্রচ্ছন্ন বিরোধিতার কারণে তা বাস্তবায়নের মুখ দেখেনি। যেখানে তিস্তার পানিবন্টন চুক্তিই সম্ভব হচ্ছেনা, সেখানে বর্তমান রাজনৈতিক বাস্তবতায় ব-দ্বীপ প্রকল্প বাস্তবায়ন কতটা সম্ভব তা নিয়ে সংশয় রয়েছে। নির্বাচনের আগে সরকার অতিব গুরুত্বপূর্ণ ব-দ্বীপ পরিকল্পনা জাতির সামনে হাজির করলেও আগামীতে যে সরকারই ক্ষমতায় আসুক বাংলাদেশের নদনদী, খাদ্য নিরাপত্তা, সামাজিক-অর্থনৈতিক স্থিতিশীলতা ও অনিবার্য বিপর্যয় থেকে রক্ষার তাগিদেই গঙ্গা ব্যারাজসহ ব-দ্বীপ পরিকল্পনা বাস্তবায়ন করতে হবে। এ ক্ষেত্রে ভারত, চীনসহ আঞ্চলিক পানি ব্যবস্থাপনার সমন্বয় ও অববাহিকাভিত্তিক নদীব্যবস্থাপনা গড়ে তোলার উদ্যোগ নিতে হবে।\nPrevious উন্নয়নের প্রধান শর্ত দারিদ্র্য দূর করা\nNext কাঁদতে কাঁদতে মাঠ ছাড়লেন রোনালদো\nনেতৃত্ব হোক যোগ্যতা দিয়ে\nশামীম শিকদার কাপাসিয়া : আমাদের সমাজে ঘটে যাওয়া ঘটনাগুলো আমাদের ভাবালেও তা বেশিক্ষণ স্থায়ী থাকে …


সিলেট বিভাগে উপ-নির্বাচনে ৭ প্রার্থী চুড়ান্ত করলো আওয়ামী লীগ সিলেট বিভাগে উপ-নির্বাচনে ৭ প্রার্থী চুড়ান্ত করলো আওয়ামী লীগ – নোঙর টিভি\nসিলেট বিভাগে উপ-নির্বাচনে ৭ প্রার্থী চুড়ান্ত করলো আওয়ামী লীগ\nসিলেট বিভাগের উপ-নির্বাচেনে ৭ প্রার্থী দলীয়ভাবে চূড়ান্ত করলো আওয়ামী লীগ। এর মধ্যে একটি জেলা পরিষদ, একটি উপজেলা পরিষদ ও পাঁচটি ইউনিয়ন পরিষদে চেয়ারম্যান প্রার্থী রয়েছেন। প্রধানমন্ত্রীর সরকারি বাসভবন গণভবনে সোমবার আওয়ামী লীগের স্থানীয় সরকার জনপ্রতিনিধি মনোনয়ন বোর্ডের সভায় এ প্রার্থিতা চূড়ান্ত হয়।\nদলটির দপ্তর সম্পাদক বিপ্লব বড়ুয়া স্বাক্ষরিত এক সংবাদ বিজ্ঞপ্তিতে জানানো হয়, মৌলভীবাজার জেলা পরিষদের চেয়ারম্যান পদে মিছবাহুর রহমানকে এবং সুনামগঞ্জের জামালগঞ্জ উপজেলায় মো. ইকবাল আল আজাদকে চেয়ারম্যান পদে সমর্থন দিয়েছে আওয়ামী লীগ। এছাড়াও সিলেট বিভাগের ৫ ইউনিয়নের চেয়ারম্যান পদে প্রার্থী চুড়ান্ত করেছে ক্ষমতাসীন দলটি।\nইউনিয়গুলো হচ্ছে- সিলেট জেলার গোলাপগঞ্জের লক্ষ্মীপাশায় মাহমুদ আহমদ, ওসমানীনগরের সাদিপুরে কবির উদ্দিন আহমদ, মৌলভীবাজারের শ্রীমঙ্গলের ভুনবীর ইউপিতে মো. আব্দুর রশীদ, মির্জাপুরে অপূর্ব চন্দ্র দেব ও হবিগঞ্জের মাধবপুরের শাহজাহানপুরে বাবুল হোসেন খান।


মুখ্যমন্ত্রীর গালে ‘সপাটে থাপ্পড়’-এর ‘আনন্দ’ নিতে গিয়ে এবার বড়সড় শাস্তির মুখে একদা ঘনিষ্ঠ? – প্রিয় বন্ধু বাংলা\nহোম > রাজ্য > উত্তরবঙ্গ > মুখ্যমন্ত্রীর গালে ‘সপাটে থাপ্পড়’-এর ‘আনন্দ’ নিতে গিয়ে এবার বড়সড় শাস্তির মুখে একদা ঘনিষ্ঠ?\nরাজ্য-রাজনীতিতে পট দ্রুত পরিবর্তন হচ্ছে! বিশেষ করে লোকসভা নির্বাচনে তৃণমূল কংগ্রেসকে ধাক্কা দিয়ে বিজেপি ১৮ টি আসন ছিনিয়ে নিতেই, রাজ্যের চেনা রঙে – অনেক নতুন রঙের সমাহার শুরু হয়েছে! কে কোন দলে আছেন, আর কে কোন দলকে সমর্থন করছেন – তা নিয়েই শুরু হয়েছে বড় ধন্ধ! আর সেই ধন্ধের ছোঁয়া এবার সরকারি কর্মচারীদের শিবিরেও!\nমুখ্যমন্ত্রী মমতা বন্দ্যোপাধ্যায়ের অত্যন্ত ঘনিষ্ঠ বলেই পরিচিত ছিলেন শাসকদলের সরকারি কর্মচারী সংগঠনের অন্যতম ‘প্রাক্তন’ শীর্ষ নেতা সঞ্জীব পাল, তাঁর কর্মস্থানও ছিল সিএমও। কিন্তু, লোকসভা নির্বাচনের কিছুদিন আগে থেকেই উল্টো সুরে গাইতে শুরু করেন তিনি। প্রকাশ্যেই জানিয়ে দেন, দলনেত্রীর উপর আস্থা রাখলেও, কর্মচারীরা ‘বঞ্চিত’ হলে তিনি আবার রাস্তায় নেমে রাজ্য সরকারের বিরুদ্ধে আন্দোলনে যাবেন।\nসঞ্জীব পালের সেই বিতর্কিত ফেসবুক পোস্টের স্ক্রিনশট।\nআর এরপরেই, তাৎপর্যপূর্ণভাবে তাঁকে সিএমও থেকে বদলি করে দেওয়া হয় সুদূর হলদিয়ায় পরিবহন দপ্তরে। কিন্তু, তারপরেই জল্পনা ছড়ায়, সঞ্জীব পাল নাকি এবার বিজেপি প্রভাবিত সংগঠনে যোগ দিতে পারেন। এমনকি, তিনি এই নিয়ে বিজেপির অন্যতম শীর্ষনেতা সায়ন্তন বসু ও বিজেপি প্রভাবিত সরকারি কর্মচারীদের সংগঠন সরকারি কর্মচারী পরিষদের রাজ্য আহ্বায়ক দেবাশীষ শীলের সঙ্গে বৈঠকও করেছেন বলে জল্পনা ছড়ায়।\nযদিও এই নিয়ে, দেবাশীষবাবু মুখ খুলতে রাজি হন নি – অন্যদিকে, এই ব্যাপারে সঞ্জীববাবুর সঙ্গেও যোগাযোগ করা যায় নি! কিন্তু, এই ঘটনার কিছুদিনের মধ্যেই, রাজ্যের হেভিওয়েট মন্ত্রী শুভেন্দু অধিকারী এক বৈঠক ডেকে ঘোষণা করেন, সঞ্জীব পালকে শাসকদলের সংগঠন থেকে বহিস্কার করা হল। এর পাশাপাশি তাঁকে হলদিয়া থেকে আলিপুরদুয়ার আরটিওতে বদলিও করে দেওয়া হয়।\nএই ঘটনার পরেই সামনে আসে ডিএ মামলার রায়। তাঁর আলিপুরদুয়ার বদলি ও ডিএ মামলার রায়, এই দুই ঘটনার পরিপ্রেক্ষিতে সঞ্জীব পাল ফেসবুকের নিজের ওয়ালে একটি দীর্ঘ পোস্ট লেখেন। সেখানে ডিএ মামলায় রাজ্য সরকারি কর্মচারীদের জয় নিয়ে উৎফুল হতে গিয়ে তিনি লেখেন – “রাজ্যের কর্ণধারকে তিনি (সর্বশক্তিমান ঈশ্বর) এমনভাবে নাকে ঝামা ঘষে গালে সপাটে থাপ্পড় মারবেন ভাবতেও পারিনি”! আর এই নিয়েই রীতিমত হইচই শুরু হয়ে যায় রাজ্যের সরকারি কর্মচারী মহলে!\nএকজন, রাজ্য সরকারি কর্মচারী হয়ে কেউ স্বয়ং মুখ্যমন্ত্রীর ‘গালে থাপ্পড়’-এর মত কথা বলতে পারেন! এমনকি এই নিয়ে, আরেক সরকারি কর্মচারী তথা স্টিয়ারিং কমিটির অন্যতম শীর্ষনেতা সঙ্কেত চক্রবর্তী পরিবহন দপ্তরের সচিবকে বিস্তারিত জানিয়ে একটি চিঠিও লেখেন। সেখানে তিনি স্পষ্ট অভিযোগ করেন একজন সরকারি কর্মচারী হয়ে সঞ্জীব পাল ‘সার্ভিস রুল’ ভেঙেছেন এবং অনুরোধ করেছেন এই নিয়ে যেন সঞ্জীববাবুর বিরুদ্ধে যথাযথ ব্যবস্থা নেওয়া হয়।\nপরিবহন সচিবকে লেখা সঙ্কেত চক্রবর্তীর সেই আবেদন পত্র।\nএকই সঙ্গে, সঙ্কেতবাবু অনুমতি চেয়েছেন, রাজ্যের প্রশাসনিক প্রধানের বিরুদ্ধে এই ধরনের ‘আপত্তিজনক’ পোস্ট করায় তিনি সঞ্জীব পালের বিরুদ্ধে লোকায়ুক্তে যেতে চান বা এফআইআর করতে চান – তাঁকে যেন তার ছাড়পত্র দেওয়া হয়। এই প্রসঙ্গে সঙ্কেতবাবু জানান, ব্যক্তিগতভাবে আমার নিজস্ব রাজনৈতিক মত থাকলেও, সরকারি কর্মচারীদের কোনো রঙ হয় না। তাঁরা সকলেই রাজ্য প্রশাসনের কর্মী, সেই প্রশাসনের প্রধানকে কেউ ‘আপত্তিকর’ ভাষায় আক্রমন করলে – তা মেনে নেওয়া যায় না।\nসঙ্কেতবাবু আরও জানান, ভারতের একজন সুনাগরিক হিসাবে আমার কর্তব্য ভারতীয় সংবিধানের যথাযথ মর্যাদা করা। সুতরাং সেই কাজ করতে গিয়ে আমার মনে হয়েছে, সঞ্জীববাবু যা করেছেন, তা অনৈতিক এবং তা প্রশাসনের দৃষ্টিগোচর করা উচিত। আমি একজন ভারতীয় নাগরিক হিসাবে আমার সেই কর্তব্যই পালন করেছি। এই প্রসঙ্গে এখনও পর্যন্ত সঞ্জীব পালের সঙ্গে যোগাযোগ করা যায় নি। তবে, বিশেষজ্ঞদের মতে, সমগ্র ঘটনার পরিপ্রেক্ষিতে ‘একদা মুখ্যমন্ত্রী ঘনিষ্ঠ’ সঞ্জীব পালের উপর এবার বড়সড় ‘শাস্তির খাঁড়া’ নেমে আসতেই পারে।


কালা-ধলার পাল্টাপাল্টি – Women Chapter\nনভেম্বর ১৬, ২০১৩, ১২:৩৩ পূর্বাহ্ণ\nসুস্মিতা চক্রবর্ত্তী: মানুষের শারীরিক মূল গঠন নিজের একার তৈরি নয়। প্রতিটি মানুষই তার পূর্বনারী-পূর্বপুরুষদের কাছ থেকে উত্তরাধিকার সূত্রে তা নিয়ে আসে। সেখানে কেউ হয় সাদা আর কেউবা কালো, বাদামি বা আরও নানা বর্ণের [অন্য দেশের হলে]। এমনকি, মানুষের চোখ-চুল-নখ-দাঁত-কপাল-ভ্রু সমস্তটাও এভাবেই আসে।\nপরবর্তী সময়ে, বিভিন্ন সামাজিক নির্মাণ-মানদণ্ডের ভিত্তিতে মানুষ একেক জনকে ‘সুন্দর’ বা অসুন্দর’-এর তকমা সেঁটে দেয়! যদিও সৌন্দর্য আরও বড় কিছু। মানুষের শারিরীক, আত্মিক, রুচি, ব্যক্তিত্ব, আচার-আচরন আর কাজের মেলবন্ধনের মাধ্যমে প্রকৃত সৌন্দর্য বিকশিত হয়। সেখানে সাজসজ্জা থাকুক আর না-ই থাকুক। প্রকৃত ‘সুন্দর’ থেকে তাই এক ধরনের জ্যোতি ঠিকরায়। এর সাথে চামড়ার বিশেষ কোনো সম্পর্কই নাই।\nকিন্তু আমাদের সমাজে বিশেষ বিশেষ গোত্রের মানুষ রয়েছে। একপক্ষ সাদা চামড়াকেই সৌন্দর্য জ্ঞান করে আবার অপর-পক্ষ, যারা কিনা সঙ্গত কারণে সাদা চামড়ার প্রভুত্বপনার বিরুদ্ধে দাঁড়িয়ে স্রেফ ভুলেই বসে থাকে যে, চামড়ার এই রকমফের-এ মানুষের আদতে তেমন কোনো হাত-ই নাই! ফলে, তারা কালো চামড়ার জয়গান করতে গিয়ে নিজেই ফের একইভাবে সাদা চামড়ার প্রতি ঢালাওভাবে বিদ্বেষী হয়ে ওঠে। সাদা চামড়ার প্রভুত্ব-এর কথা আমরা জেনে এসেছি এমনকি এই প্রভুত্ব এমন পর্যায়ে গিয়েছিল যে বর্ণবাদিতার মতো ভয়ঙ্কর সংস্কৃতি পৃথিবীকে কম গ্রাস করে নাই। এমনকি, এখনও করছে। কিন্তু এর বিরুদ্ধাচারণ করতে গিয়ে যদি ফের সেই বর্ণবাদিতার খপ্পরেই থাকতে হয় তবে সেটা সমাজের জন্য ইতিবাচক কিছু বয়ে আনে না। বরং পাল্লাপাল্টির একটা সংস্কৃতি সর্বদা জারি থাকে।\nএকপক্ষ তখন কালো চামড়া দেখলেই আঁৎকে ওঠে আবার বিপরীতে, অন্য পক্ষ, ‘সচেতন-রাজনীতি’র নামে ঢালাওভাবে সাদা চামড়া দেখলেই বিষোদগার করে। ফলে, এই পক্ষ-বিপক্ষের রাজনীতির আর সুরাহা হয় না। এর সাথে আবার জুটেছে কর্পোরেট-মিডিয়া-বিজ্ঞাপন-এর নিত্য নতুন ব্যবসার নানান ফায়দা। এত দিন তারা কেবল সাদা চামড়ার পক্ষে নানান প্রচারণা চালিয়েছে। এখন দিন খানিক বদলেছে কিন্তু বিদ্যমান এই সমস্ত পুজিঁবাদী-ব্যবসানির্ভর-কর্পোরেট-মিডিয়া-সংস্কৃতির খুব তেমন বদল ঘটে নাই। ফলে, এখন আবার, এরাই কালো চামড়াকে নিয়ে মেতে ওঠেছে।\n‘সুন্দরী প্রতিযোগিতায়’ এখন আর স্রেফ সাদা নয়, কালোর মাথায়ও একইভাবে মুকুট তুলে দিচ্ছে তারা। আপাতভাবে বিষয়টা আনন্দের মনে হলেও প্রকৃতপক্ষে বিশেষত নারীর জন্য একজন মানুষ হিসেবে, শেষ পর্যন্ত এটা প্রকৃত সম্মান বয়ে আনে না! বরং সাদা আর কালোর বর্ণবাদিতার অবসান ঘটিয়ে নারীকে নিয়ে কর্পোরেট-মিডিয়া-বাণিজ্যের এই খোলামখুচি ব্যবসা করার পায়ঁতারার বিরুদ্ধে আওয়াজ তোলা জরুরি। অনেক জরুরি সৌন্দর্য নামক ধারণার বদল ঘটানো। স্রেফ নারী-শরীরকে পুঁজি করে সারা বিশ্বে ব্যবসা-বাণিজ্যের যে বন্যা নানাভাবে বয়ে চলেছে তার বিপক্ষে অবস্থান আর প্রচারণাই আজকের দিনে নতুন রাজনীতির বোল হিসেবে অহর্নিশি ফোটা দরকার।\nযদিও আমরা জানি, আজ আর কেবল নারী নয় সকল কিছুই পণ্য-এর মোড়কে মোড়া। তারপরও শুধুমাত্র নারীদের নিয়ে যে ব্যাপক কর্পোরেট-মিডিয়া-বাণিজ্যবেসাতির সহজলভ্য হাতছানি এর বাস্তবতাকে কৌতূহলী চোখ এড়াতে পারে না। তাই এই সমস্ত নারীর শরীর আর যৌনতা-নির্ভরব্যবসাবাণিজ্যের সকল কর্মকাণ্ডের বিরুদ্ধেই অবস্থান নেওয়া জরুরি। আর বিশেষত, নারীর জন্য তো বটেই। বাস্তবের লড়াই-সংগ্রাম সমাজে সকল নারীর জন্যই কম-বেশি বলবৎ থাকে।\nএগুলোকে পাশ কাটিয়ে কেবলমাত্র শরীর-সৌন্দর্য আর যৌনতানির্ভর নারীকেন্দ্রীক ব্যবসা-বাণিজ্যের অবসান ঘটা দরকারি। বর্ণবাদিতার অবসান ঘটাতে গিয়ে নতুন করে আবারও বর্ণবিদ্বেষের অঙ্কুরোদগম করা উচিত নয়। বরং নারীকে এই সমস্ত থেকে বের করে মানুষরূপে দেখতে শেখা বোধ হয় অনেকখানি সম্ভাবনাময় দিকের ইঙ্গিতবাহী। তাই পুরোনো হলেও কবির সেই কবিতাই বার বার এ ক্ষেত্রে উচ্চারিত হতে পারে: ‘কালো আর ধলো বাহিরে কেবল/ ভেতরে সবারি সমান রাঙা’ কিংবা অধুনা গানের কথায়: ‘কেউ সাদা কেউ কালো/ রঙিন বলেই ভাল/ রঙমশালটা একলা জ্বেলো না/ আমার মনেও জ্বালো’।\nরাবি-ক্যাম্পাস: ১৫ নভেম্বর, ২০১৩\nলেখক: এসোসিয়েট প্রফেসর, রাজশাহী বিশ্ববিদ্যালয়


শান্তিপূর্ণভাবে কর্মসূচি পালনে শিক্ষার্থীদের প্রতি আহ্বান ভিসির - বাংলাভিশন | দৃষ্টি জুড়ে দেশ\nশিক্ষার্থী ধর্ষণের ঘটনা তদন্তে বিশ্ববিদ্যালয় কর্তৃপক্ষ সর্বাত্মক সহযোগিতা করবে বলে জানিয়েছেন উপাচার্য অধ্যাপক ডক্টর আখতারুজ্জামান। শান্তিপূর্ণভাবে কর্মসূচি পালনে শিক্ষার্থীদের প্রতি আহ্বানও জানান তিনি। এদিকে, দ্রুত আসামিকে শনাক্ত করে শাস্তি নিশ্চিতের দাবি জানিয়েছেন মানবাধিকার কমিশনের চেয়ারম্যান নাছিমা বেগম।আর আইজিপি ড. জাবেদ পাটোয়ারী বলেছেন, দোষী যেই হোক কাউকে ছাড় দেয়া হবে না।আগামী শনিবার বেলা তিনটায় শাহবাগ থেকে কুর্মিটোলা পর্যন্ত গণপদযাত্রার ঘোষণা দিয়েছে যৌন নিপীড়নবিরোধী শিক্ষার্থী জোট।অন্যদিকে ধর্ষণ মামলার প্রতিবেদন ২৮ জানুয়ারি দাখিলের নির্দেশ দিয়েছে আদালত।\nরাজধানীর কূর্মিটোলায় শিক্ষার্থী ধর্ষণের ঘটনার উত্তপ্ত ঢাকা বিশ্ববিদ্যালয়। বিচার না হওয়া পর্যন্ত আমরণ অনশনের রয়েছে ঢাকা বিশ্ববিদ্যালয়ের পাঁচ শিক্ষার্থী। বিচারের দাবিতে সোমবার সকাল থেকে দফায় দফায় বিভিন্ন বিভাগের শিক্ষার্থীরা প্রতিবাদ মিছিল নিয়ে জড়ো হন রাজু ভাস্কর্যের সামনে। দাবি একটাই, ধর্ষন বন্ধ এবং ধর্ষনের মৃত্যুদন্ডের শাস্তি।\nধর্ষককে দ্রুত আটক করতে স্বরাষ্ট্র সচিব বরাবর স্মারকলিপি উপাচার্যের কাছে জমা দিয়েছে ছাত্রদল। অন্যদিকে, ছাত্রলীগের উদ্যোগে প্রতিবাদী আল্পনা একেছেন শিক্ষার্থীরা। ধর্ষককে আটক না করা পর্যন্ত শান্তিপূর্ণ আন্দোলন চালিয়ে যাওয়ার কথাও জানান ছাত্র সংগঠনের নেতারা। এছাড়া প্রতিবাদ জানিয়েছে সাধারন ছাত্র অধিকার সংরক্ষন পরিষদের নেতাকর্মীরা।\nশিক্ষার্থীদের শান্তিপূর্ন আন্দোলনে সহর্মমিতা জানিয়ে বিশ্ববিদ্যালয়ের উপাচার্য তদন্তে সব ধরণের সহযোগিতা দেয়ার কথা বলেন। এদিকে, শিক্ষার্থীকে দেখতে ঢাকা মেডিকেলে যান মানবাধিকার কমিশনের চেয়ারম্যান। আসামী গ্রেপ্তার ও দ্রুত শাস্তি নিশ্চিতের দাবি জানান তিনি। অন্যদিকে, শিক্ষার্থীর শারীরিক অবস্থা আগের চেয়ে ভালো বলে জানিয়েছেন হাসপাতালের পরিচালক। প্রযুক্তির সহায়তায় আসামী শনাক্তে চেষ্টা চলছে বলে জানান, গুলশানের ডিসি সুদীপ চক্রবর্তী। অন্যদিকে, আইজিপি ড. জাবেদ পাটোয়ারি জানান, ঘটনাটি সর্বোচ্চ গুরুত্ব দিয়ে তদন্ত করা হচ্ছে।\nদিপন দেওয়ান, বাংলাভিশন, ঢাকা


আমেরিকায় উদ্ধার শতাব্দীপ্রাচীন টাইম ক্যাপসুল! আমেরিকায় উদ্ধার শতাব্দীপ্রাচীন টাইম ক্যাপসুল! – Deshergarjan\nগর্জন ডেস্ক: মাঝারি মাপের চৌকো একটা তামার বাক্স। বয়স অন্তত ১৩০ বছর। সেটা নিয়েই আপাতত হইচই পড়ে গিয়েছে আমেরিকা যুক্তরাষ্ট্রের ভার্জিনিয়া প্রদেশে। ওই প্রদেশের গভর্নর রাল্ফ নর্থহ্যাম টুইট করে জানিয়েছেন, তামার ওই বাক্সটি আদৌ কোনও সাধারণ জিনিস নয়। সেটি আসলে একটি টাইম ক্যাপসুল! ওই বাক্সের ভিতরে কী রয়েছে, সঙ্গে সঙ্গে জানা যায়নি অবশ্য। নর্থহ্যাম জানিয়েছেন, সংরক্ষণবিদেরা বাক্সটি কিছু দিন পরে খুলবেন। তার পরেই তার রহস্যভেদ হবে।\nজানা যাবে, কী কী প্রাচীন জিনিস রাখা রয়েছে ওই ক্যাপসুলের ভিতরে। টাইম ক্যাপসুল হল এমন এক বাক্স যেটি মাটির গভীরে পুঁতে রাখা হয় ইচ্ছাকৃত ভাবেই। তার ভিতরে রাখা থাকে প্রত্নতাত্ত্বিক গুরুত্ব রয়েছে এমন বেশ কিছু জিনিস। যাতে পরবর্তী কোনও প্রজন্ম সেই বাক্স উদ্ধার করলে, তৎকালীন ইতিহাস ও মানবসভ্যতা সম্পর্কে আধুনিক যুগের মানুষ একটা ধারণা করতে পারে। ভার্জিনিয়ার রাজধানী রিচমন্ডে এক কনফেডারেট জেনারেলের মূর্তির পাদদেশে কাল খোঁড়াখুঁড়ি চলছিল।\nতখনই নির্মাণকর্মীরা ওই টাইম ক্যাপসুলটি উদ্ধার করেন। শ্বেতাঙ্গ পুলিশ অফিসার ডেরেক শভিনের অত্যাচারে কৃষ্ণাঙ্গ যুবক জর্জ ফ্লয়েডের মৃত্যুর পরে আমেরিকা জুড়ে শুরু হয়েছিল বর্ণবিদ্বেষ-বিরোধী আন্দোলন ব্ল্যাক লাইভস ম্যাটার। সেই সময়েই দাবি উঠেছিল, দাসপ্রথা ও বর্ণবিদ্বেষের প্রতীক ওই সব কনফেডারেট জেনারেলের মূর্তি অবিলম্বে ভেঙে ফেলা হোক।\nতার পর থেকেই বিভিন্ন প্রদেশে এই ধরনের মূর্তি ভেঙে ফেলার সিদ্ধান্ত নিয়েছিল কিছু প্রদেশের প্রশাসন। সেই মতোই গত কয়েক দিন ধরে ভাঙা হচ্ছিল রিচমন্ডের ওই মূর্তিটি। তখনই মূর্তির পাদদেশ থেকে উদ্ধার হয় তামার বাক্সটি। উত্তেজিত নর্থহ্যাম তখনই তার কয়েকটি ছবি দিয়ে টুইট করেন, ‘‘ওরা এটা খুঁজে পেয়েছে।\nমনে হচ্ছে, এটাই সেই টাইম ক্যাপসুল যা এত দিন ধরে খোঁজা হচ্ছিল’। এটাই প্রথম বার নয়। ভার্জিনিয়ায় কিছুদিন আগেই সন্ধান মিলেছিল মাটির গভীরে পোঁতা আর একটি টাইম ক্যাপসুলের। আবার ১৮৮৭ সালে প্রকাশিত এক খবরের কাগজের প্রতিবেদনের মাধ্যমে জানা যায়, কনফেডারেট জেনারেল রবার্ট ই লি-র মূর্তির তলায় ঠিক এই ধরনের একটি বাক্স রাখা হয়েছিল। ১৮৬১-১৮৬৫ সালের গৃহযুদ্ধের সময়ে উত্তর ভার্জিনিয়া সেনার কমান্ডার ছিলেন এই জেনারেল লি।\nতার মূর্তির নীচে থাকা বাক্সে রাখা হয়েছিল সেই সময়কার মুদ্রা, কিছু বোতাম, কার্তুজ ও গুলিবিদ্ধ আমেরিকান প্রেসিডেন্ট আব্রাহাম লিঙ্কনের কফিনে শোওয়া একটি দুষ্প্রাপ্য ছবি। গত সেপ্টেম্বরে লি-য়ের মূর্তিটি ভেঙে ফেলা হয়। তবে তার পাদদেশ থেকে কোনও টাইম ক্যাপসুল উদ্ধার হয়নি।


Home » প্রধান খবর » স্কুল খুললে জামা-জুতার জন্য ১ হাজার টাকা পাবে শিক্ষার্থীরা\nPosted by: নিউটার্ন ২৪ সংবাদ 20 days ago\t31 Views\nনিজস্ব প্রতিবেদক, নিউটার্ন.কম : প্রাথমিক ও গণশিক্ষা প্রতিমন্ত্রী মো. জাকির হোসেন বলেছেন, সরকারি প্রাথমিক বিদ্যালয় খুললে জামা-জুতা কেনার অর্থ পাবে শিক্ষার্থীরা। কিডস অ্যালাউন্স হিসেবে প্রত্যেক ছাত্র-ছাত্রীকে এক হাজার টাকা করে দেয়া হবে।\nসোমবার মন্ত্রণালয়ে মোবাইল ব্যাংকিং ‘নগদ’-এর মাধ্যমে দেশের আটটি উপজেলায় উপবৃত্তি প্রদান কার্যক্রম উদ্বোধন অনুষ্ঠানে তিনি এ সব কথা জানান। এ সময় ডাক ও টেলিযোগাযোগমন্ত্রী মোস্তফা জব্বার অনলাইনে সংবাদ সম্মেলনে যুক্ত ছিলেন।\nপ্রতিমন্ত্রী বলেন, করোনা পরিস্থিতির কারণে শিক্ষাপ্রতিষ্ঠান বন্ধ থাকায় শিক্ষার্থীদের জামা-জুতা কেনার জন্য কিডস অ্যালাউন্স বাবদ এক হাজার টাকা দেওয়ার কথা থাকলেও তা দেওয়া সম্ভব হয়নি। আমরা সব শিক্ষার্থীদের তথ্য যুক্ত করেছি। বিদ্যালয় খুললে নগদের মাধ্যমে শিক্ষার্থীদের কাছে এ অর্থ পৌঁছে দেয়া হবে।\nএখন থেকে নগদের মাধ্যমে সরকারি প্রাথমিক বিদ্যালয়ের শিক্ষার্থীদের উপবৃত্তির অর্থ প্রদান করা হবে। সোমবার আটটি উপজেলার ৮৬ হাজার ৫২ জনের গত তিন মাসের উপবৃত্তি দেয়ার মাধ্যমে এ কার্যক্রমের উদ্বোধন করা হলো। পর্যায়ক্রমে দেশের সব জেলায় নগদের মাধ্যমে উপবৃত্তির অর্থ পাঠানো হবে। গত তিন মাস বাবদ প্রত্যেক শিক্ষার্থীকে ৪৫০ টাকা করে দেয়া হবে। আটটি উপজেলায় মোট ৩ কোটি ৬৪ লাখের বেশি টাকা বিতরণ করা হবে। সরকারি প্রাথমিক বিদ্যালয়ের শিক্ষার্থীদের জন্ম নিবন্ধন সনদ জটিলতায় উপবৃত্তি বাধাগ্রস্ত হবে না বলে জানান প্রতিমন্ত্রী।\nঅনুষ্ঠানে ডাক ও টেলিযোগাযোগমন্ত্রী মোস্তাফা জব্বার বলেন, প্রাথমিক শিক্ষার্থীদের মধ্যে উপবৃত্তি কর্মসূচি প্রাথমিক শিক্ষা বিস্তারে একটি মাইলফলক। শিশুরাই জ্ঞানভিত্তিক ডিজিটাল সাম্য সমাজের আগামীর সৈনিক। প্রাথমিক শিক্ষা হচ্ছে ভবিষ্যৎ জাতি গঠনের সোপান। আজকের শিশুরাই বাংলাদেশের ভবিষ্যৎ। ওদের হাত ধরেই বঙ্গবন্ধুর লালিত স্বপ্নের সোনার বাংলা গড়ে উঠবে।\nএ সময় প্রাথমিক ও গণশিক্ষা সচিব গোলাম মো. হাসিবুল আলম, প্রাথমিক শিক্ষা অধিদফতরের মহাপরিচালক আলমগীর মুহম্মদ মনসুরুল আলম, ডাক বিভাগের মহাপরিচালক মো. সিরাজ উদ্দিন এবং ‘নগদ’র ব্যবস্থাপনা পরিচালক তানভীর এ মিশুক উপস্থিত ছিলেন।\nPrevious: প্রবাসী নারী শ্রমিকদের নিয়ে গাইলেন লায়লা\nNext: ডিমলায় অসহায়দের মাঝে শীতবস্ত্র বিতরণ


শওগাত আলী সাগর: দেশের জন্যে ভারতীয় বংশোদ্ভূত ডাক্তারদের অসামান্য দরদ! | আমাদের সময়.কম – AmaderShomoy.com\nপ্রকাশের সময় : May 12, 2021, 11:24 pm\nআপডেট সময় : May 12, 2021 at 11:27 pm\nশওগাত আলী সাগর: আমেরিকায় প্রতি চার জন চিকিৎসকের একজন ভারতীয় বংশোদ্ভূত।কানাডায় কতোজন? সঠিকভাবে জানা সম্ভব হয়নি। তবে ভারতে কোভিড পরিস্থিতির অবনতির পর সোশ্যাল মিডিয়ায় বিশেষ করে টুইটারে তাদের সরব উপস্থিতি চোখে পরছে। কানাডার মেইনস্ট্রিম মিডিয়ায় প্রায় প্রতিদিনই যাদের বিশেষজ্ঞ বক্তব্য প্রকাশিত/প্রচারিত হয়- তাদের অনেককেই সামাজিক যোগাযোগ মাধ্যমে ভারতের পরিস্থিতি নিয়ে উচ্চকণ্ঠ থাকতে দেখা যাচ্ছে।\nএই চিকিৎসকরা কি করছেন? ভারতকে সহায়তার জন্য, আন্তর্জাতিক মনোযোগ আকর্ষণের জন্য গ্লোবাল এলায়েন্স গড়ে তুলেছেন। বিশ্বের বিভিন্ন দেশে কর্মরত বিশেষজ্ঞ সব চিকিৎসকরা যোগ দিয়েছেন এই এলায়েন্সে। ভারতের চিকিৎসকরাও তাদের সঙ্গে পরামর্শ করছেন, চিকিৎসা বিষয়ে তাদের মতামত নিচ্ছেন। ’কানাডা- আমেরিকা ডাক্তাররা আমাদের চেয়ে বেশি জানেন নাকি’- এই ধরনের মনোভাব একজন ভারতীয় চিকিৎসকও দেখিয়েছেন বলে চোখে পরেনি।\nবিদেশে কর্মরত এইসব বিশেষজ্ঞ চিকিৎসকরা ওয়েবিনার করে জনসাধারনকে সচেতন করার চেষ্টা করছেন। তার বাইরে নিজেরা চিকিৎসা সামগ্রী, অর্থও অন্যান্য সহযোগিতা সামগ্রী সংগ্রহের চেষ্টা করছেন। সবচেয়ে বড় যে কাজটি তারা করছেন, যে যে দেশে আছেন, সেখানে ভারতের জনগনের পাশে দাড়ানোর জন্য সংশ্লিষ্ট দেশের সরকারের সঙ্গে দেনদরবার করছেন।\nভিন্ন ভিন্ন দেশে গুরুত্বপূর্ণ জায়গায় অবস্থান থাকলে দেশের দুঃসময়ে দেশের মানুষের পাশে দাড়ানো যায়- বিদেশে বসবাসরত ভারতীয় বংশোদ্ভূত চিকিৎসকরা ভালোই দেখাচ্ছেন সেটি। ফেসবুক থেকে\nবসবাসে সবচেয়ে ব্যয়বহুল এশিয়া প্যাসিফিক ≣  মিতুর মৃত্যুর পর একাধিক বিয়ে করেন বাবুল আক্তার ≣ আমাদের লক্ষ্য শিরোপা জয়: তুহিন


প্রকাশিত: ০৪:১১ আপডেট: ০৪:১৭\nরাজধানীর ফকিরাপুলের ইয়ংমেন্স ক্লাব ক্যাসিনোর মালিক ঢাকা দক্ষিণ যুবলীগের সাংগঠনিক সম্পাদক খালেদ মাহমুদ ভূঁইয়ার কোটি কোটি টাকার ক্যাসিনো সেট-আপ, বিদেশ থেকে নারী-পুরুষ এনে সেগুলো পরিচালনা করাসহ নানা অবৈধ কাজ চলতো তার ক্লাবে। এত বড় আয়োজনের বিষয়টি আইনশৃঙ্খলা বাহিনীর কেউ জানতো না? জানলেও তারা চুপ ছিল কেন?\nআটকের পর র‍্যাব-৩ কার্যালয়ে নিয়ে খালেদ মাহমুদকে এসব বিষয়ে জিজ্ঞাসাবাদ করেছে র‍্যাব। ক্যাসিনো থেকে উপার্জনের টাকা কার কার কাছে যেত, সে নিয়েও প্রশ্ন করা হয় তাকে। তবে তার দেওয়া তথ্য সঠিক কিনা যাচাই-বাছাই করে দেখা হচ্ছে বলে জানিয়েছেন সংশ্লিষ্টরা।\nজানা গেছে, খালেদ মাহমুদ ভূঁইয়ার বিরুদ্ধ অস্ত্র ও মাদক আইনে মামলার প্রস্তুতি চলছে। নথিভুক্ত হওয়ার পর ওই দুই মামলায় তাকে গ্রেফতার দেখিয়ে আজ বিকেলে আদালতে সোপর্দ করা হবে।\nতবে সর্বশেষ দুপুর ২টা পর্যন্ত র‌্যাব-৩ হেফাজতে গ্রেফতার খালেদকে জিজ্ঞাসাবাদ চলছিল বলে র‌্যাবের একাধিক কর্মকর্তা বিষয়টি ব্রেকিংনিউজকে নিশ্চিত করেছেন।\nর‌্যাব সদর দফতরের আইন ও গণমাধ্যম শাখার পরিচালক লে. কর্নেল সারওয়ার-বিন-কাশেম ব্রেকিংনিউজকে বলেন, গ্রেফতার খালেদ র‌্যাব হেফাজতে রয়েছেন। তাকে গুলশান থানায় হস্তান্তরের প্রস্তুতি চলছে।\nর‌্যাবের একটি সূত্র জানায়, ক্যাসিনো ও মাদক ব্যবসা নিয়ে আটক খালেদকে বিস্তারিত জিজ্ঞাসাবাদ চলছে। অস্ত্র আইনে গুলশান থানায় ও মাদক আইনে মতিঝিল থানায় পৃথক দুটি মামলা প্রস্তুতি চলছে। র‌্যাব বাদী হয়ে তার বিরুদ্ধে এ দুটি মামলা করবে বলে জানা গেছে।\nখালেদকে প্রাথমিক জিজ্ঞাসাবাদে জানা গেছে, স্থানীয় নেতা বা সংশ্লিষ্টদের ছত্রছায়ায় ক্যাসিনো পরিচালিত হতো। সেসব লিডারদের ম্যানেজ করার কথা বললেও কারা কারা জড়িত সে বিষয়ে এখনও স্পষ্ট তথ্য পাওয়া যায়নি। আরও বেশকিছু তথ্য পাওয়া গেছে। তবে তদন্তের স্বার্থে নিশ্চিত না হয়ে এখনই সে বিষয়ে কিছু বলা সম্ভব হচ্ছে না বলেও মন্তব্য করেন র‌্যাবের ওই কর্মকর্তা।\nএর মধ্যে জানা গেছে, ক্যাসিনো বা জুয়ার আসর চালানো ইয়ংমেন্স ক্লাবের গভর্নিং বডির চেয়ারম্যান ঢাকা-৮ (মতিঝিল-রমনা-পল্টন) আসনের সংসদ সদস্য ও ওয়ার্কার্স পার্টির রাশেদ খান মেনন। প্রথমে সাংবাদিকদের কাছে ক্লাবের চেয়ারম্যান থাকার বিষয়টি অস্বীকার করেন মেনন। তবে সেখানে তার ছবি থাকার কথা উল্লেখ করা হলে এ তথ্য স্বীকার করেন তিনি।\nরাশেদ খান মেনন দাবি করেছেন, মতিঝিল থানা আওয়ামী লীগের সাধারণ সম্পাদক হাজী সাব্বির এ ক্লাবটিরও সাধারণ সম্পাদক। হাজী সাব্বিরই তাকে ওই ক্লাবে নিয়ে গিয়ে চেয়ারম্যান হিসেবে ঘোষণা দিয়েছিলেন।\nউল্লেখ্য, বুধবার (১৮ সেপ্টেম্বর) রাতে অবৈধ অস্ত্র, মাদক ও ক্যাসিনো চালানোর অভিযোগে খালেদ মাহমুদ ভূইয়াকে অস্ত্রসহ গ্রেফতার করে র‍্যাব। গ্রেফতারের পর তাকে র‍্যাব-৩ এর কার্যালয়ে নিয়ে যাওয়া হয়।


অধ্যাপক এবিএম ফজলুল করিম\nকুরবানি: কুরবানি হলো আল্লাহ প্রদত্ত সমস্ত শরীয়াতের ইবাদাত ব্যবস্থার একটি অপরিহার্য অংশবিশেষ। যেটা যুগ যুগ ধরে সকল নবীর উম্মতদের প্রতি আল্লার হুকুম এবং একই উদ্দেশ্যে বিভিন্ন নিয়েমে কুরবানি করার আদেশ দিয়েছেন। মানুষ যেসব পদ্ধতিতে আল্লার ছাড়া ভিন্ন ভিন্ন মা'বুদের এবাদত করে এ সমস্ত এবাদত নিষিদ্ধ করে একমাত্র আল্লাহর জন্য নির্ধারিত করে দেয়াই হচ্ছে ইবাদাতের ক্ষেত্রে একত্ববাদের অন্যতম মৌলিক দাবি। ঠিক এমনিভাবে মানুষ তার নিজের মনগড়া উপাস্যদের জন্য পশু বলি করে আসছে। আল্লাহর শরীয়াতে পশু কুরবানিকেও গায়রুল্লাহর জন্য একেবারে হারাম এবং আল্লাহর জন্য ওয়াজিব করে দিয়েছে। আল্লাহর নামে কুরবানি করাই হচ্ছে ইবাদাত। কুরবানি কখন করা হবে, কোথায় করা হবে, কিভাবে করা হবে, কি দিয়ে করা হবে এ সমস্ত বিস্তারিত নিয়মাবলী মোটেই কোনো মৌলিক বিষয় নয়। বিভিন্ন যুগের, জাতির ও দেশের নবীদের শরীয়াতে অবস্থার প্রেক্ষিতে এ বিস্তারিত বিষয়াবলীতে পার্থক্য ছিল। কিন্তু সবার মূল প্রাণশক্তি ও উদ্দেশ্য একই রয়েছে। যা মহান আল্লাহ এভাবে বলেছেন : বলো, নিশ্চয় আমার নামায, আমার কুরবানি সমস্ত অনুষ্ঠান, আমার জীবন ও মৃত্যু সবকিছু আল্লাহ রব্বুল আলামীনের জন্য, (সূরা আল- আনয়াম ১৬২)।\nআদিকাল থেকেই কুরবানির প্রচলন : দুনিয়ায় মানব বসতির আদিকাল থেকেই কুরবানির প্রচলন শুরু হয়েছে। পৃথিবীর প্রথম মানুষ আমাদের আদি পিতা ও নবী আদম (আ.) এর সন্তান হাবিল ও কাবিল এর মাধ্যমেই ছিল প্রথম কুরবানি। আল্লাহ তায়ালা পবিত্র কুরআনে বলেছেন :\nআর তাদেরকে আদমের দু'ছেলের সঠিক কাহিনীও শুনিয়ে দাও। তারা দুজন কুরবানি করলে তাদের একজনের কুরবানি কবুল করা হলো, অন্য জনেরটা কবুল করা হলো না। সে বললো, “আমি তোমাকে মেরে ফেলবো। সে জবাব দিল, আল্লাহ তো মুত্তাকিদের নজরানা কবুল করে থাকেন।” (সূরা আল-মায়িদাহ ২৭)\nআদি পিতা আদম (আ.)-এর দুই পুত্র কাবীল ও হাবীলের দেওয়া কুরবানি থেকেই কুরবানির ইতিহাসের গোড়াপত্তন হয়েছে। তারপর থেকে বিগত সকল উম্মতের উপর এটা জারী ছিল। আমাদের উপর যে কুরবানির নিয়ম নির্ধারিত হয়েছে, তা মূলতঃ ইবরাহীম (আ.) কর্তৃক শিশু পুত্র ইসমাঈল (আ.)-কে আল্লাহর রাহে কুরবানি দেওয়ার অনুসরণে সুন্নাতে ইবরাহীমী' হিসেবে চালু হয়েছে। মক্কা নগরীর জনমানবহীন 'মিনা' প্রান্তরে আল্লাহর দুই আত্মনিবেদিত বান্দা ইবরাহীম ও ইসমাঈল আল্লাহর কাছে নিঃশর্ত আত্মসমর্পণের মাধ্যমে তুলনাহীন ত্যাগের যে দৃষ্টান্ত স্থাপন করেছিলেন, বর্ষপরম্পরায় তারই স্মৃতিচারণ হচ্ছে ‘ঈদুল আযহা' বা কুরবানির ঈদ। আল্লাহর কাছে আত্মসমর্পণের প্রকৃষ্ট নমুনা এই কুরবানিতে প্রতীয়মান।\nআমাদের প্রিয় নবী মুহাম্মাদ (ছা.) বলেছেন, 'সামর্থ্য থাকা সত্ত্বেও যে ব্যক্তি কুরবানি করল না, সে যেন আমাদের ঈদগাহের নিকটবর্তী না হয়'। এটি ইসলামের একটি মহান নিদর্শন' যা সুন্নাতে ইবরাহীম' হিসাবে রাসূলুল্লাহ (ছাঃ) নিজে মদীনায় প্রতি বছর আদায় করেছেন এবং ছাহাবীগণও নিয়মিতভাবে কুরবানি করেছেন। অতঃপর অবিরত ধারায় মুসলিম উম্মাহ সামর্থ্যবানদের মধ্যে এটি চালু আছে। এটি কিতাব ও সুন্নাহ এবং ইজমায়ে উম্মত দ্বারা সুপ্রমাণিত।\nঈদুল আযাহাঃ “লিকুল্লি কাওমিন ঈদ, হাযা ঈদুনা।” প্রত্যেক জাতিরই নিজস্ব উৎসব রয়েছে। ঠিক তেমনি আমাদের জন্যও তেমনি দুটো উৎসব রয়েছে। মানব প্রকৃতির স্বাভাবিক চাহিদা মোতাবিক দুঃখের পরে সুখ এবং বিষাদের পরে আনন্দের একটি অপরিবর্তনীয় রীতি বা নিয়ম পৃথিবী সৃষ্টির শুরু থেকেই প্রচলিত রয়েছে। এমনি আনন্দের সুসংবাদ দিতে গিয়ে বিশ্ব-মানবতার খাঁটি বন্ধু ও মুক্তিকামী হয়রত মুহাম্মাদ (সা.) উপরোক্ত কথা বলেছিলেন।\nপৃথিবীতে যেমন অনেক জাতির মানুষ রয়েছে, তেমনি রয়েছে তাদের আনন্দ, বেদনা প্রকাশে বিভিন্ন ধরনের বিশেষ দিন। অন্যান্য জাতির ন্যায় মুসলমানদের কতোগুলো স্মরণীয় দিন রয়েছে, যেসব দিনে তারা নানা রুপ আনন্দ উৎসব পালন করে থাকে। কিন্তু ঈদের আনন্দ ও অন্যান্য আনন্দের মধ্যে অনেক পার্থক্য বিদ্যমান। মহান আল্লাহর অফুরন্ত রহমতের সওগাত সমৃদ্ধ হয়ে কুরবানির মাধ্যমে ত্যাগ-তিতিক্ষার শিক্ষার মাধ্যমে আনন্দের অনুপম মাধুরী এনে দিয়েছে ঈদুল আজহা। ঈদকে কেবলমাত্র আনন্দের বা পানাহারের উৎসব বলে মনে করলে চলবে না। বরং ঈদের উৎসব পালনের মাধ্যমে সৌভ্রাতৃত্ব, তাকওয়া অর্জন করা এবং আল্লাহর পথে প্রিয় জিনিস ত্যাগের মহান ও অনুপম তাৎপর্য রয়েছে তা উপলব্ধি করতে হবে।\nধর্মীয় অনুশাসন পালন করাই ঈদুল আজহার একমাত্র উদ্দেশ্য নয় বরং এর উদ্দেশ্য হচ্ছে সকল মানুয়ের পারস্পরিক সদ্ভাব, আন্তরিকতা এবং ভদ্র-নম্র আচরণ করা। আত্মীয় ও পাড়া-প্রতিবেশীদের সাথে বেশি বেশি মিলিত হওয়া প্রয়োজন। ঈদগাহে গিয়ে একত্রে নামাজ আদায় করতে হয়। আমাদের নবী হযরত মুহাম্মাদ (সা.)ও খোলা ময়দানে গিয়ে ঈদের নামাজ আদায় করতেন। নবীজীর মতন মুসলমানদের ধনী-দরিদ্র মিলিতভাবে এবং গরিব-দুঃখী সচ্ছল সবার সাথে ঈদের শুভেচ্ছা বিনিময় ও কোলাকুলি করা কর্তব্য। এর মাধ্যমে আমরা একে অন্যের সৌভাগ্যের, আনন্দের অংশীদার হতে পারি। সুতবাং আমরা বলতে পারি ঈদ হচ্ছে একটি অনুপম সামাজিক উৎসব। আর ঈদুল আজহার উৎসব পালিত হয় ওয়াজিব নামাজ এবং কুরবানীর মাধ্যমে।\nআর তাই দুম্বাই কুরবানী হয়ে গেল। কিন্তু হযরত ইব্রাহীম (আ.) এর মনে হলো তিনি তার পুত্রকেই কুরবানী দিলেন। ভেসে উঠলো সেখানে জান্নতী ছবি। হযরত ইব্রাহীম (আ.) এর মুখ থেকে ছুরি চালানোর সাথে সাথেই নিঃসৃত হচ্ছিল “আল্লাহু আকবার আল্লাহু আকবার লাইলাহা ইল্লাল্লাহু ওয়াল্লাহু আকবার, আল্লাহু আকবার ওয়া লিল্লাহিল হামদ।” দুম্বার গলায় ছুরি চালিত হওয়ার পূর্ব পর্যন্ত ও হযরত ইসমাঈল (আ.) মুখেও ছিল ঐ একই ধ্বনি “আল্লাহু আকবার আল্লাহু আকবার লা ইলাহা ইল্লাল্লাহু ওয়াল্লাহু আকবার, আল্লাহু আকবার ওয়া লিল্লাহিল হামদ।” আর ঐ সময়ে উপস্থিত লাখো ফেরেশতাদের মুখেও ধ্বনিত হচ্ছিল ঐ একই দোয়া “আল্লাহু আকবার আল্লাহু আকবার লাইলাহা ইল্লাল্লাহু ওয়াল্লাহু আকবার, আল্লাহু আকবার ওয়া লিল্লাহিল হামদ।”\nকুরবানীর শিক্ষা ও আমাদের করণীয়ঃ প্রকৃতপক্ষে পৃথিবীর ইতিহাসে এমন কোনো পিতা আছেন কিনা? যে তার কলিজার টুকরা পুত্রকে নিজ হাতে জবেহ করতে প্রস্তুত? কিন্তুু হযরত ইব্রাহীম (আ.) আল্লাহর প্রেমে পাগল-পারা হয়ে, যে কঠিনতর আদেশ স্বেচ্ছায় হাসি মুখে বরণ করে নিয়েছিলেন। এটাই প্রকৃত আল্লাহর আনুগত্য করা। তাই এটাই মুসলমানদের জন্য আনুগত্যের সঠিক নমুনা। কুরবানি মুসলমানদের আল্লাহর প্রতি আনুগত্য, মহব্বত, প্রেম-ভালোবাসার জন্য ত্যাগ স্বীকার করতে উৎসাহ দেয়। ইব্রাহীম (আ.) এ কুরবানি আজও সূর্যের মতো প্রদীপ্ত, উজ্জ্বল এবং কিয়ামত পর্যন্ত তা থাকবে। আর এ কারণেই আল্লাহর রাহে সুমহান কুরবানির নমুনারূপে উম্মতে মুসলিমার জন্য অনুকরণীয় আদর্শ হিসেবে চিরদিন পালিত হবে। তাই পৃথিবীর সকল মুসলমান কুরবানি পালন করে আসছেন। এ আত্মত্যাগ বা কুরবানিী শিক্ষা এই যে, সাচ্চা মুসলমান এবং আনুগত্যকারীরাই তো সেই বান্দা, যে আল্লাহর রাহে তার সব কিছু কুরবানি করতে রাজি । তবেই তা হবে ইব্রাহীম (আ.) এর ত্যাগের নমুনা। মুসলমানদের জান ও মালের প্রকৃত মালিক আল্লাহ, তাই তো আল্লাহ আল-কুরআনে ঘোষণা করেছেন- “কুল ইন্না সালাতি ওয়া নুসুকী ওয়া মাহ্ইয়া ইয়া ওয়া মামাতী লিল্লাহী রাব্বুল আলামীন।” অর্থাৎ বল, আমার নামাজ , আমার ইবাদত বন্দেগী, আমার দান খয়রাত উৎসর্গ, আমার জীবন-মরন সব কিছুই আল্লাহর জন্য।\nএ কথা কেবল মুখে বললে হবে না। মুসলমানদের বাস্তবজীবনে আল্লাহ দ্বীন কায়েমে এবং তাদের জান ও মাল আল্লাহর রাস্তায় কুরবানি করতে হবে। গরিব-দুঃখী এতিম মানুষ যখন কুরবানির গোস্ত পেয়ে খুশী হয়, তখন আল্লাহও খুশী হন। আবার কুরবানীর চামড়ার টাকাও গরিব মিসকিনের মুখে হাসি ফুটাতে সাহায্য করে। সর্বোপরি কুরবানির শিক্ষা হলো আল্লাহর আনুগত্যের মাধ্যমে আল্লাহর আইন ও সৎলোকের শাসন কায়েম করার শিক্ষা গ্রহণ করা। তবেই একটি সুখি সুন্দর সমাজ ব্যবস্থা কায়েম করা সম্ভব হবে।\nতাই আজকের দিনে আমাদের প্রার্থনা আমরা যেন যথাযথ নিয়ম মেনে আল্লাহর রাহে কুরবানি দিতে পারি। আর আমাদের অর্থ হতে হবে হালাল এবং আমাদের নিয়ত হতে হবে কেবলমাত্র আল্লাহকে রাজী ও খুশি করা। ঈদে আমরা আত্মীয়স্বজন, গরীব মিসকিন, এতিম ও অসহায় মানুষকে সার্বিকভাবে সহায়তা করা। মানুষের কল্যাণে আমাদের কাজ করতে হবে।\nআসুন আজ ঈদুল আজহার এই পবিত্র দিনে বছরের বাকী দিনগুলোও নিষ্ঠার সাথে আল্লাহ রাব্বুল আলামীনের পথে আমাদের জীবনকে পরিচালিত করার শপথ নেই। ঈদুল আজহার এই আনন্দ যেনো সারা বছর আমাদের জীবনকে ঘিরে রাখে এবং আমাদের জীবনকে আন্দময় করে রাখে। আর আমাদের উচিত কুরবানির ত্যাগের ন্যায় একামতে দ্বীনের কাজেও আত্মনিয়োগ করা। আমীন।


হিরণ মিয়া যুক্তরাজ্যে বিএনপি, দেশে আওয়ামীলীগ! – দৈনিক সিলেটের দিনকাল\nহিরণ মিয়া যুক্তরাজ্যে বিএনপি, দেশে আওয়ামীলীগ!\nপ্রকাশিত: ৬:৪৯ পূর্বাহ্ণ, মে ৬, ২০১৬\nগত ২২ মার্চ অনুষ্ঠিত সিলেট সদর উপজেলার বিভিন্ন ইউনিয়নের নির্বাচনে মোগলগাও ইউনিয়ন থেকে চেয়ারম্যান নির্বাচিত হন হিরণ মিয়া। আওয়ামী লীগ মনোনিত হিরণ নৌকা প্রতীক নিয়ে চেয়ারম্যান নির্বাচিত হন। তবে যুক্তরাজ্যে তিনি বিএনপির রাজনীতির সাথে যুক্ত ছিলেন বলে জানা গেছে।\nহিরণ মিয়া যুক্তরাজ্য বিএনপির ক্রয়ডন শাখার আহ্বায়ক কমিটির যুগ্ম আহ্বায়ক ছিলেন বলে জানিয়েছেন সেখানকার একাধিক বিএনপি নেতা। গত ইউনিয়ন পরিষদ নির্বাচনেও হিরণ মিয়া চেয়ারম্যান প্রার্থী হয়েছেন। সেবার দলীয় প্রতীকে নির্বাচন না হলেও তাঁর পক্ষে স্থানীয় বিএনপি নেতারা প্রচারণায় অংশ নেন বলে জানা গেছে।\nতবে এসব অভিযোগ অস্বীকার করে মোগলগাও ইউনিয়নের নবনির্বাচিত চেয়ারম্যান হিরণ মিয়া বলেন, ‘আমি কোনোদিনই বিএনপির রাজনীতির সাথে সম্পৃক্ত ছিলাম না। এসব আমার বিরুদ্ধে অপপ্রচার করা হচ্ছে। তবে আমার ভাই বিএনপি করেন।’\nহিরণ বলেন, এর আগের নির্বাচনে বিএনপির পক্ষ থেকে আমার সাথে যোগাযোগ করা হয়েছিলো। তবে আমি তাদের সাথে যাইনি। স্বতন্ত্র প্রার্থী হয়ে পরাজিত হয়েছিলাম। সে নির্বাচনে বিএনপি আরেক প্রার্থীকে সমর্থন দিয়েছিলো।\nতবে মোগলগাও ইউনিয়ন বিএনপির এক নেতা নাম প্রকাশ না করার শর্তে বলেন, হিরণ মিয়া আগের নির্বাচনে প্রার্থী হলে বিএনপির লোকজনই তাঁর পক্ষে মাঠে ছিলেন। এবার তিনি আওয়ামী লীগের প্রার্থী হয়ে বিজয়ী হয়েছেন।\nএ ব্যাপারে জানতে সিলেট জেলা আওয়ামী লীগের সাধারণ সম্পাদক শফিকুর রহমান চৌধুরীর সাথে একাধিকবার মুঠোফোনে যোগাযোগের চেষ্টা করা হলেও তাকে পাওয়া যায়নি।\nউল্লেখ্য, গত ২২ মার্চ অনুষ্ঠিত নির্বাচনে নৌকা প্রতীকে ৫৯২৯ ভোট পেয়ে মোগলগাও ইউনিয়নের চেয়ারম্যান নির্বাচিত হন হিরণ মিয়া।


জাতিসংঘের সিডিপির সদস্য হলেন ড. দেবপ্রিয় ভট্টাচার্য\n২৬ আগস্ট ২০১৮, ১৫:২১\nঢাকা, ২৫ আগস্ট (জাস্ট নিউজ) : বাংলাদেশের বিশিষ্ট অর্থনীতিবিদ ও নীতি বিশ্লেষক ড. দেবপ্রিয় ভট্টাচার্য জাতিসংঘের কমিটি ফর ডেভেলপমেন্ট (সিডিপি)-এর সদস্য নিযুক্ত হয়েছেন।\nজাতিসংঘের মহাসচিবের সুপারিশে জাতিসংঘের অর্থনৈতিক ও সামাজিক পরিষদ (ইকোসক)-এর সাম্প্রতিক অধিবেশনে সিডিপির সদস্য হিসেবে ড. দেবপ্রিয়কে তিন বছরের জন্য নিযুক্ত করা হয়েছে। রবিবার সিপিডির এক প্রেস বিজ্ঞপ্তিতে জানানো হয়।\nবর্তমানে সিডিপি স্বল্পোন্নত দেশ চিহ্নিত করার সূচকগুলো পুনর্বিবেচনা করছে। এলডিসি তালিকা থেকে বের হয়ে যাওয়া দেশগুলো কি সাহায্য দেয়া যায় তাও আলোচনা করছে।\nএকই সঙ্গে সংস্থাটি ২০২৪ সালে বাংলাদেশের উন্নয়নশীল দেশ থেকে উত্তরণের সামগ্রিক অগ্রগতিও পর্যালোচনা করবে।\nতিনি আঙ্কটাড গভর্নিং বোর্ডের সভাপতি ছিলেন। বর্তমানে ড. দেবপ্রিয় দুটি আন্তর্জাতিক নেটওয়ার্ক এলডিসি ফোর মনিটর এবং সাউদার্ন ভয়েস অন এসডিজির সভাপতি। ড. দেবপ্রিয় ভট্টাচার্য-এর পূর্বে বাংলাদেশ থেকে এই কমিটির সদস্য ছিলেন স্বনামধন্য অর্থনীতিবিদ প্রফেসর নুরুল ইসলাম, প্রফেসর রেহমান সোবহান এবং প্রফেসর ওয়াহিদউদ্দিন মাহমুদ।


মানহানি কি? মানহানির সম্বন্ধে ভারতীয় আইন ও নিয়ম জানুন\nমানহানি কি? মানহানির জন্য কিভাবে আইনি মামলা করা যায়? আপত্তিজনক অথবা অপমানজনক ঘটনা হলে কিভাবে আইনি সহযোগিতা নেবেন? জেনে নিন কোন কোন বিষয় মানহানির মধ্যে পরে এবং মানহানির আইনি নিয়ম ও কানুন।\nএকটা মানুষের বেঁচে থাকার জন্য যে সমস্ত জিনিস গুলো প্রয়োজন পড়ে তার সাথে সব থেকে বেশি গুরুত্বপূর্ণ হলো সসম্মানে বেঁচে থাকা অর্থাৎ তার মান সম্মান। কোন ব্যাক্তি চাইবেন না অন্য কোন ব্যক্তি বা কারো দ্বারা অসম্মানিত হতে বা তার মানবাধিকার ছিনিয়ে নেওয়া হোক।\nসভ্য সমাজে মানব অধিকারের মধ্যে দেওয়া মান-সম্মান আর খ্যাতি কেও অধিকার হিসেবে মনে করা হয়। যেখানে 1 এবং ভারতীয় সংবিধান অনুচ্ছেদ 19 তে অন্তর্গত বাক স্বাধীনতা চাওয়া হয়েছে। সেখানে কিছু নিবন্ধন ও লাগানো হয়েছে। নিবন্ধন হলো সেটি যা আমাদের ব্যক্তি আর রাজ্যের মানহানি করা থেকে প্রতিরোধ করতে পারে।\nবিগত কয়েক বছরে ভারতে মানহানির মামলা প্রচুর পরিমাণে বৃদ্ধি পেয়েছে। রাজনৈতিক নেতা একে অপরের বিরুদ্ধে নিরাধার কারণের ওপর মানহানির মামলা দায়ের করে চলেছেন।\nকখনো কখনো জেনে-বুঝে নকল বয়ান অথবা লিখিত বা মৌখিক যা কিনা কোন ব্যক্তির সম্মান অথবা আত্মবিশ্বাস কম করতে পারে। এটা কোন ব্যক্তির বিরুদ্ধে অস্বীকার শত্রুতা পূর্ণ আর অসহনীয় রায় অথবা ভাবনাকে প্রেরিত করে থাকে।\nমানহানির কিছুর ব্যাখ্যা:\nঅপমানজনক টিপ্পনী অথবা বয়ান হতে হবে:\nমৃত ব্যক্তিরও মানহানি হতে পারে কি?\nরাজ্যের বিরুদ্ধে মানহানি:\nকোন কোন মাধ্যমের মাধ্যমে মানহানি হতে পারে:\nমানহানির জন্য শাস্তি:\nমান-সম্মান আর খ্যাতি তে যে সমস্ত ক্ষতি হয়ে থাকে সেটাকেই এক কথায় মানহানি বলা হয়। ভারতীয় বিধানে অধিকার দিয়ে মানহানি থেকে ব্যক্তিদের বাঁচানোর জন্য বিধান দেওয়া হয়েছে। ভারতীয় দণ্ড সঙ্গীতা ধারা 499 থেকে 502 পর্যন্ত মানহানি কে আইন এর বিষয় প্রাবধান করা হয়েছে।\nভারতীয় দণ্ড সংহিতা 1860 এর ধারা 499 মানহানি এর পরিভাষা প্রস্তুত করে থাকে :\nবলা এবং পড়ার জন্য সংকেত দ্বারা অথবা কোন চিত্র দ্বারা কোন ব্যক্তিকে বা ব্যক্তি সম্পর্কে লাঞ্ছনা এই উদ্দেশ্যে লাগানো লাগানো হয় অথবা প্রকাশিত করা হয়। যে এমন লাঞ্ছনা থেকে এমন ব্যক্তির খ্যাতি এবং মান সম্মানের জন্য খুবই ক্ষতিকর হতে পারে অথবা সেই ব্যক্তিকে জনসমক্ষে অপমানিত করার জন্য প্রচেষ্টা করা হয়ে থাকে, তখন তাকে সেই ব্যক্তির “মানহানি করা” বলা হয়।\nভারতীয় দণ্ড সংহিতা এর ধারা থেকে মানহানির তথ্য জানা যায়। এই ধারাতে কিছু অপবাদ কেও শামিল করা হয়েছে অথবা এখানে কিছু অপবাদ উল্লেখ করা হয়েছে। এই ধারার 499 কে অন্তর্গত কিছু অপবাদ ও রাখা হয়েছে আর সেই অপরাধ গুলি সংখ্যা হল 10 টি।\nকোনরকম টিপ্পনী এর আপত্তিজনক হওয়াটা জরুরী, মানহানির জন্য। যে কোনো ব্যক্তির সম্পর্কে কোন বয়ান আপত্তিজনক অথবা অপমানজনক কিনা সেটা বিচারালয় দ্বারা সাক্ষ্য-প্রমাণের পরিস্থিতিতে নির্ধারিত করা হবে।\nএক্ষেত্রে দুলকালহা এর মামলা ভারতীয় মানহানি বিধানে সবথেকে ঐতিহাসিক মামলা। আর এটি স্বাধীনতার সময় এর মামলা যেখানে একজন বিধবা স্ত্রীর উপর তার ভাইপো ব্যভিচার এর অভিযোগ লাগিয়েছিল এবং বলেছিল যে, সেই মহিলার ঘর থেকে রাত দুটোর পর একজন পুরুষ ব্যাক্তি বের হয়েছিল আর এটা নিশ্চিত যে সেই পুরুষের সঙ্গে সেই মহিলা সহবাস অবশ্যই করেছে।\nপরবর্তীতে মামলাকে এই সম্পর্কিত কেস ভ্রাতৃত্ব পঞ্চায়েতে নিয়ে যাওয়া হয়, যেখানে সেই মহিলাকে নির্দোষ ঘোষিত করা হয়েছিল। পরবর্তীতে মানহানির জন্য সেই অভিযোগ করা ব্যক্তির বিরুদ্ধে অভিযোগ দায়ের করেছিল, কিন্তু বিচারালয় এই বিষয়টি নিরস্ত করে দিয়েছে।\nআর এটা মনে করা হয় যে, ভ্রাতৃত্ব পঞ্চায়েত মহিলাকে নির্দোষ হিসাবে মেনে নিয়েছে। সেই জন্য মহিলার সম্মানে কোনরকম ক্ষতি হয়নি, তথা সেই অভিযুক্তকে নির্দোষ মনে করা হয়।\nধারার স্পষ্টকরণ তে মৃতব্যক্তির ও মানহানি হতে পারে অথবা মৃত ব্যক্তির মানহানি কেও যোগ্য বলে মনে করা যেতে পারে। মৃত ব্যক্তির কাছাকাছি কোন আত্মীয়-স্বজন এর প্রতিকারের জন্য মামলা করতে পারে, এমন অপমানজনক কথা বা শব্দের মাধ্যমে কোন মৃত ব্যক্তিকে উদ্দেশ্য করে যদি অসম্মান করা হয় বা তার সন্মান ও খ্যাতির এর বিষয়ে কোনো রকম ক্ষতি করা হয়, তাহলে সেটাকে মানহানি বলে মনে করা হয়।\nরাজ্যের বিরুদ্ধে মানহানি ভারতীয় দণ্ড সংহিতা ধারা 124a নিহিত আছে যাকে দেশদ্রোহ বলা যেতে পারে। কোন সম্প্রদায়ের বিরুদ্ধে মানহানি ভারতীয় দণ্ড সংহিতা এর ধারা 153 তে নিহিত আছে যাকে উপদ্রব ও বলা হয়।\nসংগঠন আর লিগাল ব্যক্তির অধিকার ও এই ধারার অন্তর্গত সুরক্ষিত আছে:\nএই ধারার অন্তর্গত কোম্পানি আর সংগঠনকেও ব্যাক্তি হিসেবে মনে করা হয়। এ ছাড়াও কোন লিগাল ব্যক্তির ও মানহানি হতে পারে।\nকোন শব্দ উচ্চারণ করার মাধ্যমে।\nপড়ার জন্য কোন শব্দ দ্বারা।\nসংকেত এর মাধ্যমে।\nচিত্র অথবা ছবির মাধ্যমে।\nধারার অন্তর্গত অপবাদ রাখা হয়েছে এই সমস্ত অপবাদ গুলিকে মামলার ক্ষেত্রে মানহানি হিসাব মনে করা হয় না। সেগুলো নিম্নে আলোচনা করা হল:-\n১) সত্য কথার লাঞ্ছনা লাগানো অথবা প্রকাশিত করা যে সমস্ত ব্যক্তি কল্যাণ এর জন্য উপেক্ষিত রয়েছেন সেখানে মানহানি হবে না।\n২) কোন মানুষের আচার-আচরণ, তার সাথে সাথে পুনরায় সেটা যেকোনো কিছু হতে পারে সদ্ভাব পূর্বক অভিব্যক্ত করে থাকলে সেটা কখনোই মানহানি হয় না।\n৩) কোন ব্যাক্তির কল্যাণ প্রশ্নের সম্বন্ধে অন্য কোনো ব্যক্তির আচরণ সম্পর্কে আর যতদিন পর্যন্ত সেই ব্যক্তির আচরণ প্রকট হয়ে থাকে, সেখানে তার আগে কোনো রকম রায়, সেটা যেকোনো কিছু হতে পারে সদ্ভাব পূর্বক অভিব্যক্ত করে থাকলে সেটা মান হানি নয়।\n৪) কোন আদালত এ কোনরকম কার্যকারিতা তার সত্য রিপোর্ট প্রকাশিত করাও কিন্তু কখনোই মানহানি নয়।\n৫) বিচারালয় অথবা আদালতে মামলার গুনবত্তা অথবা সাক্ষ্য-প্রমাণ তথা অন্যান্য ব্যাক্তিদের আচার-আচরণ এর সদ্ভাব পূর্বক অভিজ্ঞতা অথবা প্রকাশিত হওয়া ও মানহানি হতে পারেনা। সেখানে আদালত মামলা নির্ণয় করে থাকলেও।\n৬) যেখানে কোন ব্যাক্তি লোক নির্ণয়ের জন্য সদ্ভাব পূর্বক অভিব্যক্ত অথবা প্রকাশিত করার বিষয়টিও মানহানি নয়।\n৭) কোন অন্য ব্যক্তির উপর বিধি পূর্বক প্রাধিকার চাপিয়ে দেওয়া ব্যক্তি দ্বারা সদ্ভাব পূর্বক কোনরকম পরনিন্দা মানহানি হতে পারেনা।\n৮) কোন অধিকার প্রাপ্ত ব্যক্তির সমক্ষে সদ্ভাব পূর্বক অভিযোগ দায়ের করা মানহানি হতে পারে না।\n৯) নিজের এবং অন্যান্য ব্যক্তির নিজস্ব সংরক্ষণ অথবা সুরক্ষার জন্য কোন ব্যক্তি দ্বারা সদ্ভাব পূর্বক লাগানো লাঞ্ছনা মানহানি নয়।\n১০) কোন সাবধানতা যা কিনা ব্যক্তির ভালোর জন্য এবং তার কল্যাণের জন্য করা হয়ে থাকে, সেটাও কখনোই মানহানি হয় না।\nযদি কোন ব্যক্তি দ্বারা দেওয়া বয়ান এই পরিস্থিতি থেকে কোন অন্য পরিস্থিতিতে চলে গিয়ে থাকে, তাহলে সেখানে সেই ব্যাক্তি মানহানি না হয়ে তার পরিবর্তে সুরক্ষিত থাকে।\nমানহানি সিভিল আর অপরাধমূলক দুটি মামলা ক্ষেত্রে হতে পারে এই অনুসারে ধারা 500 ভারতীয় দণ্ড সংহিতা আর দ্বিতীয় দিওয়ানি হিসাবে প্রাপ্ত করা হয়েছিল।\nভারতীয় দণ্ড সংহিতা এর ধারা 500 অন্তর্গত মানহানির জন্য দুই বছর পর্যন্ত সাধারণ কারাবাস আর তার সাথে জরিমানাও করা হয়েছে। আর এটি জামিন যোগ্য অপরাধ। সাধারন পরিবার দ্বারা অপরাধমূলক মামলাতে অভিযোগ দায়ের করার ক্ষেত্রে ম্যাজিস্ট্রেটের অনুমতি নেওয়ার প্রয়োজন পড়ে।\nCategories Indian Laws, Civil Laws Tags Civil Laws in Bengali, Defamation Law in Bengali, Defamation Law In India, Defamation Law in India in Bengali, Indian Law Against Defamation in Bengali, Indian Laws Post navigation


লকডাউনে বাড়ছে চুল, কীভাবে হবে স্টাইল? জানাবেন খোদ জাভেদ হাবিব, প্রতিদিন বিকেল ৫টায়!| Jawed Habib gives hair cut tips daily at5pm online | life-style - News18 Bangla, Today's Latest Bengali News\nলকডাউনে বাড়ছে চুল, কীভাবে হবে স্টাইল? জানাবেন খোদ জাভেদ হাবিব, প্রতিদিন বিকেল ৫টায়!\nLast Updated: April 30, 2020, 9:28 AM IST\n#কলকাতা: লকডাউনে চুল বেড়েছে৷ কিন্তু সেই চুল কাটার লোক কোথায়? দামী স্যাঁলো থেকে পাড়ার সেলুন, সবই তো বন্ধ৷ উপায় না পেয়ে সঙ্গীর চুল কাটা শুরু করেছেন অনেকে৷ কিন্তু তাতেও কি মন ভরে! আপনার মনের কথা শুনে তাই হেয়ার এক্সপার্ট জাভেদ হাবিব প্রতিদিন নিয়ম করে বিকেল ৫টায় আসছেন লাইভে৷ অনলাইন শেখাচ্ছেন কীভাবে চুল কাটবেন৷ লকডাউনে সুন্দর থাকার হাজারো টিপস দিচ্ছেন তিনি৷\nলকডাউনের মানে কি আর বোঝে না চুল! নিয়ম মাফিক তা বেড়েই চলেছে৷ যার ফলে বজায় থাকছে না সৌন্দর্য্য৷ নেই কোন উপায়, তাই এক মাথা চুল নিয়ে সকলেই বিরক্ত হচ্ছেন৷ কখনও আবার বাড়িতে হেয়ার কাটিং-এর চেষ্টা চলছে ঠিকই৷ কিন্তু তা কি মন পসন্দ স্যালোঁর মতো হয়? বিরাট কোহলির চুল কাটছেন অনুষ্কা৷ বা বান্ধবী পত্রলেখার চুল কেটে দিচ্ছেন অভিনেতা রাজকুমার রাও৷ কিন্তু সে তো উপায় না থাকায় চলছে এমন কাজ৷ তা কি আর বিশেষজ্ঞের সঙ্গে তুলনা হয়? তাই তো সকলের স্বার্থে হাজির জাভেদ হাবিব৷ তার থেকে শিখুন কীভাবে নিজেকে বা আপনার সঙ্গীকে দেবেন সুন্দর হেয়ারকাট!\nনিউজ ১৮ সঙ্গে একটি সাক্ষাৎ-এ তিনি জানিয়ে দেন যে বাড়িতে থাকলে সুন্দর হতে পারে আপনার ত্বক-চুল৷ কীভাবে সেটা করবেন, জানুন বিশেষজ্ঞের থেকেই৷\nFirst published: April 30, 2020, 9:28 AM IST


বিডিটুডে.নেট:নয়-এগারো কী শেখাল?\n২০০১ সালের ১১ সেপ্টেম্বর। ছিনতাই করা যাত্রীবাহী দুটি উড়োজাহাজের আঘাতে ধসে পড়ে যুক্তরাষ্ট্রের ওয়ার্ল্ড ট্রেড সেন্টার, নিভে যায় হাজার হাজার প্রাণ। স্নায়ুযুদ্ধের স্নায়ুক্ষয়ী উত্তেজনা অবসানের ১০ বছরের মাথায় ফের অস্থির হয়ে পড়ে বিশ্বরাজনীতি। আফগানিস্তানে শুরু হয় মার্কিন নেতৃত্বাধীন জোটের আগ্রাসন। এরপর ইরাক, লিবিয়া ইত্যাদি ইত্যাদি। সন্ত্রাসবাদ নির্মূলের যুদ্ধ আর শেষ হয় না। নাকি এই যুদ্ধের যবনিকা টানতে আগ্রহীই নয় বিশ্ব মোড়লেরা?\n১৭ বছর আগে ওয়ার্ল্ড ট্রেড সেন্টারে হামলা হয়েছিল। টুইন টাওয়ারে দুটি উড়োজাহাজের আঘাত হানার দৃশ্য টিভির পর্দায় দেখে বিশ্ববাসী চমকে গিয়েছিল। স্নায়ুযুদ্ধ-পরবর্তী সময়ে যুক্তরাষ্ট্রই ছিল বিশ্বরাজনীতির কেন্দ্রস্থল। সেখানে এমন ভয়ংকর সন্ত্রাসী হামলার ঘটনা অনেকেই বিশ্বাস করতে পারছিলেন না। না পারাটাই স্বাভাবিক। কারণ, দোর্দণ্ড প্রতাপশালী যুক্তরাষ্ট্রের ব্যবসায়িক কেন্দ্রে কেউ হামলা করতে পারে এবং দম্ভভরে তার দায় স্বীকার করতে পারে—১১ সেপ্টেম্বরের আগে দিবাস্বপ্নেও কেউ তা কল্পনা করার দুঃসাহস করেনি। অথচ সন্ত্রাসী নেটওয়ার্ক আল-কায়েদার প্রধান ওসামা বিন লাদেন সেটিই করলেন।\nদোর্দণ্ড প্রতাপশালী যুক্তরাষ্ট্রের ব্যবসায়িক কেন্দ্রে হামলা চালানোর পর দম্ভভরে তার দায় স্বীকার করে সন্ত্রাসী নেটওয়ার্ক আল-কায়েদা। এর প্রধান ছিলেন ওসামা বিন লাদেন। ছবি: রয়টার্স\nটুইন টাওয়ারে সন্ত্রাসী হামলায় প্রায় তিন হাজারেরও বেশি মানুষ নিহত হয়েছিল, আহত হয়েছিল হাজার ছয়েক। যাঁরা প্রাণে বেঁচে গিয়েছিলেন, তাঁদের জীবনে নাইন-ইলেভেন হয়ে আছে দগদগে ঘায়ের মতো। প্রত্যাশিতভাবেই এ হামলার প্রতিশোধ নিতে দৃঢ়সংকল্প নেয় যুক্তরাষ্ট্র। কারণ, এর সঙ্গে মার্কিন নাগরিকদের জীবনের মূল্য ও দেশের সার্বিক নিরাপত্তার বিষয়টি জড়িত ছিল। সেই সঙ্গে যুক্তরাষ্ট্রের শ্রেষ্ঠত্ব নিয়েও প্রশ্ন উঠে গিয়েছিল। এসব প্রশ্নের ফয়সালা করতে যুদ্ধকেই একমাত্র পথ বলে মনে করলেন তৎকালীন প্রেসিডেন্ট জর্জ ডব্লিউ বুশ। টুইন টাওয়ার ধ্বংস হওয়ার বছরেই শুরু হয় মার্কিন নেতৃত্বাধীন জোটের আফগানিস্তান আক্রমণ। লক্ষ্য ছিল আল-কায়েদা ও এর নেতা ওসামা বিন লাদেন এবং তাঁকে সমর্থন দেওয়া তালেবান সরকার।\nপ্রতিটি সমস্যা সমাধানের ক্ষেত্রে কিছু বিকল্প উপায় থাকে। তবে সেসব বিকল্প পথে না গিয়ে সাবেক প্রেসিডেন্ট বুশ সামরিক বলপ্রয়োগের মাধ্যমে সরাসরি হস্তক্ষেপকেই উপযুক্ত মনে করেছিলেন। ১১ সেপ্টেম্বরের হামলার পর পরই সন্ত্রাসবাদের বিরুদ্ধে সর্বাত্মক যুদ্ধের ঘোষণা দিয়েছিলেন বুশ। তখন মার্কিন প্রশাসন বলেছিল, সন্ত্রাসবাদীদের সমর্থন ও পৃষ্ঠপোষণা করা সব দেশকেই শত্রু দেশ হিসেবে গণ্য করা হবে। তবে আদতে কি তা ঘটেছে? আল-কায়েদা নেটওয়ার্ক ও ওসামা বিন লাদেনের খোঁজে আরেক মহাদেশে মার্কিন জঙ্গি বিমানের ওড়াউড়ি শুরু হলেও একদা যুক্তরাষ্ট্রে নিযুক্ত সৌদি রাষ্ট্রদূতের বিরুদ্ধে থাকা গুরুতর অভিযোগের কোনো সুরাহা হয়নি। ২০০৪ সালে প্রকাশিত নাইন-ইলেভেনের ঘটনার তদন্ত কমিশনের প্রতিবেদনে বলা হয়েছে, টুইন টাওয়ারে হামলায় জড়িত সন্ত্রাসীদের সঙ্গে সাবেক সৌদি রাষ্ট্রদূত প্রিন্স বানদারের যোগসূত্র ছিল। শুধু তা-ই নয়, তাদের সরাসরি অর্থ দেওয়ার বিষয়টিও সামনে আসে। জানা যায়, উড়োজাহাজ ছিনতাই করা ১৯ জন সন্ত্রাসীর ১৫ জনই ছিল সৌদি নাগরিক। কিন্তু বিড়ালের গলায় ঘণ্টা বাঁধা হয়নি। কট্টর ওয়াহাবিবাদ প্রচারের ক্ষেত্রে সৌদি আরবের রাষ্ট্রীয়ভাবে পৃষ্ঠপোষণার অভিযোগও বেশ পুরোনো। তা নিয়েও হট্টগোল করেনি বুশ প্রশাসন। বরং নাইন-ইলেভেন-পরবর্তী সৌদি-মার্কিন হৃদ্যতা আরও সুদৃঢ় হয়, যা এখনো বর্তমান। অনেকটা বিষবৃক্ষের ডালপালা ছেঁটে গোড়ায় পানি ঢালার মতো।\nপ্রত্যাশিতভাবেই টুইন টাওয়ারে হামলার প্রতিশোধ নিতে দৃঢ়সংকল্প নেয় যুক্তরাষ্ট্র। এর ফয়সালা করতে যুদ্ধকেই একমাত্র পথ বলে মনে করলেন তৎকালীন মার্কিন প্রেসিডেন্ট জর্জ ডব্লিউ বুশ। ছবি: রয়টার্স\nঅথচ আফগানিস্তানের তালেবানদের পেলে-পুষে বড় করেছিল যুক্তরাষ্ট্রই। অভিযোগ আছে, আফগানিস্তানে সাবেক সোভিয়েত ইউনিয়নের আগ্রাসনের পাল্টা প্রতিক্রিয়া হিসেবেই তালেবানকে দুধকলা দিয়েছিল ওই সময়কার মার্কিন প্রশাসন। একসময়ের সেই ঢোঁড়া সাপ পরে ফণা তুলে গোখরায় পরিণত হয়! স্নায়ুযুদ্ধের সময়ে যেটি ছিল সোভিয়েতদের কলা দেখানোর উপায়, বিশ্বে একাধিপত্য প্রতিষ্ঠার পর তাই হয়ে দাঁড়ায় যুক্তরাষ্ট্রের গলার কাঁটা।Eprothomalo\nকিন্তু যে সন্ত্রাসবাদ নির্মূলের প্রতিজ্ঞায় হাজার হাজার মার্কিন সেনাকে বিদেশের মাটিতে ঘাঁটি গাড়তে হলো, সেটি কি পূর্ণ হয়েছে? উত্তর: হয়নি। বিজ্ঞানের হিসাব অনুযায়ী, প্রতিটি ক্রিয়ারই একটি সমান ও বিপরীত প্রতিক্রিয়া আছে। আফগানিস্তানের পর ২০০৩ সালে ইরাকে আক্রমণ চালিয়ে বসে যুক্তরাষ্ট্র। অভিযোগ তোলা হয়, ইরাকের তৎকালীন একনায়ক সাদ্দাম হোসেইন মজুত করছেন গণবিধ্বংসী অস্ত্র। যদিও সাদ্দাম সরকার উৎখাতের এত বছর পরও সেই অস্ত্রের ‘অ’ খুঁজে পাওয়া যায়নি। মাঝখান দিয়ে উদ্ভব ঘটে খেলাফত প্রতিষ্ঠার স্বপ্নে বিভোর সন্ত্রাসী গোষ্ঠী ইসলামিক স্টেটের (আইএস)। ২০১৫ সালে সংবাদমাধ্যম সিএনএনকে দেওয়া এক সাক্ষাৎকারে যুক্তরাজ্যের সাবেক প্রধানমন্ত্রী টনি ব্লেয়ার বলেছিলেন, ইরাকে যুদ্ধ না হলে আইএসের জন্ম হতো না।\nটুইন টাওয়ার ধ্বংস হওয়ার বছরেই শুরু হয় মার্কিন নেতৃত্বাধীন জোটের আফগানিস্তান আক্রমণ। লক্ষ্য ছিল আল-কায়েদা ও এর নেতা ওসামা বিন লাদেন এবং তাঁকে সমর্থন দেওয়া তালেবান সরকার। ছবি: এএফপি\nআল-কায়েদা নেটওয়ার্কের পর বিশ্বজুড়ে সন্ত্রাসের সমার্থক শব্দে পরিণত হয়েছে এই আইএস। বিশ্বের বিভিন্ন দেশে চালানো সন্ত্রাসী হামলার দায় স্বীকার করে আলোচনায় চলে আসে সন্ত্রাসী গোষ্ঠীটি। এখন অবশ্য বেশ দুর্বল হয়ে পড়েছে ইসলামিক স্টেট। কিন্তু সামরিক বলপ্রয়োগের প্রতিক্রিয়ায় আবার যে কোনো সন্ত্রাসী গোষ্ঠী মাথা তুলে দাঁড়াবে না, তার নিশ্চয়তা কী?\nএরই মধ্যে ইরাক থেকে আনুষ্ঠানিকভাবে সরে গেছে মার্কিন সেনা। নিন্দুকেরা বলেন, সঙ্গে গেছে দেশটির তেলসম্পদের বখরাও। আর রেখে গেছে চরম রাজনৈতিক ও অর্থনৈতিক নৈরাজ্য। সন্ত্রাসবাদের বিরুদ্ধে শুরু হওয়া প্রথম যুদ্ধক্ষেত্র অবশ্য ছাড়তে পারেনি যুক্তরাষ্ট্র। উল্টো আফগানিস্তানে মার্কিন সেনাসমাবেশ আরও বাড়ানোর নির্দেশ দিয়েছেন বর্তমান প্রেসিডেন্ট ডোনাল্ড ট্রাম্প। কারণ, দুধকলা দিয়ে বড় করা তালেবান যে শায়েস্তা হয়নি! উল্টো দুধের সঙ্গে আফিম মিশিয়ে ফের রাষ্ট্রক্ষমতা দখলের নেশায় উন্মত্ত হয়ে উঠেছে তারা।\nসন্ত্রাসবাদের বিরুদ্ধে শুরু হওয়া প্রথম যুদ্ধক্ষেত্র অবশ্য ছাড়তে পারেনি যুক্তরাষ্ট্র। উল্টো আফগানিস্তানে মার্কিন সেনাসমাবেশ আরও বাড়ানোর নির্দেশ দিয়েছেন বর্তমান প্রেসিডেন্ট ডোনাল্ড ট্রাম্প। ছবি: রয়টার্স\nনাইন-ইলেভেনের কারণে সামরিক ও নিরাপত্তা খাতে বিনিয়োগ বাড়িয়েছে যুক্তরাষ্ট্র। মার্কিন অস্ত্র ও প্রযুক্তির ক্রেতা বেড়েছে, বাণিজ্যও হচ্ছে বেশ। অস্ত্র প্রতিযোগিতায় নাম লিখিয়েছে চীন-রাশিয়ার মতো দেশগুলো।\nফলাফল—পরাশক্তিসুলভ হম্বিতম্বির রীতি ফিরে আসছে। রাজায়-রাজায় যুদ্ধ যুদ্ধ খেলা চলছে, আর এসব দেশের নাগরিকরূপী উলুখাগড়ার প্রাণ যায় যায় অবস্থা!\nগ্লোবাল ফায়ার পাওয়ার ইনডেক্সে শীর্ষ স্থানটি এখনো যুক্তরাষ্ট্রের দখলে। তবে ঘাড়ে শ্বাস ফেলছে রাশিয়া-চীন। নাইন-ইলেভেনের পর সন্ত্রাসবাদ ও রাষ্ট্রীয় নিরাপত্তার অজুহাতে অনেক রাষ্ট্রেই কর্তৃত্ববাদী সরকারব্যবস্থা প্রতিষ্ঠিত হয়েছে। মস্কোয় চলছে পুতিনের শাসন, বেইজিংয়ে সি চিন পিংয়ের। সেখানে তাঁদের কথাই শেষ কথা। একই মডেলে দেশ চালাতে চাইছেন মার্কিন প্রেসিডেন্ট ডোনাল্ড ট্রাম্পও। সবখানে রাষ্ট্রের চেয়ে ব্যক্তিই প্রধান হয়ে উঠছেন। ডালপালা মেলছে উগ্র জাতীয়তাবাদ।\nনয়-এগারোর পর সন্ত্রাসবাদ ও রাষ্ট্রীয় নিরাপত্তার অজুহাতে অনেক রাষ্ট্রেই কর্তৃত্ববাদী সরকার ব্যবস্থা প্রতিষ্ঠিত হয়েছে। মস্কোয় চলছে পুতিনের শাসন, বেইজিংয়ে সি চিন পিংয়ের। সেখানে তাঁদের কথাই শেষ কথা। একই মডেলে দেশ চালাতে চাইছেন মার্কিন প্রেসিডেন্ট ডোনাল্ড ট্রাম্পও। ছবি: রয়টার্স\nএই উগ্র জাতীয়তাবাদ আবার সারা বিশ্বে বিভক্তি সৃষ্টির অন্যতম কারণ। বিশ্বায়নের ধারণা এখন ধীরে ধীরে পণ্যবাজার ও অর্থনৈতিক দৃষ্টিভঙ্গিতে সীমিত হয়ে পড়ছে। সাংস্কৃতিক ও সামাজিক মিথস্ক্রিয়ার রাশ টেনে ধরছে বিদ্বেষমূলক রাজনীতি। কিন্তু যে মূল সমস্যার পার্শ্বপ্রতিক্রিয়ায় এত কিছুর উৎপত্তি, সেই সন্ত্রাসবাদের মূলোৎপাটনে পূর্ণ মনোযোগ দেওয়া হচ্ছে না। নিরাপত্তা নিশ্চিতের ধুয়া তুলে মৌলিক গণতান্ত্রিক মূলবোধের টুঁটি চেপে ধরা হচ্ছে।\nটুইন টাওয়ারে হামলা যুক্তরাষ্ট্রের গণতান্ত্রিক পরিবেশকে সংকুচিত করে ফেলেছে বলে মনে করেন কিছু বিশ্লেষক। দ্য ওয়াশিংটন পোস্টে লেখা এক নিবন্ধে ইউনিভার্সিটি অব টেক্সাসের ইতিহাসের অধ্যাপক জেরেমি সুরি বলেছেন, নাইন-ইলেভেন-পরবর্তী ঘটনাপ্রবাহে যুক্তরাষ্ট্রের নাগরিকদের ব্যক্তিগত স্বাধীনতা খর্ব হয়েছে। বেড়েছে প্রযুক্তিগত নজরদারি। এই ঐতিহাসিকের মতে, মার্কিনরা এখন গণতন্ত্রের বিরুদ্ধেই লড়ছেন! কাবুল থেকে সেই যুদ্ধ এখন যুক্তরাষ্ট্রে আমদানি হয়েছে।\nনাইন-ইলেভেনের পর যুক্তরাষ্ট্র অভ্যন্তরীণ নিরাপত্তা খাতে ব্যাপক বিনিয়োগ করেছে। বিলিয়ন বিলিয়ন ডলার খরচ হয়েছে বিভিন্ন গোয়েন্দা ও নজরদারি সংস্থায়। প্যাট্রিয়ট অ্যাক্ট প্রণয়ন করায় নাগরিক স্বাধীনতার ওপরে স্থান পেয়েছে জাতীয় নিরাপত্তা। গণতন্ত্রের অন্যতম বিবেচ্য বিষয় ব্যক্তিগত ও মতপ্রকাশের স্বাধীনতা। ধীরে ধীরে সংকুচিত হচ্ছে এটি, বাড়ছে রাষ্ট্রের অযাচিত হস্তক্ষেপ—স্নোডেনকাণ্ডে তা দিনের আলোর মতো স্পষ্ট। রাষ্ট্রীয় নিরাপত্তার সঙ্গে সঙ্গে ব্যক্তিগত নিরাপত্তার স্লোগানও জোরদার হয়েছে। অস্ত্র কেনার হিড়িক পড়েছে মার্কিন জনগণের মধ্যে। কিন্তু আগ্নেয়াস্ত্রের যথেচ্ছ ব্যবহার নিয়ন্ত্রণে আগ্রহ নেই মার্কিন কংগ্রেসের। এ কারণে নাইন-ইলেভেন-পরবর্তী বিভিন্ন যুদ্ধে মার্কিন সেনা নিহত হওয়ার সংখ্যাকে ছাড়িয়ে গেছে যুক্তরাষ্ট্রের ভেতরে বন্দুক হামলায় মৃত্যুর সংখ্যা!\nএত কিছুর ভিড়ে খানিকটা নিষ্ক্রিয় হলেও একেবারে নিশ্চিহ্ন হয়নি আল-কায়েদা বা আইএস। বিশ্লেষকদের আশঙ্কা, নামে-বেনামে ফের ফণা তুলতে পারে এসব সন্ত্রাসবাদী নেটওয়ার্ক। কারণ, সন্ত্রাসবাদের সমূল উৎপাটনে বাধা হয়ে দাঁড়ায় রাজনৈতিক-অর্থনৈতিক নানা স্বার্থ। এসব ভুলে এক মঞ্চে দাঁড়াতে না পারলে হয়তো কোনো দিনই সন্ত্রাসের বিষাক্ত ছোবল থেকে রেহাই মিলবে না।


নাগরিকের নগরপ্রধান হোক নদীমুখী | মতামত\n৬ জানুয়ারি, ২০১৮\nকেবল নগর বসবাসেই নাগরিক নয়, প্রান্তিক জনগোষ্ঠীও নাগরিক এবং রাষ্ট্রের সুবিধা গ্রহণের অধিকার রাখে। নাগরিক সমস্যা এবং নাগরিক অধিকার মূলত ব্যস্তানুপাতিক। অর্থাৎ নাগরিক সমস্যা বাড়তে থাকলে নাগরিক অধিকারে ঘাটতি দেখা দেয়।\nতবে নাগরিক সমস্যা কি কেবল যানজটকেন্দ্রিকই হয়? অথবা নাগরিক দাবি কি কেবল গ্যাসের মূল্য কম করা? অবাক হওয়ার কিছু নেই যদি নদী দূষণকে শুধু প্রাকৃতিক সমস্যা চিহ্নিত না করে নাগরিক সমস্যারূপে চিহ্নিত করে নাগরিক তার নদী অধিকার ফিরে পাওয়ার দাবি জানায়।\nবাংলাদেশে নাগরিক সাংবাদিকতার মাধ্যমে নাগরিক সমস্যা ও নাগরিক অধিকারবোধকে সুষ্পষ্ট করা সম্ভব হয়েছে বিগত কয়েক বছরে। এরই ধারাবাহিকতায় নাগরিক সাংবাদিকতা ভিত্তিক সংকলন ’নগর নাব্য – মেয়র সমীপেষু’ নাগরিক ও নগরপ্রধানের মাঝে গড়ে তোলে এক সেতুবন্ধন। আমার অনেকবারই সুযোগ হয়েছিল নাগরিক সাংবাদিক ও নগরপ্রধানদের আলাপচারিতায় উপস্থিত থেকে অভিজ্ঞ হওয়ার।\nএ বছর জুনে পৌরসভা কার্যালয়ে এক নাগরিক মতবিনিময়ে টাঙ্গন নদীর নাব্যতা সংকট নিয়ে দৃষ্টি আকর্ষণ করা হলে ঠাকুরগাঁও পৌরসভা মেয়র ফয়সল আমীন অকপটেই বলেছিলেন অনেক কথা।\nমেয়র ফয়সল আমীন\nটাঙ্গন নদীর উৎপত্তিস্থল আটোয়ারী থানার টাঙ্গন ব্যারেজ থেকে। এটা ভারতীয় নদী নয়। মূল সমস্যা হচ্ছে নদীর নাব্যতা শীতকালে-গ্রীষ্মকালে ব্যাপকভাবে কমে যায়। ফলে চর জেগে ওঠে। এই নদীতে আমরা ছেলেবেলায় গোসল করেছি, সাঁতার কেটেছি। কিন্তু আজকে নদীর চেহারা সেরকম নেই। সরু হয়ে এসেছে। এই নদীর দু’পাশের জমি মূলত খাস জমি। জনসংখ্যা বৃদ্ধির কারণে সরকার থেকে, এসি ল্যান্ড অফিস থেকে এসব জমি বিভিন্ন ভূমিহীনদের লিজ দেয়া হয়েছে। এতে যা হয়ে থাকে, অনেকে নদীর চরের উপরে বসতি স্থাপন করেছে। এভাবে নদীর পরিধি অনেক ছোট হয়ে এসেছে। সবকিছু মিলিয়ে নদী এখন ছোট। আর পৌরসভার ভেতরে নদীর পরিধি অনেক কম। টাঙ্গন নদীর দুটো ব্রিজ। একটা পুরনো লোহার ব্রিটিশ আমলের ব্রিজ। এটা বন্ধ আছে। গাড়ি চলেনা, হয়তো রিকশা চলে, সাইকেল চলে, মোটরবাইক চলে। তবে ব্রিজটা এবানডেন করা হয়েছে। আরেকটা নতুন ব্রিজ, যা দিয়ে এখন সবাই চলাচল করে থাকে। তো এর কিছুটা পর থেকেই টাঙ্গন নদীর পৌরসভার ভেতরের অংশ।\nব্রিজ পার হয়ে একটু গেলেই ডিসি বস্তি, এরপর বিডিআর ক্যাম্পের পেছন দিয়ে নদীটা বেরিয়ে গেল। ওই পর্যন্তই শেষ পৌরসভার অংশ। খুবই সামান্য অংশ, আমাদের পৌরসভার ভেতরে নদী যতটুকু আছে মানুষ এখনো সেভাবে ঢোকেনি। তবে অন্যদিকে হয়ত জনবসতি অনেক বেড়ে গেছে। তাতে নদী দখল হচ্ছে। আর ভূমিদস্যুদের যে প্রকোপ সেটা সারা বাংলাদেশের চিত্র। যা থেকে আমাদের ঠাকুরগাঁও নিস্তার পায়নি। এটা পৌরসভার একার পক্ষে সম্ভব নয়। প্রশাসনের সক্রিয় সহায়তার প্রয়োজন আছে। সে সহযোগিতা যদি আমরা না পাই তবে নদী পুনরুদ্ধার করা কঠিন হবে। নারায়ণগঞ্জে কোর্টের অর্ডার নিয়েও সরকার হিমশিম খাচ্ছে বুড়িগঙ্গায় পাশে জমি পুনরুদ্ধারে, সেখানে ঠাকুরগাঁও তো একটা ছোট্ট শহর। আর আমাদের পক্ষেও এটা দু:সাধ্য। তবে আমরা চেষ্টায় আছি নতুন করে যেন দখল না হয়। আমি মাননীয় জেলা প্রশাসক সাহেবের সাথে কথাও বলেছি এর আগে। আমরা ইদানীংকালে চেষ্টা করছি নদীর নাব্যতা ফিরিয়ে আনার জন্য। এখানে যে বালুটা হয়, চরটা পরে, সরকার থেকে ইজারা দেয়া হয়, বালুটা কেটে নিয়ে যায় যারা বালু ব্যবসায়ী, তাতে কিছুটা হলেও নাব্যতা বাড়ে। এটা প্রতিবছরই করা হয়। এটা সরকারই পরিচালনা করে। এটার সাথে পৌরসভার কোনো সম্পৃক্ততা নেই। নদী আমাদের এখানে যতটুকু আছে, তা আছে। কিন্তু সরকার যদি ভূমিহীনদের জমি পত্তন দেয়া থেকে বিরত থাকে তাহলে কিছুটা হলেও নদীর প্রশস্ততা বাড়বে।\nনাগরিক সাংবাদিক নিতাই বাবু ২০১৭’র মার্চে নারায়নগঞ্জ নগর ভবন মেয়র কার্যালয়ে সরাসরি প্রশ্ন রেখেছিলেন মেয়র সেলিনা হায়ৎ আইভীকে।\nনিতাই বাবু: মাননীয় মেয়র, বর্তমানে শীতলক্ষার পানি শোধন করেও পান করা যায় না দুর্গন্ধের কারণে। শীতলক্ষ্যা দূষণ নিয়ে বেশ কয়েকটি লেখা প্রকাশ হয়েছে ব্লগ ডট বিডিনিউজ টোয়েন্টিফোর ডট কমে। ২৭ জানুয়ারি ২০১৭ তারিখে প্রকাশিত পোস্টের শিরোনাম ছিল – শীতলক্ষা নদীর কুচকুচে কালো পানি। ১৬ নভেম্বর ২০১৬ তারিখে প্রকাশিত পোস্টের শিরোনাম ছিল শীতলক্ষ্যা নদীতে বিষাক্ত কেমিকেলের পানি এবং আমাদের মৃত্যু। এই লেখাটি নগর নাব্য-মেয়র সমীপেষুতেও ছাপা হয়েছে। নিট গার্মেন্টসের ডাইং এর বিষাক্ত কেমিকেলের পানি থেকে শীতলক্ষ্যা নদীকে বাঁচাতে আপনার পরিকল্পনা ও পদক্ষেপ জানতে চাই।\nমেয়র আইভী স্মিত হাসি দিয়ে কয়েক সেকেন্ড চুপ থাকেন। তারপর তিনি পরিস্থিতি ব্যক্ত করেন।\nমেয়র সেলিনা হায়ৎ আইভী\nআমি আপনাদেরকে নিয়ে আন্দোলন করতে পারি। এর বেশি কী করবো? এটা নিয়ে বহুবার আন্দোলন হয়েছে, পথসভা হয়েছে, নৌকার মধ্যে দাঁড়িয়ে প্রতিবাদ করেছি। এখন আমি জানি না পরিবেশ অধিদপ্তর কী করবে। তবে ডাইংগুলিকে অবশ্য অবশ্যই ইমিডিয়েট বন্ধ করা উচিৎ। আমরা যেটা করছি, নদীর ওই পাড় বাঁধাই করে দিতে চাচ্ছি। বাঁধাই করা মানে স্লোপ প্রোটেকশন দিয়ে রাস্তা করছি। আপনারা গেলে ইঞ্জিনিয়ারদের ডাকবো (হাতে ধরা নকশা দেখিয়ে)। অলরেডি আমি কাজ শুরু করে দিয়ে এসেছি। এটা হলে যেটা হবে, ডাইং যেন পাইপ দিতে না পারে। আমাদের সতর্কতা অবলম্বন করতে হবে। যে দেবে সেখানে জরিমানা হবে।কিন্তু জরিমানার বিধানটা আবার আমার নেই, থাকলে লিমিটেড আছে। যেটা আবার পরিবেশ অধিদপ্তর করতে পারে বেশি। সিটি করপোরেশনের লিমিটেশন দেয়া আছে যে এতোর বেশি করা যাবে না। পরিবেশ অধিদপ্তর ডাইং এর অনুমতি দিচ্ছে, আমরা তো দেই না।সুতরাং পরিবেশের সাথে সিটি করপোরেশন এবং নাগরিক এই তিনটা এক সাথে প্রেশারগ্রুপ হিসেবে কাজ করলে তাহলে হয়ত কিছুটা সম্ভব হবে বর্জ্য, ড্রেনের পানি বন্ধ করা। পানিকে তো ট্রিটমেন্ট করতেই হবে। নদীকে খনন করতে হবে। এটা নৌ মন্ত্রনালয়ের দায়িত্ব। ইতিমধ্যে বাংলাদেশ সরকারের মাননীয় প্রধানমন্ত্রী কিন্তু পাঁচটি বড় বড় নদীকে নিয়ে কাজ শুরু করে দিয়েছেন। তারমধ্যে শীতলক্ষ্যাও আছে। বুড়িগঙ্গা, তুরাগ, বালি, শীতলক্ষ্যা, ধলেশ্বরী। আমরা আশা করি আজকে না হলেও আগামি পাঁচ বছর পরে হলেও শীতলক্ষ্যা, বুড়িগঙ্গা, ধলেশ্বরী, তুরাগের পানির অবস্থার উন্নতি হবে।\nনাগরিকদের সামনে নগরপ্রধানরা সম্ভাবনার আশ্বাস দিয়েছেন, আবার সীমাবদ্ধতার কথাও বলেছেন। এই সীমাবদ্ধতা সত্বেও নাগরিকেরা নগরপ্রধানের মুখাপেক্ষী থাকবেই। এ কারণেই মেয়র নির্বাচনগুলো নিয়ে নাগরিক জল্পনা-কল্পনার শেষ থাকে না।\n২০১৫ সালে দক্ষিণ ঢাকার মেয়র নির্বাচন নিয়ে যখন অনেক মাপতোল, তখন বিশেষ প্রত্যাশা করেছিলাম নদীমুখী প্রতিশ্রুতিই যেন হয় নাগরিকের নগরপ্রধান নির্বাচনে যোগ্যতা। দৈনিক সমকালে প্রকাশিত সেই চিন্তার শিরোনাম ছিল – বুড়িগঙ্গা বাঁচালেই যোগ্য মেয়র। ঢাকার দুই অংশে নির্বাচিত দুই মেয়র আনিসুল হক এবং সাঈদ খোকনকে অবশ্য নদীমুখী প্রতিশ্রুতিতে সরব পাওয়া গিয়েছিল।\nনদী বাঁচাও আন্দোলনের অগ্রদূত রিভারাইন পিপল আয়োজিত জাতীয় নদী অলিম্পিয়াড ২০১৬ এর একটি পর্বে উপস্থিত হয়ে তৎকালীন মেয়র আনিসুল হক নদী দখল বন্ধ করতে সবাইকে কার্যকরী ভূমিকা রাখতে আহবান জানিয়েছিলেন। অপর একটি পর্বে মেয়র সাঈদ খোকন আশ্বাস দিয়েছিলেন বুড়িগঙ্গা রক্ষায় ’শুরুটা করতে যাচ্ছি’।\nমনোনয়নে দিতে রাজনৈতিক দলগুলো অনেক লাভ-ক্ষতি যাচাই করবে, ভোটের দিন নাগরিকেরাও তাদের রায়টা জানাবে। কিন্তু উত্তর ঢাকা সিটি কর্পোরেশনের বর্জ্য ব্যবস্থাপনার বিভিন্ন সংকটের খেসারত হিসেবে তুরাগ নদী দূষিত হচ্ছে এমন অভিযোগ নিরসনে সফল হতে পারবেন কি আগামির নগরপ্রধান? আর এখানেই রাজনৈতিক দলগুলো এবং নাগরিকদের আবারো স্মরণ করিয়ে দিতে হয় যে নগরবাসীর নগরপ্রধান নির্বাচনের যোগ্যতা যেন হয় একজন নদীমুখী নগরপ্রধান।\nজাতীয় নির্বাচনে হাতে সময় থাকলেও এর মাঝে রংপুর সিটি করপোরেশন নির্বাচন এবং উত্তর ঢাকা সিটি করপোরেশন নির্বাচন নিয়ে নাগরিক মহলে অংক কষা চলছে। ইতিমধ্যে আওয়ামী লীগের সরফুদ্দিন আহমেদ ঝন্টুকে হারিয়ে জাতীয় পার্টি রংপুরে নিজেদের ফিরিয়ে এনেছে সদ্য নির্বাচিত মেয়র মোস্তাফিজার রহমান মোস্তফার মাধ্যমে।\nনাগরিক সাংবাদিকরা সরফুদ্দিন আহমেদ ঝন্টুকে রংপুরের ঐহিত্য শ্যামাসুন্দরী খাল নিয়ে সরব পেয়েছিল। শ্যামাসুন্দরী খাল নদী না হলেও এই জলাধার রংপুরের নাগরিক ও নদীর জন্য গুরুত্ব রাখে। জুনে রংপুর নগর ভবন কার্যালয়ে নাগরিক সাংবাদিকদের সাথে আলাপকালে সরফুদ্দিন আহমেদ ঝন্টু দ্বার্থহীন কণ্ঠে খাল সংস্কারে ৫০ কোটি টাকা দুর্নীতির অভিযোগ করেন এবং বিচার দাবি করেন। এই উচ্চারণ নাগরিক মনে আশ্বাস জুটিয়েছিল হয়ত শ্যামাসুন্দরী খালের একটা গতি হবে।\nগণতান্ত্রিক রাজনীতির নিয়মে আজকে সরফুদ্দিন আহমেদ ঝন্টু নগরপ্রধান পদ থেকে সরে গেছেন এবং স্থলাভিষিক্ত হয়েছেন মোস্তাফিজার রহমান মোস্তফা। সদ্য নির্বাচিত নগরপ্রধান মোস্তফা রংপুরবাসীর জন্য শ্যামাসুন্দরী খাল পুনরুদ্ধারকে অগ্রাধিকার দেবেন তো?\nআনিসুল হক প্রয়াত হওয়ায় উত্তর ঢাকা সিটি করপোরেশনের উন্নয়ন কার্যক্রমের ধারাবাহিকতা ব্যহত হবে নি:সন্দেহে। নিয়ম মাফিক এবং প্রশাসনিক কাজের স্বার্থেই এখন একটি মেয়র নির্বাচন আসন্ন। প্রতিদিন অনেকের প্রার্থীতা সংবাদ শিরোনাম হচ্ছে। কাকে মনোনয়ন দেয়া উচিৎ, কাকে ভোট দেয়া উচিৎ এসব নিয়ে রাজনৈতিক বিশ্লেষণ সবখানে।\nখাল উদ্ধার নদী দূষণ নদী ব্যবস্থাপনা নদীমুখী মেয়র নাগরিক সমস্যা\n২ Responses -- “নাগরিকের নগরপ্রধান হোক নদীমুখী”\nসম্মানিত লেখিকা আইরিন সুলতানাকে অনেক অনেক ধন্যবাদ।\nজানুয়ারি ৭, ২০১৮ Reply


প্রকাশ : ২৮ অক্টোবর ২০২১, ০৭:৪৭আপডেট : ২৮ অক্টোবর ২০২১, ১৪:১৪\nকিশোরগঞ্জের কুলিয়ারচরের গোবরিয়া আবদুল্লাহপুর ইউনিয়ন পরিষদ (ইউপি) নির্বাচনে আওয়ামী লীগের প্রার্থী মো. এনামুল হক। তাঁকে ইউনিয়ন আওয়ামী লীগের সাবেক সভাপতি মো. আবদুল আওয়াল হত্যা মামলার মূল আসামি আখ্যা দিয়ে সংবাদ সম্মেলন করেছেন আওয়ামী লীগের আরেক মনোনয়নপ্রত্যাশী সৈয়দ শামসুদ্দোহা সাফি। তিনি উপজেলা আওয়ামী লীগের বর্তমান কমিটির কৃষি ও সমবায় বিষয়ক সম্পাদক। গত মঙ্গলবার বিকেলে গোবরিয়া আবদুল্লাহপুর ইউনিয়ন পরিষদ চত্বরে তিনি এই সংবাদ সম্মেলন করেন।\nসংবাদ সম্মেলনে সাফি বলেন, ‘আমি আওয়ামী লীগের নিবেদিত কর্মী এবং মুক্তিযোদ্ধার সন্তান।\nইউপি নির্বাচনে চেয়ারম্যান পদে দলীয় মনোনয়নপত্র সংগ্রহ করে জমা দিই। খোঁজ নিয়ে জানতে পারি, আমার নাম অন্তর্ভুক্ত না করে চারজনের নামের তালিকা কেন্দ্রীয় কার্যালয়ে পাঠানো হয়েছে।\nএখন যাকে দলীয় মনোনয়ন দেওয়া হয়েছে, তিনি গোবরিয়া আবদুল্লাহপুর ইউনিয়ন আওয়ামী লীগের সাবেক সভাপতি মো. আবদুল আওয়াল হত্যা মামলার মূল আসামি। আমাকে মনোনয়ন না দিয়ে নিজ দলীয় নেতার হত্যা মামলার আসামিকে মনোনয়ন দেওয়ায় দলের ভাবমূর্তি ক্ষুণ্ন হয়েছে। আমরা এই সিদ্ধান্ত পুনর্বিবেচনার দাবি করছি।’\nসাফি আরও বলেন, ‘তালিকায় আমার নাম অন্তর্ভুক্ত করে কেন্দ্রীয় কার্যালয়ে পাঠানো হলে আমিই মনোনয়ন পেতাম। তাই বিষয়টি পুনরায় বিবেচনা করে আগের মনোনয়নপত্র বাতিল করে আমাকে দলীয় মনোনয়ন দেওয়ার জন্য জননেত্রী শেখ হাসিনা ও সাধারণ সম্পাদক ওবায়দুল কাদের কাছে দাবি জানাচ্ছি।’\nএ প্রসঙ্গে জানতে চাইলে গোবরিয়া আবদুল্লাহপুর ইউনিয়নের আওয়ামী লীগ মনোনীত চেয়ারম্যান প্রার্থী মো. এনামুল হক আজকের পত্রিকাকে বলেন, ‘এটা আমার বিরুদ্ধে মিথ্যা ও ষড়যন্ত্রমূলক একটা সংবাদ সম্মেলন।’\nকিশোরগঞ্জসিলেট বিভাগসারা দেশকুলিয়ারচরছাপা সংস্করণসিলেট সংস্করণনরসিংদী কিশোরগঞ্জ


কিচেন ক্রাফ্টস ডিনার সেট্স মূল্য India মধ্যে 19 Apr 2019 এতালিকা | PriceDekho.com\nকিচেন ক্রাফ্টস ডিনার সেট্স Indiaেমূল্য\nকিচেন ক্রাফ্টস ডিনার সেট্সIndia 2019 এর মধ্যে\nযে দৃশ্য কিচেন ক্রাফ্টস ডিনার সেট্স দাম করুন India মধ্যে 19 April 2019 এ হিসাবে। মূল্য তালিকা জন্য অনলাইন শপিং 1 মোট কিচেন ক্রাফ্টস ডিনার সেট্স অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য কিচেন ক্রাফ্টস ২৪পসিস এরোমাটিক ডিনার সেট হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Homeshop18, Naaptol, Indiatimes, Snapdeal মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি কিচেন ক্রাফ্টস ডিনার সেট্স এ\nযে জন্য মূল্যের কিচেন ক্রাফ্টস ডিনার সেট্স এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের কিচেন ক্রাফ্টস ২৪পসিস এরোমাটিক ডিনার সেট Rs. 2,080 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের কিচেন ক্রাফ্টস ২৪পসিস এরোমাটিক ডিনার সেট Rs.2,080 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\nশীর্ষ 10কিচেন ক্রাফ্টস ডিনার সেট্স\nসর্বশেষকিচেন ক্রাফ্টস ডিনার সেট্স


আপডেট: ১৮১৫ ঘণ্টা, অক্টোবর ১৯, ২০২১\nচাঁদপুর: আওয়ামী লীগের যুগ্ম সাধারণ সম্পাদক ও শিক্ষামন্ত্রী ডা. দীপু মনি বলেছেন, মদিনার সনদে বলা হয়েছে সব গোত্র ও সম্প্রদায়ের লোক শান্তিপূর্ণভাবে সমান অধিকার নিয়ে বসবাস করবে। তাদের মধ্যে যদি কেউ আক্রান্ত হয়, তাহলে তাকে সবাই মিলে প্রতিহত করবে।\nসবাই তাদের স্বাধীনতা ভোগ করবে।\nকোনো সম্প্রদায়ভুক্ত ব্যক্তি যদি অপরাধ করে, সেটি তার ব্যক্তিগত অপরাধ হবে। ওই ব্যক্তির অপরাধের জন্য কোনো সম্প্রদায়কে দায়ী করা যাবে না। আল্লাহর রাসূল (সা.) এসব কথাগুলো মানব জাতির উদ্দেশ্যে বলেছেন।\nমঙ্গলবার (১৯ অক্টোবর) দুপুরে চাঁদপুর সদর উপজেলা অডিটোরিয়ামে জেলা প্রশাসন কর্তৃক আয়োজিত সম্প্রীতি সমাবেশে প্রধান অতিথির বক্তব্যে তিনি একথা বলেন।\nতিনি বলেন, রক্তক্ষয়ী মুক্তিযুদ্ধের মাধ্যমে আমরা এ দেশ পেয়েছি। সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের নেতৃত্বে আমরা সব ধর্মের লোকজনের আত্মত্যাগের মধ্য দিয়ে স্বাধীনতা অর্জন করেছি। আমরা মুক্তিযুদ্ধের মাধ্যমে কি চেয়েছি, একটি অসম্প্রদায়িক, গণতান্ত্রিক ও বৈষম্যহীন একটি বাংলাদেশ। যেখানে প্রতিটি মানুষ তার সমান অধিকার ও মর্যাদা নিয়ে বসবাস করবে। তার কারণ কি? কেন আমরা অসম্প্রদায়িক বাংলাদেশ চেয়েছি। পাকিস্তান যে কাঠামোর মধ্যে তৈরি হয়েছিল, সে কাঠামোর মধ্যে বাঙালি বার বার নির্যাতিত ও নিপীড়িত হয়েছে ধর্মের দোহাই দিয়ে। সেজন্যই আমরা চেয়েছি বাংলার আবহমানকালের যে ইতিহাস, সব ধর্মের মানুষ একসঙ্গে পাশাপাশি বাস করবার যে ইতিহাস। সেই ইতিহাস থেকে শিক্ষা নিয়ে আমরা একটি অসাম্প্রদায়িক বাংলাদেশ গড়ে তুলবো।\nশিক্ষামন্ত্রী বলেন, ১৯৭৫ সালে বঙ্গবন্ধুকে সপরিবারে হত্যা করা হলো। তারপর আবার শুরু হলো সাম্প্রদায়িক অপশক্তির উত্থান। আমরা দেখলাম স্বাধীনতাবিরোধীরা সমাজে ও রাষ্ট্রে কিভাবে প্রতিষ্ঠিত হলো। কিভাবে তারা ক্ষমতার উচ্চ শিখর পর্যন্ত আরোহন করলো। আমরা যদি দেখি আমাদের ’৭১,’৭৫, ২০০১, ২০০৪, ২০১৩ ও ২০১৪ এর যারা ঘাতক, তারা কি এক এবং অভিন্ন নয়। তাদের সবই এই নাশকতা, সন্ত্রাস, জঙ্গিবাদ, স্বাধীনতা ও দেশবিরোধী এবং দেশের অস্থিতিশীলকারী অপচেষ্টাকারী। এরা সব এক এবং অভিন্ন। আজকে যখন আঘাত এসেছে, তখন আমরা কেন বলছি এগুলো সেই অপশক্তিরই কাজ। সব অপরাধী তার একটি নমুনা রেখে যায়। বিগত সবগুলো ঘটনাতে আমরা অপরাধে সেসব চিহ্নগুলো দেখি। সে অপশক্তি আজও কিন্তু সক্রিয়।\nতিনি আরও বলেন, একটা সময় আমরা আমাদের সম্মান ও মর্যাদা হারিয়ে ফেলেছিলাম। আমরা একটি সন্ত্রাস, দুর্নীতি, নির্যাতন ও নিপীড়নের জনপদে পরিণত হয়েছিলাম। সে দেশটি আবার বিশ্বের দরবারে মাথা উঁচু করে দাঁড়িয়েছে এবং মানুষকে সম্মান ও মর্যাদা দিচ্ছে। এসব উন্নতি দেখে ’৭১ ও ’৭৫ এর ঘাতকরা সুখী নয়। তারা আমাদের এই মর্যাদাকে ক্ষুণ্ন এবং অগ্রযাত্রাকে ব্যাহত করতে চায়। সেজন্য এ চক্রটি অত্যন্ত তৎপর। তারা আজকের সময়টা কেন বেছে নিয়েছে। আজকে ২০২১ সাল। ২০২৩ সালের শেষ নাগাদ সাধারণ নির্বাচন। একটি নির্বাচিত সরকার যখন দুই থেকে আড়াই বছর পার করে দেয়। তারপর শুরু হয়ে যায় পরবর্তী নির্বাচনের প্রস্তুতি। তারা সেই আগামী নির্বাচনকে সামনে রেখে দেশকে অস্থিতিশীল এবং অগ্রযাত্রাকে ব্যাহত করতে সরকারের সম্মানকে ক্ষুণ্ন করে।\nমন্ত্রী বলেন, আমরা দেখছি তারা এখন নানান রকম দাবি তুলছে। যে দাবির কোনো ভিত্তি নেই। তারা আবার বলছে তত্ত্বাবধায়ক সরকারের কথা। যে তত্ত্বাবধায়ক সরকার মৃত, জনগণ ও সর্বোচ্চ আদালত পর্যন্ত প্রত্যাখ্যান করেছে। অর্থাৎ তারা জনমনে একটি বিভ্রান্তি তৈরি করতে চায় এবং সেই বিভ্রান্তির মধ্যে ঘোলা পানিতে মাছ শিকার করতে চায়।\nকাজেই আমাদের সচেতন হওয়ার প্রয়োজন রয়েছে। তারা বলছে দেশে গণতন্ত্র নেই। তাহলে যে দলটি জনবিচ্ছিন্ন। তারা কিভাবে আমাদের গণমাধ্যমে কথা বলার জন্য এত সময় পায়। তারা আমাদের সরকারি দলের নেতাদের চাইতে বেশি সময় টিভিতে কথা বলে।\nদীপু মনি বলেন, নির্যাতন ও নিপীড়নকারীদের দল আজকে গণতন্ত্রের কথা বলে। তারা বিভিন্ন সময়ে বিভিন্নভাবে ষড়যন্ত্র করেছে। তারা জাতির পিতা এবং আমাদের নেতৃবৃন্দকে হত্যা করেছে। সমস্ত গণতান্ত্রিক ব্যবস্থাকে ধ্বংস করেছে। তারা স্বাধীনতাকে ভুলুণ্ঠিত করার চেষ্টা করেছে। বাংলাদেশকে পাকিস্তান বানাবার চেষ্টা করেছে। এতকিছুর মধ্যেও তারা আরেকটি কাজ করেছে। অর্থাৎ ৭১ এর পরাজিত শক্তি রাজাকার, আলবদর, আল শামছ ও যুদ্ধাপরাধীদের সমাজে পুনর্বাসিত করেছে এবং একই সঙ্গে একটি কাজ দীর্ঘদিন ধরে করেছে, এখনো করছে। সেটি হলো তারা মুক্তিযুদ্ধের স্বপক্ষের শক্তির মধ্যে বার বার অনুপ্রবেশ ঘটিয়েছে।\nআজ আমাদের আওয়ামী পরিবারের বহু সংগঠনে, বহু জায়গায় কথা ওঠে কারো পরিচয় নিয়ে। আমরা দেখি এই অনুপ্রবেশকারীদের। এই অনুপ্রবেশকারীদের ঠেকাতে হবে। কারণ এই অনুপ্রবেশকারীরা ভেতরে থেকে সিঁদ কাটে। ভেতরে থেকে এরা আমাদের বন্ধনকে ছিন্ন ও সম্প্রীতিকে নষ্ট করে। এদের বিষয়ে আমাদের সতর্ক থাকতে হবে।\nজেলা প্রশাসক (ডিসি) অঞ্জনা খান মজলিশের সভাপতিত্বে আরো বক্তব্য দেন-চাঁদপুরের পুলিশ সুপার মো. মিলন মাহমুদ, জেলা আওয়ামী লীগের সাধারণ সম্পাদক বীর মুক্তিযোদ্ধা আবু নঈম পাটওয়ারী দুলাল, জেলা আওয়ামী লীগের সহ-সভাপতি ডা. জে আর ওয়াদুদ টিপু, জেলা পরিষদ চেয়ারম্যান ওসমান গণি পাটওয়ারী, চাঁদপুর পৌরসভার মেয়র মো. জিল্লুর রহমান, জেলা মুক্তিযোদ্ধা সংসদের কমান্ডার এম এ ওয়াদুদ।\nসাংবাদিক এম আর ইসলাম বাবুর সঞ্চালনায় আরো বক্তব্য দেন মতলব দক্ষিণ উপজেলা পরিষদ চেয়ারম্যান কবির আহমেদ ও সদর উপজেলা পরিষদ চেয়ারম্যান নুরুল ইসলাম নাজিম দেওয়ান।\nধর্মীয় ব্যাক্তিদের মধ্যে বক্তব্য দেন মাদরাসা শিক্ষক মাওলানা হাসান, মসজিদের ইমাম মাওলানা আল-আমিন, সনাতন ধর্মের পক্ষে সুভাষ চন্দ্র রায়, অজয় কুমার ভৌমিক, অ্যাডভোকেট রনজিত রায় চৌধুরী ও খ্রিস্টান ধর্মের পক্ষে মনিন্দ্র বর্মন।\nবাংলাদেশ সময়: ১৮১৫ ঘণ্টা, অক্টোবর ১৯, ২০২১


ইসলামে যে ধরণের কাপড় পরিধান করা নিষিদ্ধ\nপদ্মা সেতু দিয়ে চলাচলকারী বা‌সের ভাড়া বাড়ল\nসারাদেশে বন্যায় মৃতের সংখ্যা বেড়ে দাঁড়িয়েছে ৯২\nভারতে ভূমিধসে নিহত ৮, আহত ১৩\n০৪ নভেম্বর, ২০২১ ০৬:৪০\nইসলামে এমন পোশাক পরিধান করা নিষিদ্ধ, যা পরিধান করা সত্ত্বেও দেহের অঙ্গ দৃশ্যমান থাকে। এ ধরনের পোশাক পরিধানের কারণে মানুষকে বস্ত্রাবৃত হওয়া সত্ত্বেও বিবস্ত্র দেখায়। হাদিস শরিফে এ ধরনের পোশাক পরিধান করা থেকে নিষেধ করা হয়েছে। দাহয়া কালবি (রা.)-কে রাসুলুল্লাহ (সা.) একটি কাপড় খণ্ড দিয়ে বলেছেন, এটাকে দুই টুকরা করবে।\nএক টুকরা দিয়ে একটি জামা সেলাই করবে। আর অন্য টুকরা তোমার স্ত্রীকে দিয়ে জামাটি দুই পার্ট করে সেলাই করে নিতে বলবে, যাতে কাপড়ের নিচে চুল দেখা না যায়। (আবু দাউদ, হাদিস : ৪১১৬)\nএকবার বনি তামিম গোত্রের কিছু নারী আয়েশা (রা.)-এর কাছে আসেন। তাঁরা পাতলা কাপড় পরিহিতা ছিলেন। এটা দেখে আয়েশা (রা.) বলেন, যদি তোমরা মুমিনা হও, তাহলে এগুলো মুমিনাদের পোশাক নয়। আর যদি তোমরা মুমিনা না হও, তাহলে এসব কাপড় উপভোগ করো। (কুরতুবি : ১৪/২৪৪)\nএকবার হাফসা বিনতে আবদুর রহমান (রা.) পাতলা কাপড়ের ওড়না পরিধান করে আয়েশা (রা.)-এর কাছে আসেন। আয়েশা (রা.) সেই কাপড়টি ছিঁড়ে ফেলেন এবং তাঁকে একটি মোটা কাপড়ের ওড়না পরিয়ে দেন। (মোয়াত্তা ইমাম মালেক, হাদিস : ১৯০৭)\nমিজানুর রহমান আজহারীকে ব্রিটেনে নিষিদ্ধ করতে সংসদে প্রস্তাব\nবহু মানুষ পোশাক পরিধান করা সত্ত্বেও বিবস্ত্র থাকে। এটি হয়ে থাকে পাতলা কাপড় পরিধান করার কারণে। এ আলোচনা থেকে জানা যায়, ইসলামে শুধু সতর ঢেকে রাখাই ওয়াজিব নয়; বরং সতরের অঙ্গগুলো মানুষের দৃষ্টির আড়ালে করে রাখা অপরিহার্য।


তানোরে আলোচনা সভায় বঙ্গবন্ধুর সোনার বাংলা দৃশ্যমান! আসাদ তানোরে আলোচনা সভায় বঙ্গবন্ধুর সোনার বাংলা দৃশ্যমান! আসাদ – GNEWSBD24.COM\nমঙ্গলবার, ২০ এপ্রিল ২০২১, ০৮:২৯ পূর্বাহ্ন\nরাজশাহী জেলা আ”লীগের সাবেক সাধারন সম্পাদক আসাদ বলেন বঙ্গবন্ধুর সোনার বাংলা দৃশ্যমান করে তুলেছেন তাঁর কন্যা দেশরতœ মাননীয় প্রধানমন্ত্রী শেখ হাসিনা। জাতির পিতা বলেছিলেন বাংলাদেশ হবে ক্ষুধা দারিদ্রমুক্ত, আজ সেটা প্রমান করেছেন বঙ্গ কন্যা। ১৯৭৫ সালের ১৫ আগস্ট বঙ্গবন্ধুসহ স্বপরিবারে হত্যা করে ঐতিহাসিক ৭ই মার্চের ভাষণ মুছে ফেলতে চেয়েছিল স্বাধীনতা বিরোধীরা।\n৭৫এর পর ৭ই মার্চের ভাষণ প্রকাশ্যে বাজানো যেতনা। কিন্তু মুক্তিযোদ্ধের সপক্ষের মানুষগুলো ঘরের ভিতর টেপ ক্যাচেটে ভাষণ শুনলেও প্রশাসন বাজাতে দেয়নি। সেই ৭ই মার্চের ভাষণ এখন বিশ্বব্যাপী স্বীকৃত। প্রামান্য দলিল হিসেবে ইউনসকো কর্তৃক স্বীকৃত এই ভাষণ। পঞ্চাশ বছর হতে চললেও সেই ভাষণে রয়েছে সব দিকনির্দেশনা।\nএখনো সেই ভাষণ মানুষের রক্তে আগুন ধরিয়ে দেয়। জাতির পিতা বলেছিলেন বয়স্ক বিধবারা অর্ধাহারে অনাহারে দিন কাটাবেনা,বই অভাবে কোন শিক্ষার্থীর স্কুল যাওয়া বন্ধ হবে না, গর্ভবতী মায়েদের দেয়া হবে পুষ্টিকর খাবার ভাতা। আজ সেই কাজও করে যাচ্ছেন দেশরতœ।বিশ্বের কোন দেশ নেই একসাথে প্রতিটি উপজেলায় মডেল মসজিদ তৈরি হয়েছে। কিন্তু শেখ হাসিনা সেটা করেছেন।ইমাম মুয়াজ্জিমদের ভাতা দিয়েছেন।\nশিক্ষকদের মাঝে বৈষম্য দূর করেছেন। নিজ অর্থে পদ্মা সেতু তৈরি হয়েছে। প্রতিটি ঘরেঘরে বিদ্যুৎ পৌছেছে। আমি অনুরোধ করব বিএনপির শাসন আমল এবং আ”লীগের শাসন আমল নিজের বিবেক দিয়ে বিচার করুন। শেখ হাসিনার দার্শনিক নেতৃত্বে বাংলাদেশ আজ উন্নয়নশীল দেশের কাতারে। যেখানে জাতি সংঘ ৭ই মার্চের ভাষণ সাতটি ভাষায় প্রচারিত করছেন।\nআমি আহবান জানাবো দলমত নির্বিশেষে সকলেই এই ৭ই মার্চের জাতীয় দিবস পালন করবেন। তিনি রবিবার তানোর উপজেলা আ”লীগের আয়োজনে ৭ই মার্চ ঐতিহাসিক জাতীয় দিবস শীর্ষক আলোচনা সভার প্রধান অতিথির বক্তব্যে উপরোক্ত কথাগুলো বলেন। তিনি আরো বলেন তানোরের আগামীর রাজনীতি হবে রাব্বানী মামুনের নেতৃত্বে ত্যাগী পরিক্ষিত দের দিয়ে। আপনারা হাইব্রিড থেকে দূরে থাকবেন। আমার বিশ্বাস বিশ্ব নেত্রী ত্যাগী পরিক্ষিতদের বেশি মুল্যায়িত করবেন।\nযেহেতু তাদের একান্ত প্রচেষ্টায় ২৬ বছরের ইতিহাস ভেঙ্গে তানোর পৌরসভার মেয়র নির্বাচিত হয়েছেন আ”লীগ থেকে।সেহেতু তাদেরমত ত্যাগী পরিক্ষিত মুজিব সৈনিক নেই বললেই চলে। উপজেলা আ”লীগের সভাপতি সাবেক মেয়র গোলাম রাব্বানীর সভাপতি ও সাংগঠনিক সম্পাদক রাকিবুল সরকার পাপুলের পরিচালনায় বিশেষ অতিথির বক্তব্য রাখেন সাধারন সম্পাদক আব্দুল্লাহ আল মামুন, মেয়র ইমরুল হক, মুণ্ডুমালার মেয়র সাইদুর রহমান, কামারগাঁ ইউপির চেয়ারম্যান মুসলেম উদ্দিন প্রামানিক, পৌর যুবলীগের সভাপতি রাজিব সরকার হিরো।\nঅতিথি হিসেবে উপস্থিত ছিলেন বীর মুক্তিযোদ্ধা আব্দুল আজিজ, জেলা আ”লীগ নেতা মেরাজ উদ্দিন মেরাজ, উপজেলা আ”লীগের সাংগঠনিক সম্পাদক আব্দুস সালাম, ত্রান বিষয়ক সম্পাদক তোফাজ্জুল হক খান,সরনজাই ইউপির চেয়ারম্যান আব্দুল মালেক, জেলা ছাত্রলীগের সহসভাপতি তুষার, আ”লীগ নেতা রেজাউল ইসলাম, বাচ্ছু মোল্লা, উপজেলা কৃষকলীগের সাধারন সম্পাদক কাউন্সিলর আরব আলী, পৌর সভাপতি কাউন্সিলর ইন্তাজ মোল্লা,পাচন্দর ইউপির সাধারন সম্পাদক সম্ভাব্য চেয়ারম্যান প্রার্থী বিজেন কর্মকার, চান্দুড়িয়া ইউপির সাধারন সম্পাদক নজরুল ইসলাম, যুবলীগ নেতা শরিফুল ইসলাম, পৌর যুবলীগের সাধারন সম্পাদক ওহাব সরদার, সোহেল রানা, দুলাল মণ্ডল প্রমুখ।\nএসময় সাত ইউপি ও দুই পৌরসভার বিভিন্ন স্তরের শতশত নেতাকর্মীরা উপস্থিত ছিলেন। সভাপতির বক্তব্যে রাব্বানী স্থানীয় সাংসদের উদ্দেশ্যে বলেন আগামী ইউনিয়ন পরিষদ নির্বাচন আসুন সব কিছু ভুলে এক কাতারে এসে কাজ করি। অনেক হয়েছে আর না ।\nদাম্ভিকতা ছেড়ে ভালোবাসার সম্প্রীতি মূল্যায়নের রাজনীতি করি সবাই মিলে। দাপট দেখিয়ে সাময়িক ভালো থাকা যায়। চিরস্থায়ী ভাবে রাজনীতির মাঠে ভালোবাসা সৌহার্দ্য মুল্যায়ন থাকা অবশ্যই দরকার। নচেৎ জনগণ থেকে বিচ্ছিন্ন হয়ে পড়তে হয়।


Real worlds || ভালবাসার-গল্প, কৌতুক, টিপস, বিনোদন, জীবনী ! Get lot's of entertainment with story, jokes, media news, funn, and celebrity news Razia Aktar Moni, Author at Real worlds || ভালবাসার-গল্প, কৌতুক, টিপস, বিনোদন, জীবনী\nAuthor: Razia Aktar Moni\nShe is my wife. jan amr i love you\nস্ত্রীর হক আদায়ে অবহেলা\nস্ত্রীর হক আদায়ে অবহেলাঃ বর্তমান অবস্থা হলো, স্বামী তো স্ত্রীর কাছ থেকে তার হক ষোল আনার স্থলে আঠার আনা আদায় করে ছাড়ে। কিন্তু নিজে স্ত্রীর হক আদায় করবে তো দূরের কথা, তার উপর স্ত্রীর কোন হক আছে বলেও মনে করে না। যেমন, অনেক পিতা-মাতা আপন সন্তান-সন্ততি থেকে তাদের সম্পূর্ণ হক আদায় করে নিতে কোনই কসূর […]\nগণিতের_মার্ডার *এক স্বামী তার স্ত্রীর কাছ থেকে 250 টাকা ধার নিল।* *কিছুদিন পর আবার 250 টাকা নিল।* *তার কিছুদিন পর স্ত্রী স্বামীর কাছে তার পাওনা টাকা চাইলো।* *স্বামী জিজ্ঞেস করলো কত হয়েছে ?* *স্ত্রী বলল 4100 টাকা.* *কিভাবে? স্বামী জিজ্ঞেস করল? 😳 *স্ত্রী খাতায় লিখে ঠিক এভাবেই হিসেব দিল।* 👇👇👇👇250+2[…]\nস্ত্রীর রাগ অভিমান এবং মন বোঝার চেষ্টা করা সুন্নাহ\nস্ত্রীর রাগ অভিমান এবং মন বোঝার চেষ্টা করা সুন্নাহ রাসূলুল্লাহ ﷺ বলেন: আয়েশা তুমি আমার উপর রেগে থাকলে আমি বুঝতে পারি। আয়েশা (রাঃ) বলেন, হে আল্লাহর রাসূল! কিভাবে বোঝেন আপনি? রাসূলুল্লাহ ﷺ বলেন, তুমি যখন আমার উপর রেগে থাকো তখন বলো “হে ইবরাহিম (আঃ) এর প্রভু” আল্লাহ কে এভাবে ডাকো। আর যখন খোশ মেজাজে থাকো […]\n👉পিরিয়ডের ব্যাপারে কিছু ভুল ধারণা – ❇পিরিয়ডের সময় ব্যবহৃত সমস্ত কাপড়, বিছানার চাদর ইত্যাদিকে অনেকেই নাপাক মনে করে থাকেন, যেটি ভুল। এবং কিছু কিছু মহিলারা পিরিয়ডের জন্য আলাদা কয়েকটি কাপড় নির্ধারণ করে রাখেন যা শুধুমাত্র এই সময়টাতে পরিধান করেন, সুস্থ অবস্থায় আর ব্যবহার করাটাকে ভাল মনে করেন না। এবং এই কাপড়ে নামাজ বা অন্যান্য ইবাদত […]\nস্ত্রীর সঙ্গে স্বামীর করণীয় > স্ত্রীর সাথে সবসময় ভালো আচরণ করা। > স্ত্রীর কোনো কথায় বা কাজে কষ্ট পেলে ধৈর্য্য ধারণ করা। > স্ত্রী রাগ করে থাকলে তার সাথে আগে কথা বলা। > সর্বদা স্ত্রীর খোজ খবর নেওয়া,মনে রাখবেন স্ত্রীর দেহের সাথে সাথে স্ত্রীর মন ভালো করার,তাকে হাশি খুশি রাখার দায়িত্বও আপনার। >স্ত্রী উচ্ছৃঙ্খল, বেপর্দা […]\n“ফুফু”…!! খুব অবহেলিত একটি শব্দ। ক’জন ভাইপো আছেন ফুফুর খবর রাখেন?খালার খবর যতোটা রাখা হয় ফুফুর খবর ততোটা রাখা হয়না। বাবা-মা’র ইন্তেকালের পর নারীরা বাপের বাড়ীর কথা অনিচ্ছা সত্ত্বেও ভুলে যেতে থাকেন।শৈশবের স্মৃতি বিজড়িত উঠোন,গাছের লিচু,পাকা আম আর পুকুর পাড়ের নারিকেল গাছ সব গুলো কেমন যেনো পর হতে শুরু করে।ভাইদের ইন্তেকালের পর সবকিছুই একেবারে স্মৃতি […]\n♦একদিন হযরত মুহাম্মাদ (সাঃ) বিবি আয়েশা (রাঃ) কে ডেকে জিজ্ঞেস করলেন, হে আয়েশা, আজকে আমি অনেক খুশি, তুমি আমার কাছে যা চাইবে তাই দেব, বল তুমি কি চাও? হযরত আয়েশা (রাঃ) চিন্তায় পড়ে গেলেন, হঠাৎ করে তিনি এমন কি চাইবেন, আর যা মন চায় তা তো চাইতে পারেন না! যদি কোন ভুল কিছু চেয়ে বসেন, […]\nরিজিকঃ রিজিকের সর্বনিম্ন স্তরঃ টাকা, পয়সা, অর্থ, সম্পদ। সর্বোচ্চ স্তরঃ শারীরিক ও মানসিক সুস্থতা। সর্বোত্তম স্তরঃ পুণ্যবান স্ত্রী ও পরিশুদ্ধ নেক সন্তান পরিপূর্ণ স্তরঃ মহান আল্লাহর সন্তুষ্টি। রিজিক খুব গভীর একটি বিষয় যদি আমরা বুঝতে পারি। আমি পুরো জীবনে কত টাকা আয় করবো সেটা লিখিত, কে আমার জীবনসঙ্গী হবে সেটা লিখিত, কবে কোথায় মারা যাবো […]\nবঙ্গবন্ধুর ভাস্কর্যের বিরোধিতা কেন ?\nবঙ্গবন্ধুর ভাস্কর্যের বিরোধিতা কেন ? ————————————- ভাস্কর্য অতি প্রাচীন শিল্পরীতি। সভ্যতার প্রাথমিককাল থেকেই শিল্পকলার বিভিন্ন মাধ্যমে মানব ইতিহাসের বিভিন্ন দিক চিত্রিত হয়েছে। ভাস্কর্য শিল্প তার অন্যতম মাধ্যম। মুসলিম বিশ্বসহ পৃথিবীর সব দেশেই কোনো না কোনোরূপে ভাস্কর্যশিল্প চর্চা হয়ে থাকে। বাংলাদেশেও প্রাচীনকাল থেকে অদ্যাবধি অসংখ্য ভাস্কর্য তৈরি হয়েছে। ভাস্কর্য মূর্তি নয়, এটি একটি প্রতিষ্ঠিত শিল্পরীতি। বর্তমান […]


যোগ দিয়েই আন্দোলনকারীদের পাশে নতুন হেলথ ডিজি যোগ দিয়েই আন্দোলনকারীদের পাশে নতুন হেলথ ডিজি – daily haowa। দৈনিক হাওয়া\nআপডেট টাইম : রবিবার, ২৬ জুলাই, ২০২০, ১২:৫৯ অপরাহ্ন\nকাজে যোগ দেওয়ার কয়েক ঘণ্টার মধ্যে আন্দোলনকারী মেডিকেল টেকনোলজিস্টদের অনশন ভাঙালেন স্বাস্থ্য অধিদফতরের নতুন মহাপরিচালক অধ্যাপক ডা. এবিএম খুরশীদ আলম।\nরোববার আগারগাঁওয়ের ন্যাশনাল ইন্সটিটিউট অব ল্যাবরেটরি মেডিসিন এ্যান্ড রেফারেল সেন্টারের প্রায় অর্ধশতাধিক স্বেচ্ছাসেবী মেডিকেল টেকনোলজিস্টকে শরবত খাইয়ে অনশন ভাঙান নতুন ডিজি।\nচাকরি স্থায়ী করার দাবিতে বৃহস্পতিবার বিকাল থেকে শেরে বাংলা নগরে প্রতিষ্ঠানটির সামনে তারা প্রতিবাদ কর্মসূচি শুরু করেন তারা। রোববারও চলছিল তাদের কর্মসূচি।\nবিকাল সাড়ে ৩টার দিকে স্বাস্থ্য অধিদফতরের মহাপরিচালক আগারগাঁওয়ে আসেন। করোনাভাইরাস মহামারীর সময় কোভিড-১৯ নমুনা পরীক্ষায় স্বেচ্ছাসেবীর ভূমিকা পালন করায় মেডিকেল টেকনোলজিস্টদের ধন্যবাদ জানান তিনি।\nঅধ্যাপক ডা. খুরশীদ বলেন, স্বাস্থ্যমন্ত্রীর বার্তা নিয়ে তাদের কাছে এসেছি আমি। মাননীয় স্বাস্থ্যমন্ত্রী আমাকে বলেছেন আপনাদেরকে এই বার্তা দেওয়ার জন্য যে আপনাদের বিষয়টি তিনি দেখবেন। আপনাদের তিনি বলেছেন, কাজ চালিয়ে যেতে। এরপরও যদি আপনারা কাজ করতে না চান তাহলে তো জোর করে করানো যাবে না। বিষয়টি এমন নয় এখনই চাইলে পূরণ করে দেওয়া সম্ভব। কিছুটা সময় লাগবে।”\nনতুন হেলথ ডিজি বলেন, “আপনাদের নিয়োগটা কেন হয়নি সেটা আমি জানি না। আমি আজ মাত্র জয়েন করেই এখানে এলাম। মাননীয় মন্ত্রী মহোদয় আমাকে আশ্বস্ত করেছেন এটার একটা ফয়সালা হবে। আমি ডিজি হিসেবে কথা দিতে পারি, আমার পর্যায় থেকে এ বিষয়ে সর্বোচ্চ চেষ্টা করব।”\nসাংবাদিকদের প্রশ্নের জবাবে স্বাস্থ্য অধিদফতরের মহাপরিচালক বলেন, ‘কর্মবিরতির কারণে নমুনা পরীক্ষা ব্যাহত হচ্ছে। এ কারণে বিদেশগামী অনেকের ফ্লাইট বাতিল হয়েছে। যারা বিদেশ যেতে চান তাদের করোনা টেস্ট বাধ্যতামূলক। যাদের যাওয়ার সুযোগ আছে তাদের করোনা টেস্ট করা জরুরি। করোনা ভাইরাস টেস্ট করতে না পেরে কাল অনেকের ফ্লাইট মিস হয়েছে। তাদের কথাটাও চিন্তা করতে হবে। এজন্য আমি মন্ত্রী মহোদয়ের মেসেজটা তাদের দিতে এসেছি।’\nমহাপরিচালকের আশ্বাসে কাজে যোগ দেন মেডিকেল টেকনোলজিস্টরা।\nএর আগে রোববার সকাল ১০টার দিকে মহাখালীতে স্বাস্থ্য অধিদফতরে নিজের নতুন কর্মস্থলে যোগ দেন ডা. খুরশীদ আলম। এ সময় স্বাস্থ্য অধিদফতরের কর্মকর্তা-কর্মচারীর সঙ্গে পরিচিত হন তিনি।\nবেলা সাড়ে ১১টার দিকে অধিদফতর থেকে স্বাস্থ্য মন্ত্রণালয়ে যান তিনি। দুপুর ১২টার কিছু পর স্বাস্থ্যসেবা বিভাগের সচিবের কাছে যোগদানপত্র দেন স্বাস্থ্য অধিদফতরের মহাপরিচালক।\nপরে স্বাস্থ্যমন্ত্রী জাহিদ মালেকের সঙ্গে সৌজন্য সাক্ষাত করেন তিনি।\nস্বাস্থ্য অধিদফতরের নতুন মহাপরিচালকের (ডিজি) দায়িত্ব পাওয়া অধ্যাপক ডা. এবিএম খুরশীদ আলম সাংবাদিকদের উদ্দেশে বলেন ‘আমরা অবশ্যই ভালো করার চেষ্টা করবো। তবে আপনাদের কাছে অনুরোধ আমাদের ভালো কাজগুলোর মূল্যায়ন করেন। কারণ মিডিয়া আমাদের সাহায্য করলেই আমরা এগিয়ে যেতে পারবো।’\nতিনি আরও বলেন, ‘আমি আজ জয়েন করেছি। মন্ত্রী মহোদয় ও দুই সচিব মহোদয়ের সঙ্গে সাক্ষাৎ করেছি। তারা আমাকে কিছু দিক-নির্দেশনা দিয়েছেন। আরও দেবেন। মন্ত্রী মহোদয়ের তাড়া ছিলো বলে আমরা বেরিয়ে এসেছি।’\nতিনি বলেন, ‘আমি সম্পূর্ণ ব্যাপারটা বোঝার পরে আপনাদের অফিসিয়ালি ডাকব, আপনারা যা খুশি আমাকে জিজ্ঞাসা করার করবেন। এই মুহূর্তে আমি আসলে এর বেশি কিছু বলতে পারব না।’\nউল্লেখ্য, স্বাস্থ্য অধিদফতরের সর্বশেষ মহাপরিচালক অধ্যাপক ডা. আবুল কালাম আজাদের পদত্যাগের পর গত ২৩ জুলাই নতুন ডিজি নিয়োগ পান অধ্যাপক ডা. এবিএম খুরশীদ আলম।


SELECT bn_content.*, bn_bas_category.*, DATE_FORMAT(bn_content.DateTimeInserted, '%H:%i %e %M %Y') AS fDateTimeInserted, DATE_FORMAT(bn_content.DateTimeUpdated, '%H:%i %e %M %Y') AS fDateTimeUpdated, bn_totalhit.TotalHit FROM bn_content INNER JOIN bn_bas_category ON bn_bas_category.CategoryID=bn_content.CategoryID INNER JOIN bn_totalhit ON bn_totalhit.ContentID=bn_content.ContentID WHERE bn_content.Deletable=1 AND bn_content.ShowContent=1 AND bn_content.ContentID=206100 LIMIT 1\nপ্রকাশিত: ২১:০৭ ১৬ সেপ্টেম্বর ২০২০\nঅগ্রণী ব্যাংক লিমিটেডের মহাব্যবস্থাপক হিসেবে পদোন্নতি পেয়েছেন মো. সামসুল হক। তিনি চট্টগ্রাম সার্কেলের মহাব্যবস্থাপক হিসেবে যোগদান করেন।\nসামসুল হক ব্যাংকের প্রধান শাখায় উপ-মহাব্যবস্থাপক হিসেবে ঋণ বিভাগের বিভাগীয় প্রধানের দায়িত্ব পালন করেছেন।\nঅগ্রণী ব্যাংকে সিনিয়র অফিসার হিসেবে ১৯৯৩ সালে তিনি যোগদান করেন। ব্যাংকে যোগদানের পর থেকে বিভিন্ন শাখা ও কর্পোরেট শাখার প্রধান হিসেবে দায়িত্ব পালন করেছেন।\nএছাড়া তিনি প্রধান কার্যালয় এর শিল্প উন্নয়ন ঋণ বিভাগ ১ও ২, এস্টাব্লিশমেন্ট অ্যান্ড ইঞ্জিনিয়ারিং ডিভিশন এ কাজ করেছেন। অগ্রণী এক্সচেঞ্জ হাইজ প্রাইভেট লিমিটেড সিংগাপুরে তিনি সিইও হিসেবে দায়িত্ব পালন করেছেন।\nএছাড়া সামসুল হক বৈদেশিক বাণিজ্য, ঋণ ও অগ্রীম, এন্টি মানি লন্ডারিং প্রতিরোধ বিষয়ে বিশেষ দায়িত্ব পালন করেছেন। তিনি ব্যাংকিং প্রশিক্ষণ বিষয়ে বিভিন্ন ওয়ার্কশপ, সেমিনার, শিক্ষা সফরে দেশ বিদেশে অংশগ্রহণ করেছেন।


বাসায় ফেরেননি ডা. মুরাদ হাসান - royalview24- News Magazine\nবাসায় ফেরেননি ডা. মুরাদ হাসান\nপ্রকাশিত: ৮ জানুয়ারি ২০২২, শনিবার, ০৭:৫১ অপরাহ্ণ\nস্ত্রী ডা. জাহানারা এহসান জিডি করার পর আত্মগোপনে চলে গেছেন সাবেক তথ্য প্রতিমন্ত্রী ডা. মুরাদ হাসান। তার ব্যক্তিগত মোবাইল ফোন বন্ধ। তিনি বাসাতেও ফেরেননি। ঝামেলা এড়াতে তিনি আত্মগোপনে চলে গেছেন বলে জানা গেছে।\nজিডির তদন্ত কর্মকর্তা ধানমন্ডি থানার এসআই রাজিব হাসান বলেন, শুক্রবার বন্ধের দিন হওয়ায় জিডির তদন্তের জন্য আদালতের অনুমতি নেয়া হয়নি। শনিবার আদালত থেকে জিডির তদন্তের জন্য অনমুতি নেয়া হবে। তারপর অভিযোগের বিষয়গুলো তদন্ত করে দেখবে পুলিশ। ডা. মুরাদের স্ত্রী এখনো নিরাপত্তাহীনতায় ভুগছেন কিনা জানতে চাইলে তিনি বলেন, পুলিশ সার্বক্ষণিক তার খোঁজখবর নিচ্ছে। তার সঙ্গে যোগাযোগ করা হচ্ছে। যদি কোনো ধরনের নিরাপত্তা শঙ্কা বোধ করেন তা হলে তাৎক্ষণিক পুলিশকে জানাতে বলা হয়েছে। পুলিশ ব্যবস্থা নেবে।\nধানমন্ডি থানার ভারপ্রাপ্ত কর্মকর্তা (ওসি) ইকরাম আলী মিয়া বলেন, জিডির তদন্ত কর্মকর্তা যদি মনে করে মুরাদ হাসানকে জিজ্ঞাসাবাদ করা য়োজন, তা হলে আদালতের অনুমতিসাপেক্ষে তাকে তলব করা হবে।\nভার্চুয়াল মাধ্যমে এক টকশোতে বিএনপির ভারপ্রাপ্ত চেয়ারম্যান তারেক রহমানের মেয়ে জাইমা রহমানকে নিয়ে অশালীন মন্তব্য করেছিলেন প্রতিমন্ত্রী মুরাদ হাসান। এ নিয়ে তুমুল সমালোচনার মধ্যেই এক চিত্রনায়িকাকে টেলিফোনে হুমকি আর অশালীন বক্তব্যের অডিও ফাঁস হয়। পরে প্রধানমন্ত্রীর নির্দেশে গত ডিসেম্বরে প্রতিমন্ত্রীর পদ থেকে পদত্যাগ করেন মুরাদ হাসান। জামালপুর আওয়ামী লীগের পদ থেকেও অব্যাহতি দেয়া হয় স্থানীয় এই সাংসদকে।


মানুষ কাজ হারাবে, বাড়ছে আয়বৈষম্য\nএকান্ত সাক্ষাৎকারে ড. মির্জ্জা আজিজুল ইসলাম\n১৪ এপ্রিল ২০২১, ০৯:২৫, আপডেট: ১৪ এপ্রিল ২০২১, ০৯:৩০\nমানুষ কাজ হারাবে, বাড়ছে আয়বৈষম্য - ছবি - সংগৃহীত\nকরোনার আগেও আয়বৈষম্য ছিল। এখন করোনার দু’দফা আঘাতে মানুষ কর্মহীন হচ্ছে। ফলে নতুন করে আয়বৈষম্য আরো বৃদ্ধি পাচ্ছে। বর্তমান পরিস্থিতিতে অনানুষ্ঠানিক খাতে যারা কাজ করে তাদের অবস্থা নাজুক। যার ফলে দারিদ্র্যসীমার নিচের লোকের সংখ্যা বৃদ্ধি পাবে বলে মনে করছেন সাবেক তত্ত্বাবধায়ক সরকারের অর্থ উপদেষ্টা ও ব্র্যাক ইউনিভার্সিটির অধ্যাপক ড. এ বি মির্জ্জা আজিজুল ইসলাম। নয়া দিগন্তকে দেয়া একান্ত সাক্ষাৎকারে তিনি বলেন, করোনার দ্বিতীয় ধাক্কার কারণে দেশের অর্থনীতি বড় ধরনের ক্ষতির মুখে পড়বে। তবে সরকারের উচিত হবে বাজেট ঘাটতি বাড়িয়ে হলেও বর্তমান পরিস্থিতিতে অগ্রাধিকারমূলক স্বাস্থ্য, শিক্ষা ও সামাজিক নিরাপত্তা কর্মসূচিতে বরাদ্দ বাড়ানো।\nনিচে সাক্ষাৎকারটি তুলে ধরা হলো।\nনয়া দিগন্ত : করোনার দ্বিতীয় ঢেউয়ে গোটা বিশ্বে অচল অবস্থা চলছে। অর্থনীতিতে এর অভিঘাত কতটা গুরুতর হবে বলে মনে করেন?\nমির্জ্জা আজিজুল ইসলাম : প্রথম ধাক্কায় অর্থনীতিতে বেশ নেতিবাচক প্রভাব পড়ে। দ্বিতীয় ঢেউয়ে এখন তো বড় রকমের দুর্যোগ চলছে। করোনার প্রথম ধাক্কার রেশ এখনো কাটেনি। ফলে দেশের অর্থনীতিতে একটা বড় মাত্রায় অভিঘাত আসবেই। মানুষ কর্মসংস্থান হারাচ্ছে নতুন করে। সরকার অর্থনৈতিক প্রবৃদ্ধির যে লক্ষ্যমাত্রা চলতি অর্থবছর নির্ধারণ করেছে, তা অর্জন হওয়ার কোনো সম্ভাবনা নেই। নতুন করে কোনো কর্মসংস্থান সৃষ্টি হচ্ছে না। ক্ষুদ্র ব্যবসায়ী ও হকাররা অর্থাৎ অনানুষ্ঠানিক খাতে যারা কাজ করে তাদের অবস্থা নাজুক। যার ফলে দারিদ্র্যসীমার নিচের লোকের সংখ্যা বৃদ্ধি পাবে। আমরা ২০১৯ সালে দারিদ্র্যসীমার নিচের লোকের হার ২০ শতাংশের নিচে নামিয়ে আনতে পেরেছিলাম। অনেকেই বলছে এটা কারো মতে ৩০ শতাংশ আবার কারো মতে ৪০ শতাংশ এখন। বিশ্বব্যাংক গত সোমবার তাদের যে প্রতিবেদন প্রকাশ করেছে তাতেও তারা বলেছে এটা এখন ৩০ শতাংশ। ফলে দারিদ্র্য বেড়ে যাচ্ছে। করোনার এই আঘাত ছাড়াও আমাদের দেশে অনেক দিন ধরেই ক্রমান্বয়ে আয়বৈষম্য বেড়েই চলেছে। এই পরিস্থিতিতে আয়বৈষম্য আরো বৃদ্ধি পাবে। কারণ মানুষ কর্ম হারাচ্ছে। বেকারত্ব বাড়ছে। যারা উচ্চ আয়ের মানুষ আছে এই করোনার দ্বিতীয় ধাক্কাতে তাদের যে ক্ষতি, নিম্ন আয়ের মানুষের ক্ষতির পরিমাণ আরো বেশি হবে।\nদ্বিতীয় ধাক্কার কারণে দেশের অর্থনীতি বড় ধরনের ক্ষতির মুখে পড়বে। কারণ বিনিয়োগ আসবে না। রফতানি বাড়বে না। উৎপাদনও ব্যাহত হবে। যদিও কারখানা ও গার্মেন্ট খোলা রাখার কথা বলা হয়েছে। কিন্তু শ্রমিক ও লোকজনের আসা-যাওয়ার অসুবিধা আছে। যেহেতু গণপরিবহন বন্ধ করে দেয়া হয়েছে, যারা গ্রামে চলে গেছে, তারা তো ফিরতে পারবে না। কাজেই অর্থনীতি ভীষণভাবে ক্ষতিগ্রস্ত তো হবেই। শহরের চেয়ে বোধ হয় গ্রামীণ অর্থনীতিতে বেশি প্রভাব পড়বে না। তবে এটা নির্ভর করবে আবহাওয়ার ওপরে। এখন কৃষি খাতের পরিস্থিতি খুব একটা খারাপ না। লকডাউন হলেও গ্রামের মানুষ কাজ করে। গ্রামের অর্থনীতি আপেক্ষিকভাবে বেশি মাত্রায় ক্ষতিগ্রস্ত হবে বলে আমার কাছে মনে হয় না।\nনয়া দিগন্ত : করোনা দ্বিতীয় ধাক্কায় বাংলাদেশের জন্য বড় চ্যালেঞ্জ কী কী?\nমির্জ্জা আজিজুল ইসলাম : করোনা মহামারীর প্রকোপ যদি না কমে তাহলে তো কর্মসংস্থান হবে না। এটাই হবে সবচেয়ে বড় চ্যালেঞ্জ। আর কর্মসংস্থান না হলে শুধু সরকারি বিনিয়োগ পদক্ষেপে তো দারিদ্র্য বিমোচনের অগ্রগতি যে ব্যাহত হয়েছে তা পূরণ করা কঠিন হবে। তারপরও চেষ্টা করতে হবে। ফলে মূল চ্যালেঞ্জ হলো কিভাবে আমরা করোনার এই প্রকোপকে উপশম করতে পারি।\nএগুলো থেকে উত্তরণ খুব সহজ নয়। দরিদ্র মানুষকে সহায়তা দেয়ার যেসব কর্মসূচি চালু রয়েছে সেগুলো সঠিকভাবে বাস্তবায়ন করতে হবে। ক্ষুদ্র কুটির ও মাঝারি শিল্প উদ্যোক্তাদের আর্থিক সহায়তা প্রদানের মাধ্যমে বাঁচিয়ে রাখতে হবে। এগুলোতে সরকার চেষ্টা করছে। তবে বিতরণের ক্ষেত্রে সমস্যা রয়েছে। যেমন ক্ষুদ্র ও মাঝারি শিল্পের জন্য প্রথম দফায় ঘোষিত প্রণোদনার বড় অংশই বিতরণ এখনো হয়নি। বিতরণ না হওয়ার কারণে সেটার মেয়াদ এখন আবার জুন পর্যন্ত বাড়িয়েছে বাংলাদেশ ব্যাংক।\nনয়া দিগন্ত : রাজস্ব আদায়ে ঘাটতির মধ্যে আসছে নতুন অর্থবছরের বাজেট। এ ক্ষেত্রে বাজেট তৈরিতে সরকারের পদক্ষেপ ও দৃষ্টিভঙ্গি নিয়ে আপনার পরামর্শ?\nমির্জ্জা আজিজুল ইসলাম : রাজস্ব আহরণ আমাদের দেশে সব সময় কম ছিল; বাজেটে যা সবচেয়ে গুরুত্বপূর্ণ। এটার জিডিপি হার নেপালের চেয়েও কম। আমাদের স্বাস্থ্য, শিক্ষা ও সামাজিক নিরাপত্তা খাতে বাজেটে ব্যয় বৃদ্ধির প্রয়োজন রয়েছে। এতে বাজেটে হয়তো ঘাটতি বাড়বে। আমার মতে, এই পরিস্থিতিতে বাজেট ঘাটতি চিন্তা করার কোনো প্রয়োজন নেই। সরকারের উচিত হবে বাজেট ঘাটতি বাড়িয়ে হলেও বর্তমান পরিস্থিতিতে অগ্রাধিকারমূলক স্বাস্থ্য, শিক্ষা ও সামাজিক নিরাপত্তা কর্মসূচিতে বরাদ্দ বাড়ানো। সব সময়ই বাজেটের আকার এবং বার্ষিক উন্নয়ন কর্মসূচির (এডিপি) আকার অতিমাত্রায় বাড়ানো হয়। পরে অর্থবছরের মাঝপথে এসে সেটা সংশোধন করা হয়। আবার অর্থবছর শেষে দেখা যায়, বাস্তবায়ন হার সংশোধিত বাজেটের চেয়েও কম। শুধু এখন না, আমি মনে করি এই প্রবণতা থেকে বেরিয়ে এসে আমাদের একটা বাস্তবসম্মত বাজেট তৈরি করা দরকার। অকারণে বড় মাত্রায় বাজেট দেয়া মানে সেটা কাগুজে বাজেটে পরিণত হয়। অর্থনীতিতে ওই ধরনের বাজেট কোনো সুফল বয়ে আনে না। ব্যয় বরাদ্দের ক্ষেত্রে স্বাস্থ্য, শিক্ষা ও সামাজিক নিরাপত্তা খাতের পরেই অবকাঠামো, যোগাযোগ ব্যবস্থায় অগ্রাধিকার দিতে হবে।\nনয়া দিগন্ত : সরকারের ঘোষিত প্রণোদনা কতটা বাস্তবে কার্যকর হয়েছে বলে আপনি মনে করেন? ধাক্কা মোকাবেলায় বা সামাল দিতে কী করণীয়?\nমির্জ্জা আজিজুল ইসলাম : প্রথম দফায় যেসব পদক্ষেপ ও সামাজিক সুরক্ষা কর্মসূচি নেয়া হয়েছিল সেগুলো সুষ্ঠুভাবে বাস্তবায়ন ও চলমান রাখা। সামাজিক নিরাপত্তা কর্মসূচি ও ক্ষুদ্র মাঝারি উদ্যোক্তাদের টিকে থাকার জন্য যে বরাদ্দ রয়েছে সেগুলো বাড়িয়ে চলমান রাখা। ক্ষতির পরিমাণ নির্ভর করবে লকডাউন কত দীর্ঘ হয় তার ওপর। আর লকডাউন দীর্ঘায়িত হলে পরিস্থিতি কোথায় গিয়ে দাঁড়ায় তা বলা কঠিন। এ অবস্থায় সরকারকে কার্যকর পদক্ষেপ নিতে হবে। বিশেষ করে সামাজিক সুরক্ষা ও বণ্টন ব্যবস্থায় জোর দিতে হবে।\nনয়া দিগন্ত : ঘাটতি মোকাবেলায় বা সামাল দিতে করণীয় কী?\nমির্জ্জা আজিজুল ইসলাম : আমি মনে করি করহার বাড়ানোর সুযোগ খুব একটা নাই। যারা কর দেয়ার কথা, তারা কিন্তু কর দিচ্ছে না। তাদের কর দেয়ার জন্য উৎসাহিত করতে হবে। যাদের কর দেয়ার সক্ষমতা আছে, তাদের নিকট থেকে কর আদায়ের ব্যবস্থা করতে হবে। তবে এক বছরে বড় মাত্রায় খুব একটা অগ্রগতি হবে সেটা আশা করা যায় না।\nনয়া দিগন্ত : সময় দেয়ার জন্য আপনাকে ধন্যবাদ। ভালো ও নিরাপদে থাকবেন।\nমির্জ্জা আজিজুল ইসলাম : তোমাকেও ধন্যবাদ। তোমরাও ভালো থাকবে, নিরাপদে থাকবে।\nনিশ্চয়ই আমার কথাগুলো সরকারের জন্য স্বস্তিদায়ক ছিল না : ব্যারিষ্টার রুমিন ফারহানা\nদৌলতদিয়া ফেরিঘাটে তীব্র যানজট ঢাবির অধ্যাপক সাইদা হত্যা : আনারুলের স্বীকারোক্তিমূলক জবানবন্দি বিক্ষোভে উত্তাল শাবি, ৩০০ শিক্ষার্থীর বিরুদ্ধে মামলা জবাবদিহিতার সংস্কৃতি গড়ে তুলুন, ডিসিদের প্রতি রাষ্ট্রপতি নোয়াখালী পৌরসভায় বাড়ি বাড়ি হামলার প্রতিবাদে সড়ক অবরোধ, মানববন্ধন বিক্ষোভ কুমিল্লায় ট্রেনের ধাক্কায় প্রাণ গেল চা দোকানির চিকিৎসক সেজে প্রতারণা, আটক ২ ফেসবুকে মৃত হলেও টুইটারে জীবিত তসলিমা `এরদোগান এমন নেতা, যা বলেন তাই করেন’ প্রেমিক- প্রেমিকার বিয়ে নিয়ে দ্বন্দ্বে প্রেমিকের আত্মহত্যা অভিনেত্রী শিমু হত্যায় স্বামী ও তার বন্ধু রিমান্ডে


ধে'য়ে আসছে মহাবি'পদ, কালই পৃথিবীর সঙ্গে আঘা'ত লাগতে পারে বিপ'জ্জ'নক গ্রহাণুটির! - Bangla Online News\nধে’য়ে আসছে মহাবি’পদ, কালই পৃথিবীর সঙ্গে আঘা’ত লাগতে পারে বিপ’জ্জ’নক গ্রহাণুটির!\nবিশাল এক গ্রহাণু পৃথিবীর অত্যন্ত কাছাকাছি এসে পড়েছে এবং শনিবারই পৃথিবীর সঙ্গে এর আঘা’ত লাগতে পারে বলে জানিয়েছে মার্কিন মহাকাশ গবেষণা সংস্থা নাসা। এই গ্রহাণুটিকে 163373 (2002 PZ39) হিসেবে চি’হ্নিত করা হয়েছে। আগামী কাল শনিবার বিকাল ৪.৩০টা নাগাদ বিপ’জ্জ’নক ভাবে পৃথিবীর কাছাকাছি চলে আসতে পারে এটি।\n৩২৫০ ফুট উচ্চতার এই গ্রহাণু ঘণ্টায় ৩৪,০০০ মাইল গতিবেগে পৃথিবীর দিকে ছুটে আসছে। আকারে এই পৃথিবীতে মানুষের তৈরি যে কোনও কিছুর থেকে বড় এই রাক্ষুসে গ্রহাণু। সূর্যকে প্রদক্ষিণ করার সময় পৃথিবীর অত্যন্ত কাছাকাছি এসে পড়বে এটি। গ্রহাণুটির সঙ্গে সত্যি সত্যি পৃথিবীর আঘা’ত লাগলে কয়েক লক্ষ মানুষের মৃ’ত্যু হতে পারে বলে আ’শ’ঙ্কা করা হচ্ছে। গ্রহাণুর সঙ্গে পৃথিবীর ধা’ক্কায় সুনামি, ভূমিক’ম্প, প্র’ব’ল ঝ’ড়ের মতো প্রাকৃতিক বিপ’র্যয়ের সৃষ্টি হতে পারে।\nতবে পৃথিবীর খুব কাছে এসে পড়লেও এই গ্রহাণুটির আমাদের গ্রহের সঙ্গে ধা’ক্কা লাগার সম্ভাবনা প্রায় নেই বলে জানাচ্ছেন বিজ্ঞানীরা। পৃথিবী থেকে ৩.৬ মিলিয়ন মাইল দূর দিয়ে এই গ্রহাণুটি চলে যাবে বলে জানিয়েছে নাসা। তাই কোনও একদিন গ্রহাণুর সং’ঘ’র্ষেই পৃথিবীর ধ্বং’স হবে বলে বিজ্ঞানীরা আ’শ’ঙ্কা করলেও এবার অন্তত আমরা নিরা’পদ। সূত্র : ইন্ডিয়া টাইমস


রাবি’র নির্বাচনে বিএনপি-জামায়াতের ভরাডুবি রাবি’র নির্বাচনে বিএনপি-জামায়াতের ভরাডুবি – সিসি নিউজ\nসোমবার, ২৭ জুন ২০২২, ১০:৩৫ পূর্বাহ্ন\t|\nরাবি’র নির্বাচনে বিএনপি-জামায়াতের ভরাডুবি\nসিসি নিউজ: রাজশাহী বিশ্ববিদ্যালয়ে (রাবি) সিনেটে শিক্ষক প্রতিনিধি, সিন্ডিকেট সদস্য ও ডিনসহ বিভিন্ন পদে নির্বাচনে বিএনপি জামায়াতপন্থি সাদা প্যানেলের ভরাডুবি হয়েছে। বেশিরভাগ পদে জয় পেয়েছে মুক্তিযুদ্ধের চেতনা ও মূল্যবোধে বিশ্বাসী আওয়ামীপন্থিদের হলুদ প্যানেল। সিনেটে শিক্ষক প্রতিনিধিদের মোট ৩৩টি পদের মধ্যে ৩০টি পদে হলুদ প্যানেল এবং বাকি তিনটি পদে সাদা প্যানেল বিজয়ী হয়েছে।\nবুধবার রাত ১০টার দিকে ভোট গণনা শেষে নির্বাচন পরিচালক এবং রাবি রেজিস্ট্রার প্রফেসর এন্তাজুল হক ফলাফল ঘোষণা করেন।\nসিন্ডিকেট সদস্য নির্বাচনে পাঁচটি পদের মধ্যে চারটি পদে হলুদ প্যানেলের শিক্ষকরা এবং বাঁকি একটি পদে সাদা প্যানেলের শিক্ষকরা নির্বাচিত হয়েছেন। এছাড়া আটটি অনুষদের ডিন পদের মধ্যে হলুদ প্যানেলে ছয়টি পদে, সাদা প্যানেল একটি পদে এবং হলুদ প্যানেলের বিদ্রোহী প্রার্থী একটি পদে নির্বাচিত হয়েছেন।\nশিক্ষা পরিষদের ছয়টি পদের মধ্যে পাঁচটিতে হলুদ প্যানেল এবং একটি পদে সাদা প্যানেল নির্বাচিত হয়েছে। এছাড়া ফাইন্যান্স কমিটি এবং পরিকল্পনা ও উন্নয়ন কমিটির শিক্ষক প্রতিনিধিদের দুটি পদেই নির্বাচিত হয়েছেন হলুদ প্যানেলের শিক্ষকরা।\nসিন্ডিকেট সদস্য নির্বাচনে হলুদ প্যানেলের বিজয়ী প্রার্থীরা হলেন, প্রাধ্যক্ষ পদে ড. জাহাঙ্গীর আলম সাউদ (লিটন), প্রফেসর পদে প্রাণিবিদ্যা বিভাগের ড. সেলিনা পারভিন, সহযোগী অধ্যাপক পদে ইংরেজি বিভাগের আবদুল্লাহ আল মামুন, সহকারী অধ্যাপক পদে ইনফরমেশন স্যাইন্স অ্যান্ড লাইব্রেরি ম্যানেজম্যান্ট বিভাগের উজ্জ্বল হোসেন। সাদা প্যানেল থেকে প্রভাষক পদে বিজয়ী হয়েছেন ফিশারিজ বিভাগে ড. আল-আমিন সরকার।\nআটটি অনুষদের ডিন পদে হলুদ প্যনেলের বিজয়ীরা হলেন কলা অনুষদে বাংলা বিভাগের প্রফেসর ড. খন্দকার ফরহাদ হোসেন (অনীক মাহমুদ), বিজ্ঞান অনুষদে প্রাণরসায়ন বিভাগের প্রফেসর ড. হাবিবুর রহমান, সামাজিক বিজ্ঞান অনুষদে সমাজ বিজ্ঞান বিভাগের প্রফেসর নিলুফার সুলতানা, জীব ও ভূ-বিজ্ঞান অনুষদে মনোবিজ্ঞান বিভাগের প্রফেসর আব্দুল লতিফ, কৃষি অনুষদে ক্রপ সায়েন্স এ্যান্ড টেকনলজি বিভাগের সহযোগী অধ্যাপক ড. শাহানা কায়েস এবং প্রকৌশল অনুষদে ফলিত পদার্থবিজ্ঞান ও ইলেট্রনিক ইঞ্জিনিয়ারিং বিভাগের প্রফেসর ড. আবু বকর ইসমাইল। সাদা প্যানেল থেকে বিজনেস স্টাডিজ অনুষদের ডিন পদে বিজয়ী হয়েছেন ফাইন্যান্স এ্যান্ড ব্যাংকিং বিভাগের প্রফেসর ড. আমজাদ হোসেন। আইন অনুষদের ডিন পদে বিজয়ী হয়েছেন হলুদ প্যানেলে বিদ্রোহী প্রার্থী প্রফেসর বিশ্বজিৎ চন্দ্র।\nফাইন্যান্স কমিটির পদে বিজয়ী হয়েছেন হলুদ প্যানেল থেকে ফাইন্যান্স অ্যান্ড ব্যাংকিং বিভাগের প্রফেসর আবদুল কুদ্দুস। পরিকল্পনা ও উন্নয়ন পদে বিজয়ী হয়েছেন হলুদ প্যানেল থেকে রাষ্ট্রবিজ্ঞান বিভাগের প্রফেসর ড. রুহুল আমিন।\nশিক্ষা পরিষদে হলুদ প্যানেলের বিজয়ীরা হলেন, সহযোগী অধ্যাপক পদে ভাষা বিভাগের ড. বিপুল কুমার বিশ্বাস, চারুকলা বিভাগের ড. সূভাষ চন্দ্র সূতার। সহযোগী অধ্যাপক ব্যাতীত তিনটি সদস্য পদে গণিত বিভাগের সহকারী অধ্যাপক রবিউল হক, এনিমেল হাজবেন্ড্রি এ্যান্ড ভেটেরিনারি সায়েন্স বিভাগের সহকারী অধ্যাপক ডা. রাশিদা খাতুন এবং রসায়ন বিভাগের সহকারী অধ্যাপক ড. আশরাফুল আলম। সহযোগী অধ্যাপকের বাকি একটি পদে বিজয়ী হয়েছে উদ্ভিদবিজ্ঞান বিভাগের ড. শামীমা নাসরিন শীমা।\nউল্লেখ্য, বুধবার সকাল ৮টা থেকে দুপুর ২টা পর্যন্ত বিশ্ববিদ্যালয়ের জুবেরি ভবনে শান্তিপূর্ণভাবে ভোটগ্রহণ অনুষ্ঠিত হয়। এতে বিশ্ববিদ্যালয়ের বিভিন্ন বিভাগের প্রায় ১১৫০ শিক্ষক ভোটাধিকার প্রয়োগ করেন।